
Beatissime  Pater, 


Prima  hac  die  anni  sseculis  venienti- 
bus  mirabilis  habendi,  ad  solium  supremum 
potestatis  humanse  moerens  accedo,  et  ad 
pedes  Sanctitatis  tuse  libellum  depono. 

In  hoc  usu  scriptum,  in  hac  spe  oblatum 
est,  ut  modos  humanos  ad  tuam  voluntatem 
explendam  ministret. 

Hanc  voluntatem  ita  intelligo  ut  Jus 
Gentium  hominumque  jura  sacrata  et  servata 
sint ;  ut,  leges  spretse  et  foedera  fracta  cor- 
dibus  humanis  inscripta,  cura  tua,  pacem  et 
fiduciam  in  terris  reducant. 

Motu  tuo,  Sanctissime  Pater,  res  ordinata 
est  quse,  concione  hominum  facta,  vocem  in 
orbem  emittat,  a  coetu  fidelium  ipsius  DEI 
habendam. 

Spectantium  ante  fores  in  nomine  confirmo, 
eam  vocem  ab  illis  ita  acceptam  fore,  si  viam 
ostendat  quse  nos  a  scelere  publico,  in  loco 
regum  et  legum  hodie  accepto,  liberet. 

Anceps  est  potentia  et  gloria  vana ;  id 
tantum  potens  et  durabilis  quod  remedium 
ad  morbos  et  errores  hominum  afferat. 

Potentia  illa  tuis  in  manibus  sita  est. 
Potentia  alia  non  est,  nec  spes. 

Oro  te,  Beatissime  Pater,  ut  intelligentiam 
excelsam  et  undique  permeantem  Romanse 
Ecclesise  evoces  ad  istam  scientiam  colen- 
dam,  ab  antiquis  de  "  rebus  humanis  et 
divinis "  dictam,  per  quam  Roma  pagana 
magna,  nobilis,  et  veneranda  fuit.  Hoc 
quoque  apud  potestatem  et  voluntatem 
tuam  est. 


Miseris,  qui  mala  sibimetipsis  illata  nec 
tolerare  nec  sanare  possunt,  in  auxilium 
venias, — per  dignitatemregiam,per  antiquum 
titulum  tuum,  per  prseteriti  memoriam,  per 
Urbem  Sedem  Imperii  quam  incolis,  per 
linguam  ipsam  qua  uteris — oro. 

David  Urquhart. 


Hio  habes,  Lector,  quse  scribenda  videbantur, 
quum  ab  auctore  peteretur  ut  summatim  scripto 
mandaret  quae  in  variis  inter  amicos  colloquiis 
fusius  tractaverat. 

Materia  proposita  hisce  fere  capitibus  continetur. 

1°.  Jus  Gentium  inter  se  antiquitus  ubique 
observatum. 

2o.  Idem  hodiediim  ab  omnibus  neglectui 
datum. 

3°.  Absolute  opus  esse,  modo  saluti  societatis 
civilis  consulendum  sit,  ut  denuo  universim  Jus 
idem  agnoscatur  Gentium. 

4°.  Soli  Ecclesise  CatholicaB,  cum  Papa  ejus- 
dem  Capite,  vim  inesse  ad  id  efficiendum. 

5°.  Aptam  huic  negotii  prsebere  occasionem 
Concilium  Generale  proxime  convocandum. 

6°.  Ad  hoc  maxime  conducere,  omissis  caeteris 
ad  id  facientibus,  ut  in  Urbe  Eoma  fundetur 
Collegium  :  in  quo  disciplinse  ad  rem  politicam 
spectantes  tradi  possint. 

Si  ea  omnia  de  quibus  agendum  erit,  paucis 
verbis  comprehendi  possent,  supervacaneum  foret 
ea  literis  consignare.  Quse  ego  sum  dicturus,  ea 
nemo  mortalium  olim  ignorabat ;  eadem  hodie 
ignorant  plerique,  vocabulorum  fallaciis  decepti 
falsisque  propositionibus,  ex  quibus  intellectualis 
psene  omnium  conflatur  hominum  supellex. 

Nostrum  igitur  est  ab  hominum  mentibus  haec 
omnia  amovere,  hominesque  male  doctos  rectius 
instituere  :  quod  nonnisi  in  amicorum  consuetu- 
dine,  mutuisque  inter  se  colloquiis,  plene  prsestari 
potest.  Si  tamen  oporteat  ut  res  scripto  agatur, 
nequaquam  sufficit  ut  theses  aliquot  proponantur 
tantummodo,  aut  methodus  quaedam.  Nostram 
disputationem,  tota  quanta  est,  ea  formula  quam 
subjicimus  fere  complectitur : — "  Quod  bonum  est 
facitote,  vos  quorum  malum  facere  minime 
interest." 


I.   II. 

Ab    observantia    Legis    ad    neglectum   ejusdem, 
quoinodo  factus  est  transitus  ? 

Quse  nobis  primo  et  altero  loco  tractanda  pro- 
ponuntur,  ea  in  unum  fere  recidunt.  Miniis  vere 
diceret  aliquis,  Jus  Internationale  antiquitus 
ubique  fuisse  observatum,  sed  hodie  ab  omnibus 
neglectui  datum.  Ambse  qusestiones  eo  diriguntur 
ut  aliquo  modo  determinetur  quaenam  demum  sit 
ea  pars  Legis  Publicse  cui  debitus  honor  jam 
denegetur  ;  necnon  ut  designetur  tempus,  ex  quo 
illa  minoris  liaberi  inceperit.  Hac  igitur  usus 
ratione,  quidquid  de  hoc  ipse  sentiam,  exponam. 

Jus  Gentium,  quod  et  Internationale  audit,  illud 
est  quod  omnia  dirigit  quse  inter  civitates  aguntur, 
haud  secus  ac  Jus  Civile  singulos  regit  homines. 
Distinctio  hominem  inter  et  civitatem,  in  numero 
tantum  est  reponenda,  quin  vel  minimum  inve- 
niatur  discrimen  in  eo  quod  ad  jura  spectat,  ad 
officia,  et  ad  obligationes.  Pro  civitatibus  haud 
secus  ac  pro  singulis  hominibus,   omnes,  quibus 

reguntur,  leges,  ex  prseceptis  Decalogi  fundamen- 
tum  accipiunt,  prascipue  vero  ex  hisce  quatuor  : — 

NoN   OCCIDES. 

N0N    FURTUM   EACIES. 

NoN    LOQUERIS    FALSUM    TeSTIMONIUM. 

NON   CONCUPISCES. 

Qua3  omnia  simul  praecepta  yiolantur,  quoties 
gens  genti  bellum  indicit  quod  non  sit  necessariura, 
cui  justa  non  subsit  causa,  vel  in  quo  indicendo 
debiti  ritus  non  adhibeantur  :  quoties  videlicet 
deliberate  gens  aliqua  bellum  indicit  eo  animo  ut 
alteri  injuriam  faciat  per  modum  aggressionis  et 
invasionis  ;  quse  fieri  nequit  absque  occisione  inno- 
centium,  rapinis  necnon  et  vastationibus.  Actus 
etenim  hujusmodi  comitentur  necesse  est  inson- 
tium  falsa  inculpatio,  ejusque,  quod  ipsorum  est, 
concupiscentia. 

Neque  fieri  haec  possunt  sine  consilio  talia 
patrandi ;  non  ita  plane  ut  in  singulorum  civium 
animo  volvatur  hujusmodi  consilium  :  hoc  etenim 
restringi  potest  ad  paucos  tantum,  immo,  ad 
unum :  sed  in  mente  communitatis,  ubicunque 
demum  Mens  illa  resideat,  certo  est  reperiendum. 
Nihilo  tamen  secius  omnium  culpa  communis  erit, 
quippe  qui  in  causa  sunt,  si  non  actu,  saltem  per 
assensum,  seu  per  impensas  eo  fine  pecunias,  ut 
illa  patrentur  facinora.  Quod  si  capti  fecerint 
oculis,  dupliciter  sunt  rei,  qui  de  rebus  ad  con- 
scientiam  et  ad  politica  ofiicia  spectantibus,  judi- 

cium  certum  effingere  noluerint.  Scelestorum 
plane  ista  excusatio,  et  servorum. 

In  omni  bello  pars  alterutra  in  hanc  devenit 
turpitudinem.  Hoc  modo  peccavit  gens  vel  una 
vel  altera,  quoties  ad  arma  fuerit  deventum. 
Quae  vero  gens  partes  tenet  adversas,  ea  dum 
sceleri  resistit,  innocentise  simul  et  libertatis,  per 
orbem  terrarum,  tum  publicse  tum  privatse,  pro- 
tectrix  fit  et  propugnatrix. 

Conditio  humani  generis  deterior  nunquam 
fieri  potuerit,  quam  ejus  est  civitatis  qua3  cum 
injuria  sibi  infertur,  nullateniis  ad  leges  provo- 
cat ;  immo,  si  res  ita  se  haberet,  humana  societas 
omnis  de  medio  tolli  videretur.  Eo  usque  a  nobis, 
qui  hodie  vivimus,  est  deventum. 

Nulla  gens  genti,  nisi  propter  res  actu  gestas, 
bellum  jure  potest  indicere ;  quibus  ex  actibus 
damnum  senserit  necesse  est.  Secus,  illa  causam 
in  judicio  intentare  non  potest.  De  hisce  actibus 
gens  nulla  judicium  nec  ferre  potest,  nec  belli- 
gerando  •  exsequi,  nisi  omnibus  mediis  prius  ex- 
pertis,  quotquot  ad  justitiam  securitatemque 
adipiscendam,  utiles  futurse  videantur ;  ut  exinde 
procul  dubio  constet,  aliquod  existere  imperium 
paratum  non  soliim,  sed  et  obstinatum,  humani 
generis  quietem  perturbare.  Hunc  modum  Lex 
prsescribit,  eamque  sequi  debet,  etiam  tacente  lege, 
gens  omnis,  cui  honestatis  nomen  est  cordi  vel 
sapientiae.  Hujus  ut  rationem  habeant  Principes 
viderint  cives  :  ex  hoc  domestica  libertas  et  constat 

et  exhibetur.  Hoc  unico  medio  bella  arcentur,  pax 
servatur ;  nisi  sane  causa  interveniat  vere  neces- 
saria;  exemplo  sit,  barbarorum  incursio,  aut  dux 
aliquis  Martis  admodum  cultor,  in  medio  populi 
exortus  bellicosi  simul  ac  prsepollentis.  Hujus- 
modi  autem  rariora  sunt  exempla  :  quae  si  locum 
non  habent,  pax  ubique  in  securo  ponetur  ;  modo 
unicuique  reipublicae  Lex  sit  cognita,  nec  Princi- 
pibus,  Principumque  ministris,  Legem  spernendi 
facultas  concedatur. 

Ea  quae  dicimus,  exemplo  ab  Hanovera  petito 
illustrentur. 

Fieri  potest  ut  in  fines  Civitatis  in  plena  pace 
positse,  fiat  invasio,  nulla  prsemissa  belli  indictione, 
nec  indictionis  causa.  Civitatem  illam,  a  qua  res 
gestae  desiderantur,  nihilominus  per  dolum  et 
proditionem  debellatam  vidimus,  et  cum  altera 
in  unum  corpus  redactam,  neque  ad  leges,  proh 
pudor  !  provocantem ;  teste,  nec  tacente  quidem, 
immo  vero  plaudente,  Europa  universa :  quum 
perditum  sit  firmum  probitatis  fundamentum,  et 
huc  illuc  trahantur  homines  a  logographis  quoti- 
dianis,  auro  accepto  obcaecatis.  Quod  utique  ideo 
facilius  fit,  quod  ubi  gens  gentem  aggreditur, 
ipsius  aggressionis  ratione  posthabita,  de  ex- 
traneis  quibusdam  motivis  sumptum  fertur  judi- 
cium.  Haec  autem  motiva  quae  sint,  ex  sensis 
uniuscujusque  est  repetendum  secretis  :  generatim 
quidem  ex  theoriis,  nescio  quibus,  de  Ethno- 
graphia,  de   Philologia,    de    Geographia,   de   Po- 

litica,  de  doctrinis  denique  Beligionis.  Has 
igitur  theorias  perpendens  unusquisque  pro- 
nuntiat :  "  Haec  gens  illi  copuletur  genti ;  ab  ista 
"  disjungatur;  hic  homo  illis  imperet;  haec 
"  civitas,  Rege  expulso,  populari  deinceps  regi- 
"  mini  subjiciatur;  illa  Rempublicam  abroget,  et 
"  unius  dominatui  pareat.  Quse  omnia  cum  mihi 
"  sint  cordi,  laudabo  executurum,  quicumque 
"  demum  ille  sit,  simul  et  media  qusecumque 
"  fuerint  ab  ipso  adhibenda."  Sic  ubique  via 
patet  qua  deveniatur  ad  rationem  hominum 
ultimam,  sanguinis  scilicet  effusionem,  nulla  vel 
qusesita  causa ;  nondum  patrata,  attentata,  immo 
ne  somniata  quidem,  injuria. 

Hinc  tessera  per  quam  honesti  hominum  a 
turpibus  secernantur.  Si  quis  malo  finem  im- 
ponere  studeat,  ab  eoque  suos  revocare,  integer 
ipse,  talibus  sese  opus  est  imbuat  disciplinis,  ut 
par  sit  ad  quemlibet  coarguendum ;  demonstrando 
nempe  unicuique  eorum  quos  alloquitur,  lege 
illum  simul  et  fide  carere,  quisquis  theorias  foveat, 
cupiditatibusque  faveat,  in  rebus  a  se  prorsus 
alienis  :  eundemque,  quantum  in  se  est,  operam 
suam  praestare  ad  turbam  illam  universalem  in- 
ducendam,  unde  suo  tempore  orietur  dominatio 
unius  per  totum  orbem  tyrannidis,  rerumpubli- 
carum  cultuumque  jura  usurpantis.  Legibus 
civitates  inniti,  neque  aliter  pacem  et  benevo- 
lentiam  securam  prsestari,  adeo  certum  est,  ut 
ubi    (quod    nunc    fit)    Leges    obsoleverint,   nihil 

residuum  maneat  quod  stabile  sit  et  securum, 
ne  facultas  quidem,  quam  sibi  vindicant  universi, 
quae  libuerit  cogitandi.  Hsec  rerum  conditio 
lacrymis  vere  deflenda,  ex  perverso  loquelse  usu 
suum  ducit  exordium,  dum  sensus  vocabulis  tri- 
buuntur  falsi  atque  ambigui ;  hinc  effrena  illa 
libido  omnia  diruendi,  propter  gloriolam  do- 
minatricem;  et  propter  nimiam  fiduciam  in 
eo  omni  quod  in  nobismetipsis  esse  fingirnus  ipsi 
nos,  quidquid  non  ipsi  sumus,  satis  est  ut  odio 
habeatur. 

At  istiusrnodi  homines  non  solum  odio  quidem, 
verum  etiam  despectui  habent  veritatem,  quam 
rarissimo  casu  audiunt,  auditam  respuunt.  Ex- 
emplo  rem  illustremus.  Amicum  obvium  alloquens, 
"  Ea  sanguinis  effusio,"  inquies,  "  quse  in  bello 
fit  sine  causa,  non  miniis  homicidium  dici  debet, 
ac  si  latrones  in  angiportu  jugulent  viatorem." 
Statim  respondetur :  "  Procul  dubio  tu  ex  Quacke- 
rorum*  es  grege,  qui  paci  quoquomodo  astipuleris." 
"  Non  ego,"  respondes,  "  de  pace  verba  feci,  quge 
nonnisi  sequela  est :  sed  de  scelere  quod  est 
causa,  necnon  de  justitia,  quae  est  remedium." 
"  Mehercule  ! "  subdit,  "  Ecquis  mihi  justum  bellum 
indicabit  ?"  Nescit  miser,  se  crimen  cum  criminis 
punitione  commiscere ;  reum  pro  judice  sistit,  pro 
reo  judicem. 

*  Quackeri  secta  sunt  Protestantium,  cui  qui  nomen  dederit, 
voto  se  astringit  se  nunquam  bello  gerendo  consensum  praesti- 
turum. 

Quod  si  industria  tua  eo  progressus  sis,  ut  ille 
tandem  suum  agnoverit  errorem,  adeo  longe  abest 
quin  gaudeat  de  eo  quod,  falsitatis  jugo  excusso, 
in  libertatem  sit  vindicatus,  aut  campum  noviter 
sibi  patentem  sperabundus  simul  et  ex  animo 
ingressus  fuerit,  ut  aegre  ferat  seipsum  erroris 
fuisse  convictum ;  nec  de  alia  re  postea  cogitabit, 
nisi  ut  ea  quae  acta  sunt,  falsis  apud  seipsum 
depingat  coloribus,  apud  alios  vero  eum,  quocum 
locutus  fuerit,  maledicat.  Quo  fit  ut  veritas  ho- 
minibus  innotescere  nequeat.  Etiamnum  caligat, 
quem,  dempto  velamine,  anteactorum  non  pcenitet. 
Exstant  quibus  intelligentiae ;  exstant  quibus 
mira  acies  conscientiae ;  necnon  ab  aliquibus, 
primae  barbae  juvenibus,  amor  sui  aliquando  de- 
vincitur ;  his  verd  exceptis,  hoc  sevo  non  inveni- 
untur  qui  erubescant  et  resipiscant. 

Quibus  contigit  ut  haec  commissa  fuerit  veritas, 
arduum  vitae  institutum  est  capiendum  :  dolor  ob 
circumstantium  hebetudinem ;  angor  quoties  eam 
dispellere  studuerint ;  sibi  ipsis  culpae  vertent  si 
quam  praetermiserint  occasionem ;  persecutionem 
denique  patientur,  simul  ac  quales  sint,  quidque 
sentiant,  innotuerit. 

Quod  ad  rationes  physicas  attinet,  quodque  ad 
scientiae  augmentum  inservit,  indagatori  acceptum 
venit,  idque  acceptum  referunt  caeteri.  Qui  in  re 
morali  veritatem  deprehendit,  erroris  arguit  uni- 
versos,  et  omnibus  exosus  vitam  degere  cogitur. 

Quod    animali     naturae     appetentia     cibi,     id 

rationali,  veritatis  habendse  ;  ex  hoc  enim  elaterio 
cDeteri  motus  originem  ducunt.  Virtutum  unicui- 
que  suum  est  contrarium  vitium  ;  ac  proinde  huic 
desiderio  omnium  quippe  fonti  et  origini  virtutum, 
necesse  est  ut  omnis  mali  fons  opponatur.  Oppo- 
nitur  utique  timor  ille,  quo  timetur  ne  forte  pate- 
fiat  error  deprehensus ;  vel,  ut  aliis  verbis  utar, 
desiderium  exhibendi  se  erroris  expertem.  Qui 
huic  indulget  desiderio,  illum  <pfauurov  appella- 
mus :  quod  qui  audiunt  homines,  conditione  ver- 
santur  omnium  pessima :  illo  autern  signo  dignos- 
citur,  cum  segre  fertur  proprii  erroris  indicatio. 
Conscientia  nempe  ade6  pervertitur,  ut  a  justitia, 
cui  adminiculo  esse  debet,  abhorreat.  Hoc  morbo 
laborat  nostrum  saeculum,  quem  rectis  inspicere 
debemus  oculis,  et  pro  vero  hoste  habere  quicum 
sit  dimicandum,  quocumque  demiim  se  tegere 
velit  pallio,  utrum  ex  opinionibus  de  republica, 
an  principiis  philosophicis,  an  Religionis  simula- 
tione,  contexto. 

Unius  occisione  patrata,  omnes  animo  commo- 
veri,  reum  indignabundi  vestigiis  consequi,  de- 
prehendere,  plectere.  Sunt  vigiliaB  urbis,  sunt 
inquisitores,  sunt  judices  :  hisce  incumbit  officium 
et  munus  reum  persequendi.  Neque  ipsa  nocentis 
quieta  est  conscientia,  quin  rebus  gerendis  iner- 
tem  reddat,  quin  prodat  ubicunque  versantem,  in 
ca,usa  dicenda  prosequatur,  arripiat  tandem  in 
supplicio,  sive  in  morbo  extremo.  At  quidni  in 
homicidio  multiplici  ?     Ignoratur   scilicet,  homi- 

cidium  esse ;  ignoratur  autem  animum  in  dies 
magis  servilem  gentium  coram  tyrannide  pessum 
datarum;  siquidem  tenera  setate  disciplina  ssecu- 
laris  et  religiosa  neglexit  cives  circa  sceleris 
hujusmodi  et  peccati  naturam  instruere,  ac 
proinde  homines  ita  ut  essent  justi,  ac  virtute 
prsediti,  vel  qui  naturali  saltem  ratione  uterentur, 
educare. 

Animum  ferire  potest  simul  et  erudire,  analogia 
ex  societate  illa  Indica  deducta,  cui  Thuggorum* 
nomen  imponitur  :  qui  de  singulis  homicidiis  idem 
quod  nostris  temporibus  Christiani  de  multiplici 
senserunt  homicidio.  Hinc,  si  quis  ex  ea  societate 
crimen  actuum  hujusmodi  agnovisset,  socios  au- 
tem  sceleris  arguere  voluisset,  illius  non  alia  inter 
suos  esset  conditio,  ac  ejus  in  hodierna  Europa, 
si  quis  idem  inter  sequales  suos  tentaverit.  Frustra 
talis  ad  patriam  religionem,  frustra  ad  communes 
hominum  sensus  provocabit  innatos. 

Nihilominus,  quae  hic  adumbrantur,  aliam  om- 
nino  speciem  induunt,  si  hortatio  ab  illo  proveniat 
Religionis  Prseside,  quem  ducenties  fere  millies 
milleni  tanquam  Yicarium  Dei  jam  recog- 
noscunt.  Hi  saltem  offensionem  deponent,  atque 
omnes  uno  ore  clamabunt,  ut  olim  in  Con- 
cilio  Claromontano  :  "  Voluntas  Dei  est  !  "  Yult 
nempe  Deus  ut  sit  pax  in  terra,  hominibus  bonse 
voluntatis ;     pax    autem    nonnisi    per   justitiam 

*  Thuggis  in  India  Orientali  degentibus,  summse  laudi  fuit 
ut  homines  innocentes  nec  opinantes  jugularent. 

obtinetur.  De  venturo  utique  Begno  Divus  Paulus 
verba  fecit  ;  at  de  judicio  primum  et  de  justitid 
sermocinatus  est.  Jam  vero  primus  ex  hoc  tene- 
brarum  penetrali  gradus  atque  recessus  in  eo  est, 
ut  denuo  clara  simul  et  distincta  habeatur  idea,  et 
de  diversi  generis  actibus  qui  jam  sub  generali 
Belli  nomine  includuntur,  et  de  iis  quibus,  quum 
nullo  pacto  conveniat  ratio  Belli,  Belli  nomen  haud 
secius  a  multis  hodie  applicatur. 

Bellum  trifariam  dividitur  :  Bella  etenim  tum 
necessaria  esse,  tum  justa,  tum  licita,  posse 
videntur. 

Siquidem  necessitatis  ratio  nonnunquam  abest, 
etiamsi  Bellum  pro  justo  haberi  queat :  quando 
videlicet  ad  Declarationem  est  deventum,  prius- 
quam  omnia  ista  praeambula  locum  habuerint, 
quse  partes  adversas  ad  jus  reddendum  adigere 
possint,  vel  quando  in  hisce  ipsis  prseambulis 
agendis,  ea  ars  in  litibus  componendis  defuerit, 
sine  qua  ad  felicem  exitum  nunquam  pervenitur. 
Ad  hoc  spectat  quod  Bellum  llussiacum  anni 
1854  a  quodam  ex  Politicis  Angliae*  dictum 
fuerit,  "  Bellum  perquam  justum  et  idem  minime 
^60688^™^."  De  tali  enim  agebatur  bello,  quod 
forte  justum  fuisset  modo  ea  fuissent  media  adhi- 
bita,  quae  omnem  belli  necessitatem  tollere  debu- 
issent ;  innuebatur  etenim,  justum  quidem  fuisse 
bellum,  injuriarum  gratia  a  partibus  adversis  illa- 

*  Disraeli.  Vir  politicus  in  Anglia,  qui  postea  inter  Minis- 
tros  Regina^  supremum  locum  obtinuit. 

tarum ;  et  idem  justitia  eo  carere,  quod  Nbstri 
iis  mediis  usi  non  fuissent  quse  prse  manibus  habe- 
bant,  et  quorum  ope,  vel  injuria  averti,  vel  debita 
satisfactio  exigi  potuisset. 

Illud  Bellum  pro  injusto  habetur,  per  quod  sine 
jure  exigitur  id,  quod  adversarii  nullo  jure  reddere 
obligantur.  Hujusmodi  fuit  bellum  anuo  1806 
ortum,  Anglos  inter  et  Grallos  ;  etenim  hoc  bellum 
indictum  est  post  diremptam  omnem  dissidii 
causam  quse  forte  inter  utrumque  populum 
exstitisset ;  et  postmodum  Angli,  postulantibus 
Russis,  quod  jure  nequit  rogari,  exegerunt. 
Quod  si  fiat,  ad  constitutos  Civitatis  Magistratus, 
contra  eos  qui  Ministri  dicuntur,  est  provocan- 
dum.  Verum  ubi  formse  observantur  debitae, — 
Rerum  Repetitio,  PoenaB  Declaratio  (quam  Ulti- 
rn.atum  vocant,)  Actus  publicus  in  Archivis 
repositus,  facta  Proclamatio  subditis,  hosti 
Denuntiatio,  necnon  solemnis  Delegatio  "  ad 
interficiendum,  ad  comburendum  et  ad  vastan- 
dum,"  —  tunc  militare  sacramentum  ponitur  in 
tuto,  et  militibus  gladios  distringere  et  tractare 
licebit. 

Fieri  demum  potest  ut  bellum,  alioquin  in- 
justum  et  minime  necessarium,  etiam  neglectis 
hujusmodi  formulis,  indicatur ;  quod  ubi  fit,  nihil 
est  unde  securi  reddantur  milites.  Quicunque 
hac  ratione  agit,  pcense  extremas  sese  facit  ob- 
noxium,  quod  non  solum  ab  illa  quam  laaserit 
civitate  debet  expectare,  verum  a  sui  ipsius  patria 

et  ejus  Legibus,  tam  pro  civibus  quam  pro  mili- 
tibus,  latis.* 

Qui  hoc  modo  egerit,  quoad  gentes  universas,  is 
pirata  evadet :  quoad  propriam  civitatem,  bellum 
privata  auctoritate  gessisse  judicabitur.  Ubi 
fbrte  bellum  hujusmodi  dederit  occasionem  liti 
cuilibet  coram  judicibus  nostris  dirimendse,  bel- 
lum  habebitur  injustum,  ejusque  nulla  ratio  in  jure 
haberi  debebit :  id  quod  nos  edocuit  exortum  in 
Primo  Sinico  Bello  exemplum. 

Bella  illicita,  nonnunquam,  licet  perraro,  gesta 
fuisse,  compertum  habemus :  quae  tamen  cum  in 
barbariei  eruptionibus  regionumque  vastationibus 

*  Ex  historia  quam  sumus  relaturi,  ea  quse  diximus  lucem 
obtinebunt.  "  Haud  multis  abhinc  annis  juvenis  quidam, 
prsefectus  exercitus,  mensse  supremi  Ducis  accumbens,  disputa- 
tionem  cum  Legionis  Tribuno  est  aggressus  :  de  ea  autem  re 
agebatur,  quousque  militaris  obedientia  extendi  debeat.  'Si 
Dux  supremus,'  ait  juvenis,  'aliquid  me  juberet,  quod  scirem 
Legibus  civilibus  vetitum,  id  omne,  nullo  scrupulo  laborans, 
exequerer,  confidens  me  nullateniis  culpse,  quidquid  factum 
fuerit,  obnoxium,  ex  eo  quod  militise  caput  id  mihi  iniposuisset/ 
*  Equidem  aliter  sentio,'  respondit  alter,  generosus  simul  miles 
et  perspicax  :  '  mallem  etenim  me  submittere  periculo  supplicii 
militaris,  per  Superioris  manus  infligendi,  in  obedientise  causa, 
quamjuremerito  per  collum  suspendi  ob  Leges  violatas  et  patriam 
libertatem.'  '  Sicut  te  decebat  dedisti  responsum,'  subdit  Prin- 
ceps,  qui  hanc  concertationem  satis  vivacem  auscultabat :  •  quin- 
immo  et  gladio  simul  et  laqueo  dignus  videtur  quicunque  ex 
militibus  secus  ageret.  Spero  enim  non  minus  abesse  quin  vel 
unus  ex  militibus  Anglis  reperiatur,  qui  contra  patrias  Leges, 
jussa  exsequi  velit,  quam  abesse  spero  quin  Dux  Supremus 
quidquam  contra  easdem  Leges  velit  imperare.' " — Ex  Vitd 
Ducis  Eboracensis  a  Gualtero  Scott  conscriptd. 

maxime  constent,  pro  naturae  potius  quam  homi- 
num  motibus  sunt  habenda.  Quos  tumultus 
atque  incursiones  si  quando  tractaverint  juris- 
periti,  satis  esse  arbitrantur,  ut  dicant,  in  istis 
nequaquam  Bellum  consistere,  sed  latrocinium 
solummodo  et  praedationem. 

Facinoribus  hujusmodi  si  quis  se  immiscuerit, 
cum  eo  ut  cum  praedone  agere  et  licet  et  oportet ; 
eumque  (modo  armatus  deprehendatur)  sine  causae 
cognitione  ad  mortem  damnare.  Quod  factum 
legimus  ubi,  cum  anno  1602,  Dux  Sabaudiae,  nulla 
priiis  denuntiatione  facta,  Genevensibus  bellum 
intulit :  quotquot  ex  hostium  numero  in  civium 
manus  inciderunt,  super  mcenia  urbis  collo  sus- 
pensi  sunt.  Rem  ita  acriter  actam  jurisperiti, 
praesertim  Yatellius,  tanquam  authenticum  exem- 
plum  memoriae  tradiderunt.  At  illud  est  obser- 
vandum,  Sabaudiae  Ducem  nunquam  ausum  ad 
talionem  confugere ;  omnesque  assensisse  nationes 
huic  constantiae  simul  ac  justitiae  executioni, 
cujus  et  gratia  parvulae  isti  civitati  est  servata 
libertas. 

De  bellis  illicitis  quoties  ex  alia  causa  duxerint 
originem  ac  ex  migrationibus  barbarorum,  non  alio 
modo  est  judicatum  quam  de  praedonibus  mari- 
timis,  seu  de  moliminibus  latronum  in  sylvis  gras- 
santium,  seu  de  homicidiis  latrociniisque  rure,  vel 
intra  moenia  perpetratis. 

Huc  jure  referuntur  omnes  nostris  hisce  tem- 
poribus  terra  marique  exercituum  patrati  nisus  : 

quapropter  nunc  videntur  leges  omne  robur 
amisisse.  Cum  hi  quibus  occidendi  furandique 
munus  est  delegatum,  rem  a  se  malam  prsestari 
non  intelligunt ;  tum  vim  passi  non  percipiunt 
sibi  pro  defensione  licere  meritas  pcenas  nocenti- 
bus  inferre  :  at  justo  quodam  judicio  obcsecati,  cum 
possint  capite  plectere  aggressores,  recusant, 
immo  vero  uti  bello  captos,  pro  integris  et  honestis 
viris  excipiunt ;  sensu  utique  Legis  in  cordibus 
ipsorum  haud  amplius  insidente.  Sicut  injuria 
non  actu  concluditur,  sed  universam  in  genus 
humanum  dominationem  molitur ;  ita  et  innocentia 
lacessita  supremis  quibusdam  induitur  attributis, 
modo  officiis  sibi  incumbentibus  fungatur ;  nempe 
modo  protestationibus,  resistentia,  poenis  utatur. 
Quo  sensu  intelligi  potest  illud  effatum  juris 
liomani :  "  Justitia  penes  laesos," — cui  tamen 
hodie  passim  repugnatur. 

Falso  tamen  diceret  quis,  unumquodque  horum 
flagitiorum  ducere  originem  ex  multis  variisque 
incitationibus  quibus  animi  quam  vehementissime 
urgentur :  duplex  tantummodo  causa  assignari 
potest :  (1)  Cives  rempublicam  administrantibus 
temere  nimis  obtemperare  :  (2)  Pcenas  a  laesis  exi- 
gendas  prorsus  desiderari. 

Campo  quem  lustrare  debemus  ita  circumscripto, 
sponte  sese  menti  objicit  ad  erigendum  animum 
apta  consideratio.  Quse  tandem  illa?  ]N"egotii 
hujusce  simplicitas.  Ad  rem  intelligendam,  non 
Legum  studio  est  incumbendum,  non  Politiae,  non 

Diplomatias,  non  tandem  Historiaa.  Sufficiunt 
rudes  vel  incultorum  hominum  instinctus,  ut  hoc 
admittatur,  et  in  actionem  deducatur.  Hoc,  simul 
ac  enunciatur  amplectantur  omnes  necesse  est. 
INTonnullaa,  certe,  oriri  possunt  difficultates,  circa 
rationes  quibus  pro  remedio  sit  utendum ;  unus- 
quisque  autem  omni  dubitatione  semota  videt, 
quanta,  nisi  inveniatur  remedium,  humano  generi 
immineant  infortunia. 

Quod  ad  tempus  attinet  quando  haec  tanti  mo- 
menti  mutatio  fuerit  facta,  hoc  nulli  nec  anno 
assignari  potest,  nec  eventui :  etenim  juxta  or- 
dinem  naturaa  omnes  sensim  sine  sensu  fiunt 
mutationes.  Nonnisi  enim  post  multa  injusta 
bella  nec  necessaria,  hic  adeo  atrox  modus  agendi 
facilis  evasisset ;  immo  nec  potuisset  evadere. 
Opportunius  utique  videtur  gradus  hujusmodi 
distincte  recensere  et  prosequi :  et  eo  ampliiis 
quia  nostrates  facinora  a  se  ipsis  patrata  plerum- 
que  ignorant. — 

In  Anglia  eo  tempore  prima  vicissitudo  accidit, 
quo  vim  suam  exercebant  praecipue  odia,  Religionis 
causa  exorta,  et  simul  in  rebus  politicis  Revolutio; 
cum  Regia  dignitas  in  aliam  familiam  transferretur, 
et  Princeps  quidam  extraneus  ad  regnum  appel- 
laretur.  Bellum  a  Successione  Hispanica  nomen 
desumpsit.  Id  ex  conventione  quadam  exordie- 
batur,  ut  prima  vice,  ubi  cum  extraneis  agebatur 
gentibus,  id  omne  quod  Legibus  cautum  erat,  vi 
sua  et  virtute  omnino  caruit,  ne  dicam,  fuit  pras- 

termissum.  Custos  Sigilli,*  tabulam  quandam 
obsignavit  rasam,  quae  deinde  ad  Gulielmum  III., 
in  Hollandia  tuno  temporis  commorantem,  missa, 
a  Rege,  arbitrio  proprio,  scriptis  vocabulis  esset 
repleta.  Ut  defenderetur  Respublica  Anglorum, 
et  simul  universa  Europa,  a  consectariis  hujusce 
sceleris,  Minister  ille  capite  damnandus  esset. 
Hac  non  adhibita  ratione,  primus  iste  incessus 
multos  eadem  via  traxit.  Deinde,  quodcunque  ex 
parte  Legum  et  Constitutionis  obstabat,  paulatim 
evanuit ;  videlicet,  de  bello  ineundo,  de  negotiis 
apud  exteras  civitates  agendis,  conventionibusque 
scripto  formandis,  ex  quibus  utique  scriptis,  postea, 
bellum  forte  exordium  sumit.  Eodem  fere  tem- 
pore  desiit  regia  potestas  per  eos  exerceri,  quibus 
solis,  jure,  licuit ;  ac  remissa  est  arbitrio  Sodalitii 
cujusdam,  per  Leges  minime  recogniti,  cui  Secre- 
tioris  Concilii  t  designatio  est  affixa.  Nunc  vero 
temporis,  non  sine  maximo  incommodo,  vulgo 
existimatur,  omnem  de  fcederibus  feriendis,  et 
de  bellis  indicendis  actionem,  ad  regiam  pertinere 
majestatem ;  minimeque  necessarium  esse  ut  hoc 
fiat  cum  consensu  Secreti  Concilii,J  dum  sufficere 
credatur  sententia  "  Secretioris  Concilii,"  Soda- 
litii  istius  mere  accidentalis,  et  quod  a  sufFragiis 
in  Parliamento  latis  omnino  pendeat. 

Post  Bellum  Successionis  Hispanicae  bella,  ad 

*  John  Somers. 

f  Anglic&,  Kirufs  Cabinet. 

X  Anglice,  Privy  Council 

unum  omnia,  nec  necessaria  fuere  nec  justa ;  dum 
in  iis  gerendis  illi  qui  reipublicse  praeerant,  vires 
quibus  Anglia  mari  pollebat  cohibuerunt  potius 
quam  deprompserunt.  Verum  usque  ad  finem 
gravium  quae  ex  Revolutione  Gallica  ortum  habue- 
runt  bellorum,  restabat  aliquid  subjectionis  atque 
decentiae;  adeo  ut  illae  retinerentur  forma3,  quae, 
ad  militum  conscientias  in  tuto  collocandas,  essent 
omnino  necessaria3.  Sine  expresso  mandato  nun- 
quam  ad  vim  perventum  est,  et  juxta  morem 
militibus  ut  "  interficerent,  comburerent,  ac  de- 
struerent,"  rite  est  mandatum. 

Ex  illa  igitur  setate,  qua  bella  totam  Europam 
complectentia,  conquievere,  publica  praedatio, 
ab  omni  pallio  nuda,  ducit  initium.  Quod  tunc 
primo  locum  habuit  ubi,  anno  1827,  inpraelioNa- 
varinensi  est  dimicatum :  quod  licet  praBlium  ex 
conventione  quadam  nullis  Legibus  recognita 
habuerit  originem,  nulla  tamen  consectaria,  saltem 
ex  parte  Anglise,  obtinuit;  et  bellum  ex  errore 
ortum  agnoscebatur. 

Undecim  annorum  spatio  huic  nostrse  aetati 
appropinquemus  necesse  est,  ut  inveniamus  quo 
tempore  primo  gesta  militaria  a  constituto 
Gubernio  per  praedationem  sunt  suscepta  et  ad 
exitum  usque  perducta.  Incursio  in  fines  Aff- 
ghanicos  facta  primum  nobis  praestat  exemplum. 
Annus  igitur  1838  statui  potest  ut  in  quo  bellum 
•geri  cessaverit,  et  hominum  occisiones,  Gubernii 
jussu  factae,  bello  sint  surrogatae.     Bellum  contra 

Affghanos  ideo  est  incoeptum  quia  dux  quidam 
gentis  "malevole"  contra  Anglos  sentire  dice- 
retur.  Quod  si  verum  esset,  non  haberetur  ex- 
inde  justa  belli  causa.  Ut  veritas  persuaderetur, 
varia3  scriptorum  series  relatae  sunt  Parliamento ; 
quse  quidem  scripta  cum  ille  legeret  qui  rebus 
gerendis  interfuerat  Legatus,  omnia  mendaciter 
contexta  declaravit.  Ipse  idcirco  in  patriam 
misit  vera  exemplaria  eorum  quae  olim  scripserat, 
eo  fine  ut  publici  juris  fierent.  Multos  post 
annos,  et  post  multas  in  Parliamento  instantias, 
autheutica  scripta  in  lucem  sunt  prolata :  ex 
quibus  vera  inveniebantur  ea  quae  dixisset 
Legatus ;  *  et  simul  compertum  est  omnem 
rationem  belli  ad  illum  Affghanorum  ducem  f 
perdendum  suscepti,  petitam  esse  ex  Legati 
Angli  scriptis,  arte  depravatis. 

Inutile  plane  bellum,  neque  justum;  injustum 
quippe  erat  Principem  extraneum  aggredi  et 
debellare ;  deficiente  autem  justitia  simul  et 
necessitate,  nulla,  ut  aiunt,  "  formalitas  "  bellum 
licitum  reddere  posset ;  nulla  revera  adhibebatur. 
Scriptum  quidem  in  lucem  prodiit  "  Declarationis" 
nomine  insignitum  :  nulla  vero  inibi  inventa  est 
Declaratio  Belli ;  omnis  autem  sermo  fuit  "  de 
rebus  militaribus  ultra  flumen  Indum  gerendis." 

Non  id  egit  Parliamentum  Anglise  ut  immane 
hoc  scelus  tanquam  Legibus  prohibitum  ex- 
secraretur,  vel  punitum  vellet.     Postquam  omnes 

*  Sir  A.  Burnes.  t  Dost  Mahonied. 

extincti  milites,  rogatio  volens  ut  in  factum 
inquireretur,  omni  caruit  effectu;  atque  iteriim, 
vindictse  tantummodo  causa,  de  invasione  est 
deliberatum. 

Antequam  hoc  modo  omni  juri  tum  humano 
tum  divino  aperte  est  valedictum,  via  jam  parata 
erat  ad  eos  qui  hac  in  parte  criminis  nota  se 
maculassent  a  merita  pcena  liberandos.  Pactum 
quoddam  initum  est  Anglos  inter  et  Hispanos, 
quod  juxta,  si  quis  alienigena  deinceps  bello  civili 
tunc  sestuanti  sese  intermiscuerit,  et  a  partibus 
adversis  captus  fuerit,  non  capite  plectendus  sit ; 
dum  e  contra  qui  ita  agat,  et  pirata  revera  est,  et 
pro  pirata  jure  habeatur.  Res  artificio  quodam 
peracta  est.  In  ipsa  Conventione  nulla  de  alieni- 
genis  fit  mentio.  Legatus  Anglorum  non  alia 
ratione  moveri  videtur  quam  ut  humanitati  con- 
sulatur.  Ita,  humanitatis  ergo,  quasi  in  honorem 
magni  nescio  cujus  idoli  crudelis,  utrique  parti 
suadetur,  ut  finito  praelio,  ab  hominibus  inter- 
ficiendis  sese  abstineant.  * 

In  bello  Affghanico,  novo  utique  in  rebus 
humanis  ordine  exorto,  nullum  sceleris  genus 
quod  non  reperitur,  nulla  non  comitantia  damna. 
Expectandum  sane  erat  obtentam  hoc  modo 
licentiam  congruos  effectus  mox  sortituram. 
Triginta  exinde  anni  jam  sunt  elapsi.  Nullus  eo 
tempore  praepollens  exstitit  Bellator:  nulla  belli 

*  Inter  conventiones  auctoritate  publica  Anglia^  collective 
evulgatas,  hoc  pactum,  "  Elliot  Convention,"  omnind  desideratur. 

gerendi  necessitas :  bella  nihilominus,  seu  potius 
res  a  nrilitibus  gestas,  quibus  belli  nomen  est 
affixum,  ab  eo  die  ad  prsesens  usque  tempus  sine 
intermissione  continuatas  vidimus  :  prirao  quidem 
in  Asia,  deinde  in  Europa,  postea  in  America,  et 
hisce  denique  diebus  in  Africa :  quse  omnia  vel  a 
directa  actione  Gubernii  Anglici  sunt  exorta,  vel 
ab  ejusdem  incitatione  indirecta;  vel  locum  ob- 
tinuerunt  per  generalem  Legum  contemptum, 
qui  vel  ex  modo  agendi  Anglorum,  vel  ex  hujus 
gentis  auctoritate,  fundamentum  accepit. 

Quse  ab  Anglis  gesta  diximus,  cseterse  gentes 
Europee  minime  animadverterunt.  Deleta  jam 
Juris  notione,  novi  criminis  natura  latebat ;  petita 
natio  longe  distabat,  "pagana  barbaraque"  cen- 
sebatur,  in  cujus  gratiam  nullse  leges  respicienda3. 
Injuriae  latebant  in  Europam  resulturaa.  Immo 
Gallia  ejusdem  iniquitatis  opus  in  Africa  paucis 
ante  annis  aggressa,  postea  in  Mexica  et  America 
Meridionali  erat  persecuta. 

Occupationi  Affghanica3  extemplo  successit  Pri- 
mum  Bellum  Sinicum,  bellum  (inquam)  quod  ad 
ipsos  Sinenses  spectabat,  quod  ad  Anglos,  latro- 
cinium  ;  prout  solemniter  prsedicarunt  in  lite  qua- 
dam  dirimenda  judices  Angli.  Deinde,  excepit 
exercitus  Britannici  in  Affghanorum  finibus  stragis, 
vindictseque  causa  incursio  iterata.  Successit 
alterum  et  Tertium  cum  Sinensibus  Bellum ;  atro- 
cibus  horrendee  immanitatis  facinoribus  utrumque 
scatens.      Unum   postea    et    alterum   Persicum 

secutum  est  Bellum ;  Japones  non  semel  lacessiti ; 
urbs  Jedda  globis  displosis  oppugnata :  ultimum 
locum  tenuit  Abyssiniaa  invasio.  Quas  quidem 
bella  eandem  omnia  praa  se  ferunt  notam ;  injusta 
etenim  fuerunb  omnia,  minime  necessaria,  nemini 
profutura  :  dum  simul  iis  caruerunt  formalitatibus, 
quibus  opus  est  ut  bellum,  quantumvis  justum  et 
necessarium,  fiat  legitimum. 

Notandum  est,  tum  nullum  ex  hisce  gestis 
lucrum  esse  reportandum,  tum  nullos  animorum 
affectus,  quibus  fuisset  indulgendum,  esse  con- 
citatos.  Gens  Anglica  nunquam  eo,  nisi  inopi- 
nanter,  adducta  est.  Scripta  eo  usque  falsificata, 
ut  etiam  non  existentia  simularentur,  et  figmenta 
omnigena  adhibita,  eo  fine  ut  bellum  iniretur. 
Neque  capiebantur  hujusmodi  consilia  tantum- 
modd  ad  cives  decipiendos  et  Parliamentum,verum 
etiam  ad  obcascandos  eos  qui  secundum  inter 
Ministros  tenerent  gradum,  immo  ad  ipsum 
Regem  seducendum.  Omnia  per  unum  tracta- 
bantur  Ministrum;  qui,  ut  sibi  immunitatem, 
bonum  successum,  locumque  conciliaret  pri- 
marium,  cseteris  persuasit,  nomen  Anglicse  gentis 
periclitari,  idque  sustineri  debere.  Interea,  dum 
universi  sese  imbecilli  sentirent  esse  ingenio, 
et  rempublicam  minime  in  tuto  positam  crede- 
rent,  huic  uni  sunt  omnes  confisi  quem  fortem 
simul  et  aptum  invenissent. 

Inter  hujus  generis  facinora,  quaa  in  Asia  gesta 
sunt,  locum  habet  tumultus  militaris  quem  anno 

1857  in  Indis  ortum  novimus :  causam  negotio 
dederunt  arma  quaedam  ex  Anglia  missa  in  usum 
Indorum,  ita  quidem  parata  ut  Indis  ea  gestantibus 
essent  abominationi :  missa,  inquam ;  licet  arma 
hujusmodi,  Angliae  legibus  huc  spectantibus, 
prohiberentur.  Idem  in  re  ista  ac  in  caeteris 
omnibus  fuit  consilium :.  et  finem  facilem  felicem- 
que  est  consecutum,  ea  solum  de  causa  quod  non 
amplius  extarent  limites  quibus  hucusque  malefici 
continebantur. 

Quae  cum  ita  fuerint,  nunquam  cessaverunt,  ab 
anno  1838  usque  ad  1868,  res  gestae  complexione 
latissima,  sed  latronum  more  potiiis  quam  mili- 
tum.  Unde  factum  est  quod  in  plagis  Orientalibus 
labefactetur  auctoritas  Anglorum ;  convellantur 
fundamenta  Societatis  Civilis  ;  Imperii  facultates 
coarctari  propber  expensas  factas,  et  sublata  om- 
nia  moderamina  quae  Principibus  Leges  imposue- 
runt.  Quinimmo,  non  eo  tantum  loci,  veriim 
universo  quoque  in  orbe,  ex  hominum  animis 
deletus  est  omnis  justitiae  sensus. 

Jam  ea  quae  in  Europa  sunt  facta  consideremus 
oportet. 

Anno  1815  res  aliquatenus  in  quieto  positae  :  ita 
tamen  ut  adhuc  jacentibus  conditionibus  anti- 
quitus  observatis,  postea  vero  neglectui  datis ; 
adhuc  etiam  juribus  non  restitutis  quae  violata 
erant ;  ad  id  quod  inde  consequi  debebat  via  est 
strata.  Foederi  Yiennensi,  parvum  post  inter- 
vallum,    subsecuta  est  ea   quae   Sacra  Oonventio 


31 

dicitur  :  qua,  ciim  de  quodam  Guberniorum  jure 
communi  stabiliendo  praesumeretur,  ad  mutuum 
sibi  praestandum  auxilium  contra  subditos,  id 
tandem  effectum  est  quod  solum  Conventionis 
primo  auctori  fuit  in  mente ;  ut  nempe  quam 
latissime  serperet  Revolutio.  Debebat  videlicet 
unumquodque  Gubernium  suas  praestare  copias  ad 
debellandos  cujusvis  Gubernii  subditos ;  debebant 
proinde  omnes  subditi  singula  Gubernia  collectis 
viribus  petere.  Alienigenas  inter  et  cives  non 
amplius  attendebatur  distinctio.  Unicuique  licebat, 
ubicumque,  et  cum  quolibet  rixari,  et  pro  jure 
tandem  statuebatur  ut  homo  hominem  pro  lubitu 
suo  jugularet.  Probrosum  hoc  et  sacrilegum 
Fcedus — Christi  enim  Nomen  prse  se  ferebat — 
illicitum  morem  introduxit  habendi  Congressus  : 
qui  Congressus  illicita  progenuere  bella.  Hinc 
enim  Austriaci  Neapoli  bellum  intulerunt,  hinc 
Hispanis  Galli :  hinc  orta  est  illa  summa  confusio, 
in  rebus  simul  et  in  hominum  mentibus,  quam  huc 
usque  praevalentem  videmus. 

Haec  dum  in  occidentali  Europae  parte  agereri- 
tur,  in  Oriente  facta  est  interventio  quae  sub  pacis 
praetextu,  revera  ad  subvertendum  Imperium 
Turcicum  ordinabatur.  Graeci  ad  tumultuandum 
a  Russis  sunt  pertentati.  Noluerant  quidem  Angli 
Sacrae  Conventioni  nomen  dare  :  nihilominus 
Anglorum  legatus  partes  Russiacas  Constantino- 
poli  tuendas  suscepit,  postquam  proprius  Rus- 
sorum  Legatus  ab   hac   urbe   discesserat.     Cum 


32 

Turci  se  morem  gesturos  negarent,  fcedus  ictum 
est  Anglos  inter,  Gallos,  et  Russos,  ut  consertis 
manibus  vim  Turcis  inferrent.  Hoc  fcedere 
cautum  est,  ut  iis  qui  Guberniorum  personam 
gererent,  de  copiis  libere  disponere  liceret.  Hoc 
igitur  fcedus,  non  conventio  utilis,  sed  probrum 
potius  est  dicendum,  et  infamia.  Per  hoc  fcedus 
ex  tribus  Guberniis  compartibus,  singula  juri 
renuntiarunt  prout  libuerit  agendi ;  ab  unoquoque 
Gubernio  auctoritas  omnis  in  suos  procuratores, 
unanimiter  agentes,  est  abjecta  :  relictse  sunt 
nempe  copiae  in  manibus  ejus  unius  qui  forte 
casteris  calliditate  praeesset.  Exinde  caedes 
Navarinensis,  et  classis  Turcarum  demersa  ; 
eorumdem  deinde  fines  a  Russis  populati ;  Legatis 
Anglorum  simul  et  Gallorum  urbem  Constantino- 
politanam  relinquentibus :  ita  ut  a  tribus  simul 
principibus  contra  unum  Imperium  bellum  est 
gestum,  quorum  duo  hoc  ipsum  Imperium  pro- 
tegendum  susceperant. 

Hsec  inter,  .ZEgypti  moderator  ad  rebellionem, 
ab  Anglis  primiim,  deinde  a  Gallis  clam  incitatus, 
semel  atque  iterum  contra  Turcas  desciscens 
insurrexit,  tota  periclitante  Europa.  Annis  decem 
in  summa  peractis  confusione,  ex  hisce  negotia- 
tionibus  rebusque  gestis  exorta,  Gallos  inter  et 
Anglos,  quod  ad  iEgyptum  spectabat,  rupta  est 
amicitia.  Ex  Petropoli  venit  fosdus  quoddam,  cui 
Angli,  simul  cum  Austriacis  Eussisque,  con- 
sensum   prsestiterunt ;    quod   cum   Gallis   insciis 

fuisset  gestum,  pauliim  abfuit  quin  exinde  per 
universam  Europam  exardesceret  bellum  ;  summa 
secuta  est  rerum  omnium  confusio,  dum  expensae 
Gallorum  in  re  militari  haud  mediocre  acceperunt 
incrementum,  et  ipsi  civitati  Parisiorum  additae 
sunt  munitiones. 

Porro  nihil  ejusmodi  fuisset  susceptum,  modo 
valuisset  apud  vel  unius  gentis  Ministrum  "vel 
Legum  reverentia,  vel  timor  pcenae  a  seipso 
luendae."  *  Nec  locum  habere  potuisset  quidquam 
horum,  nisi  etiam  ii  quibus  Leges  exsequendi 
incumbit  cura,  sibi  propriam  fecissent  potes- 
tatem  bellum  pro  lubitu  intentandi,  Deputatis 
inconsultis.  Mhil  horum  esset  factum  nisi 
prout  diximus,  "  Secretum  Regis  Concilium  M  isti 
"  Secretiori "  cessisset ;  nec  nisi  mos  invaluisset 
ut  Legati  permanenter  apud  exteras  gentes  resi- 
derent ;  unde  factum  est,  ut  interna,  uniuscujusque 
conditio  externis  quibusdam  conditionibus  con- 
tinue  obnoxia  esset.  Haec  omnia  denique  non 
evenissent,  mod6  omnes  Christianorum  societates 
id  assidue  docuissent,  eodem  nempe  modo  peccari 
ubi  quis  plurimos  simul  occidat,  ac  ubi  singulos 
trucidet.  Quod  si  ita  etenim  fuerit,  non  jam  ex 
unius  Ministri  arbitrio  oriretur  bellum ;  nihil  jam 
valerent  epistolae  Ministrorum  ad  res  omnes  per- 
turbandas :    malignum   denique  illud  numen  cui 

*    Hisce  verbis  usus  est   quidam   de    Domino    Palmerston 
loquens  in  Parliamento  Anglico,  mense  Februarii,  1848. 

"  Moralis   Inn,uxus,,    nomen   inditum,    non    jam 
amplius  incumberet  societati. 

Yariis  ex  causis  via  parabatur,ut  Europa,  eadem, 
qua3  in  anno  1830,  vel  etiam  iis  majora,  mala, 
denuo  anno  1848  sustineret.  Causge  autem  hu- 
jusmodi  fuerunt :  grave  onus  vectigalium  ;  omne 
fundamentum  amotum  cnjus  ope  judicia  effor- 
mare  possent  homines  ;  carentia  omnis  auctori- 
tatis  quae  quid  contemplatu  justum  explicaret, 
quidve  usu  proficuum  ;  fictus  modus  agendi  de  re 
nummaria,  unde  identidem  perturbationes  fierent 
necesse  erat :  magnae  demum  expensse  faetae  ab 
uno  quodam  de  Guberniorum  numero,  ejusdemque 
assidua  operatio,  non  alio  praestituto  fine  quam 
ut  per  totam  Europam,  secretas,  novisque  rebus 
intentas,  cieret  societates. 

Ex  perturbationibus  circa  annum  1848  inceptis, 
praecipue  oritur  is  qui  nunc  dierum  obtinet  rerum 
status :  primum  impulsum,  in  Russorum  gratiam 
dederunt  Angli.  Ab  Helvetia  inceptum  est,  ubi 
bellum  civile  eruperat,  fictis  quibusdam  habitis 
negotiationibus,  modo  huic,  modo  illi,  faventibus  ; 
cui  successit  famosa  illa,  mense  Octobris  anni 
1847  data  apographe,  quse  Austriam  denuntiavit 
in  Italiam  machinantem,  quaque  minas  Angli  in- 
tentarunt.  Deinde  legatus  est  Dominus  Minto  ad 
omnes  Italiae  civitates,  qui  palam  modemtoribus 
injungeret  mutationes  quasdam  in  rebus  suis 
propriis  internisque  faciendas,  nec  minus  palam 
plebem  ubique  ad  desciscendum  invitaret.    Europa 

ubique  tentata.  Ubique  terrarum  cuniculos  suos 
egerunt  Revolutionis  fautores  a  Russia  profecti, 
dum  simul  Anglia  omnes,  aperte,  ad  rebellionem 
hortabatur.  Unde  factum  est  ut  die  uno  eodem- 
que  jam  antea  designato,  per  universam  Europam, 
ab  Hafnia  Daniae,  et  Bucharesto,  ad  Mare  Medi- 
terraneum,  et  Oceanum  usque  Atlanticum,  gens 
omnis  esset  turbata,  omnis  queprincipatus 
eversus. 

Post  aliquod  temporis  intervallum,  facta  rerum 
redintegratione,  discrimen  tamen  quoddam  ex 
omni  parte  sentiebatur  :  Gubernia  magis  obsequi, 
plebs  obmurmurare.  Auctae  sunt  militares  copiae, 
civitatibus  sere  alieno  magis  oppressis,  vectigalibus 
simul  exaggeratis.  Hucusque  Europae  septen- 
trionali  parcebatur ;  unica  gens  in  Europa  pace 
gaudebat ;  factionibus  carebat,  majorum  instituta 
simul  et  Principem  amabat.  Debuit  tandem  in 
eandem  Charybdim  incidere,  ob  ipsam  ordinis  et 
juris  observantiam  pro  victima  mactata,  pejusque 
instrumentum  ad  res  turbandas,  quam  fragmenta 
ista  civitatum  olim  per  totam  Europam  foedera- 
tarum,  sigillatim  ad  sceleris  ministerium  obcaeca- 
tarum.  De  eo  populo  est  sermo  qui  Ducatus 
incolebant  juxta  Eyderum  flumen.  Consiliis  ex 
Lutetia  perfidiose  missis,  Regi  Danise  persua- 
sum  est  ut  horum  Ducatuum  jura  auferre 
conaretur,  sub  prsetextu  eos  includendi  in 
Generali  quadam  Repraesentativa  Constitutione; 
per  quam  fieri  posset  ut  (l  Unitum  Regnum  Dani- 

cum/'  contra  Russos  grassantes,  esset  obstaeulo, 
His  itaque  constitutis,  ut  plenior  turbationi, 
anno  1848,  exortae,  daretur  effectus,  civile  in 
Dania  erupit  bellum,  quod,  Anglia  procurante,  in 
tertium  annum  est  protractum.  Quolibet  autumno, 
Gubernium  Anglorum  interpositione  sua  sese  in- 
gessit,  ita  ut  res  per  hiemale  tempus  in  eodem 
statu  manerent,  usque  dum,  vere  adventante,  re- 
novari  possent  bellicae  operationes,  quibus  postea 
liber  relictus  est  cursus.  Eidem  rei  Borussia 
operam  dedit,  dum  perfide  suasit  Ducatensibus 
perseverantiam,  obtinuitque  tandem  ut  sibi  ipsi 
committeretur  suprema  in  hoc  bello  gerendo 
auctoritas,  eo  fine  ut  copias  militares  internecioni 
traderet.  Ita  per  quatuor  annos  duraverat  san- 
guinis  effusio,  commixta  cum  insidiis  plurimis, 
donec  res  ad  culmen  quodammodo  fuissent  per- 
ductae ;  deinde  Yarsovise  initum  est  fcedus  inter 
Imperatorem  Russiacum,  qui  pro  Familiae  Olden- 
burgensis  Capite  se  gestabat,  Regemque  Danicum : 
quo  fcedere  mutata  est  successio  ad  Hegnum,  ita 
ut  exclusis  multis  hominibus  qui  potiori  gau- 
debant  jure,  nominaretur  in  regnum  suecessor : 
dum  ipsi  Imperatori  adjudicaretur  titulus,  ut 
Regni  Danici,  simul  et  Ducatuum,  hseredi. 

Hujusmodi  pactio,  et  ipsa  ut  reliquae,  injusta, 
et  simul  Danis  summe  infensa,  et  toti  Europae 
periculosa.  Moderatores  Daniae  consensum  De- 
putatorum  ne  quidem  petere  ausi  sunt.  Ipsum 
foedus    secreto    prius     custoditum,    ut     tandem 

Danis  et  Europge  imponeretur,  auctor  fuit  ipsa 
Anglia.  Aliud  foedus  Londini  initum,  die  octavo 
Maii  1852,  protocollum  Yarsoviense  concorpo- 
ravit,  jam  constitutum  praedicans,  seque  nihil 
adhuc  sibi  velle  nisi  ut  protocollum  istud  a  tota 
Europa  sanciretur.  Quo  facto,  Deputatis  Danis 
idem  foedus,  quasi  Europse  universse  necessarium, 
propositum  est.  Iteriim  iterumque  dimissis 
Deputatis,  rursumque  convocatis,  leges  Danicse 
mutatae  sunt,  ac  proinde  hoc  fcedus  Juris  habere 
ccepit  vigorem. 

Hsec  omnia  eo  accuratius  referenda  censuimus, 
quod  ex  hoc  negotio  (quo  nihil  tetrius  aut  in- 
sanius,)  orta  est,  nulla  re  intercedente,  hasc  rerum 
conversio  in  qua  jactitamur. 

Ea  quae  inter  Danos  acta  diximus,  intra  illius 
gentis  ambitum  quinquennii  cursum  habuerunt : 
ex  edicto  enim  anni  1846,  usque  ad  fcedus 
Varsoviense,  anni  1851 ;  exinde  civitatis  fines 
prsetergressa,  per  quindecim  annos  Europam  pera- 
grarunt,  a  fcedere  Yarsoviensi  usque  ad  praelium, 
anno  1866,  Sadowse  dimicatum :  et  simul,  eodem 
temporis  intervallo,  in  Italia  colligebatur  messis, 
per  apographam  illam  anni  1847,  et  a  missione 
Domini  Minto,  seminata.  Varige  quidem  Eussis 
adesse  poterant  causae  cur  Italiam  impeterent :  fce- 
cundum  Italise  solum  non  paucis  earum  mercium 
vendendis  obstabat,  quse  Russis  pro  fortuna  essent ; 
immo,  uni  cuidam,  magno  revera  erat  periculo : 
sicut  et  olim,  magnam  occasionem  pra^stitit  tum 

ipse  situs  terraa,*  pra^longge  adeo  et  objecta3,  tum 
incolarum  indoles  nimium  infirmata,  qua3  finitimos 
populos  ad  impugnandum  facile  alliceret,  ipsasque 
dominationes  pessum  dare  valeret.  Hsec  omnia 
aliquo  modo  in  causa  esse  potuissent ;  at  procul 
dubio  per  Italiam,  Russi,  Summum  Pontificem 
intellexerunt. — In  Italia,  Papa,  solus  appetebatur, 
Ipse,  ab  Italia  exorsus,  Jus  Orbi  Christiano  resti- 
tuere  capax,  ordinem  et  pacem.  Papa  Ecclesiaa 
Occidentalis  est  Caput,  quam  dum  concorporare 
se  velle  simulant  Russi,  evertere  laborant.  Italia 
periclitante,  non  minus  periclitabantur  plaga3 
Orientales,  simul  cum  Occidentalibus ;  peri- 
clitabantur  Poloni,  et  ipsi  Eussi,  haud  seciis  ac 
Europa3  et  Orientis  incola3.  Ut  Supremus  tandem 
attingeretur  Pontifex,  ansa  prasberetur  si  Italia 
insurgeret  contra  dominatores  suos :  quod  si  fieret, 
tentaretur  civilis  potestas  Episcopi  Eomani,  quo 
sublato,  spiritualis  ejusdem  auctoritas  nullo  negotio 
everteretur :  de  qua  quidem  auctoritate  spirituali, 
prout  nunc  fit,  modiciim  forsitan  curabant  Russi ; 
at  probe  cognoscebant,  hanc  potestatem  forma 
judiciaria  olim  exercitum  fuisse,  ita  ut  non  modo 
Fidelium    tangeret    conscientias,    sed    etiam   res 

*  II  bel  paese     .... 
Che  1'Appenniii  parte,  il  mar  circonda  e  1'Alpe. 

Dante. 

.     .     .     .  terramque  beatam 
Quam  mare  dissociat,  quam  vastis  rupibus  Alpes ; 
Per  mediamque  jugum  protenditur  Apennini. 

politicas  Europae  ita  moderaretur,  ut  supremum 
regimen,  in  omnibus,  Russorum  Imperatori  aufer- 
retur.  Talia  fuisse  Russorum  desideria,  talia  vota, 
haud  difficulter  percipiet  quisquis  vel  leviter  rem 
considerat;  et  ex  actuali  rerum  decursu,  idem 
judicium  necessario  exsurgit.  At  revera  majus 
quiddam  evenit,  quam  quod  percipi  facile  posset, 
vel  etiam  pro  possibili  haberi.  Id  namque  egerunt 
Russi,  ut  dum  perturbationem  anni  1848  pararent, 
ipsi  Pontifici  ejusque  Ministris  celarent  quid  age- 
rent ;  celarent  ligamen  arctum,  tacitum  quamvis, 
quo  conjungerentur  et  cum  Anglis  et  cum  seditione, 
simularentque  omni  nisu  conari,  ut  tum  contra 
Anglos,  tum  contra  seditionem,  Pontificem  tueren- 
tur.  Tum  pecuniam,  tum  copias  militares  sese 
amplissime  daturos  praestiterunt  Russi ;  nec  eru- 
buerunt  dum  gratias  agebat  Pontifex  quod,  Rus- 
sorum  opera,  milites  Gralli  ad  Romam  defendendam 
missi  fuissent.* 

JNTon  est  cur  credamus  Pontificem  oblitum  Polo- 
niae  patriis  legibus  spoliatse ;  et  Russorum  Impera- 


*  "  Jam  a  mense  Februarii,  anno  1848,  Gubernium  Petro- 
politanum  hoc  modo  epistolam  misit  ad  Pontificem  Roma- 
num  : — '  Procul  dubio,  Sanctus  Pater  Imperatorem  Russiacum 
valde  sibi  amicum  inveniet,  qui  niti  velit  ut  omnis  auctoritas, 
tum  temporalis,  tum  spiritualis,  Pontifici  restituatur ;  omnia 
agent  Pussi  qusecunque  ad  hunc  finem  facere  videantur ; 
abest  etenim  a  Russorum  corde  omnis  simultas  erga  Pontificem 
Komanum  ;  omnis,  etiam  religionis  causa,  exorta  malevolentia.' " 
— Farina,  Stato  Romano,  tom.  iii.  p.  215.  Yide  Opus,  The 
East  and  the  West,  Auctore  nobili  viro  H.  Stanley. 

toris  propria  auctoritate  in  dignitatem  Patriar- 
chalem  ingesti ;  insuper  et  oppressionis  ab  eodem 
Imperatore  in  Orientales  sibi  spiritaliter  subditos 
exercitge.  Sed  tamen  nemo  unus  inventus  est  qui 
Russiam  seditionibus  ad  fines  suos  uti  crederet. 
Omnibus  quippe  persuasum  fuit  Russiam  omni 
seditioni  esse  adversatam.  His  tamen  non  obstan- 
tibus,  necessarium  fuit  ut  benevolentia  Petropoli- 
tana  erga  Romam,  saltem  aliqua  non  careret 
explicatione.  Talis  igitur  non  defuit  explicatio  : 
Russise  nempe  et  Romse  moderatores,  ad  idem,  ad 
"  ordinem  "  scilicet,  prospicere.  Equidem,  (et  id 
animadversione  dignum  videtur*)  hoc  ipso  tempore 
fautores  seditionis  pecuniam  a  Russis  accepisse, 
non  alia  de  causa  quam  quod  ad  idem  pars  utra- 
que  prospiceret :  iidem  vero  ad  ordinis  prospexere 
turbationem. 

Qui  perturbationes  in  Europa  factas  historiae 
mandavit,  notat,  ideo  ab  ineunte  sasculo  18vo  diflfi- 
cilem  conscriptu  factam  historiam,  quia  Jus 
Gentium  observari  desierit.  Hodie  vero  evanuit 
ipsa  Juris  notio ;  vel  quod  etiam  pejus  videtur, 
Juris  nomen  non  alium  ob  finem  usurpatur,  quam 
ut  perperam  ad  facinus,  nescio  quod  teterrimum, 
indicandum :  atque  ideo  hominum  negotia  in 
inenarrabili  quadam  rerum  confusione  versantur. 
Illi  Juri  quidem,  quod  abrogatum  prsetendunt, 
aliud  Jus  subrogare  simulant  nonnulli,  quod  "  In- 
ternationalis  "  nomine  gaudeat  et  ex  fcederibus 
collatis    constet.      At   licet   mirum    dictu   possit 

videri,  non  miniis  tamen  est  verum  ;  ex  omnibus, 
quse  nuper  icta  sunt,  foederibus,  ne  unum  quidem 
invenitur,  celebri  illo  Viennensi  non  excepto,  quod 
inviolatum  permanserit ;  adeo  ut  jam  tandem  ipsa 
foedera  pro  lue  grassante  vel,  ut  aiunt,  pro  mias- 
mate  quodam  habeantur.*  Non  amplius  intelli- 
gebatur  quantus  fcederibus,  sicut  contractibus 
positivis,  inesse  debeat  vigor ;  fcedera  tamen  in 
locum  Juris  Divini  et  Gentium,  subrogare  nonnulli 
conari  deteguntur.f 

Olim  quidem,  quoties  grassabatur  vis  fraeni 
cujuslibet  ignara,  non  defuit  quoddam  remedium  : 
quinimmo  remedii  notio  sponte  surgebat :  notio 
utique  Juris  servandi.  Iis  quidem  temporibus, 
immo  omnibus  sseculis  anteactis,  facinora  iden- 
tidem  sunt  admissa,  nec  lues  ulterius  serpebat. 
Corruptis  cordibus,  humano  generi  restabat  intel- 
lectus  :  et  loquelam,  si  quis  ea  uti  vellet,  ad  nutum 

*  "  Foedus  Gasteinense  jam  vivere  desinebat."  Verba  sunt 
Domini  Rouher. 

t  "Nec  clarius,  nec  tetrius  indicatur  illa  omnipotentia3  ambitio 
cui  inhiat  dominatus  popularis,  quam  per  Jus  illud  primarium 
neglectui  datum,  quod  fidem  Fcederibus  debitam  appellarunt, 
quotquot  honestatem  publicam  habent  cordi,  bonumque  sensum." 
(De  Broglie,  in  folio  periodico,  Revue  des  Deux  Mondes.) 
Hinc  fit  ut  hisce  temporibus  morbus  perceptus  ad  remedium 
percipiendum  nequaquam  ducat.  De  Fcederibus  Juris  loco 
substituendis,  et  Juris  nomine  designandis,  primum  agitabat 
Russia  anno  1806,  nec  alia  conditione  vellent  Russi  consentire 
paci  Gallos  inter  et  Anglos,  tunc  temporis  ineundse.  Huc 
etiam  utique  spectabat  quod,  in  Fcedere  Yiennensi  de  veteribus 
restituendis  nullus  erat  sermo,  ita  ut  pax  nullo  alio  fundamento 
quam  seipsa  stabiliretur. 

habebat  suum.  Hodie,  non  a  catervis  barbarorum, 
novis  agris  inhiantium,  oritur  rerum  turbatio,  nec 
ex  victorum  fastu  triumphos  ambientium.  Scelera 
luunt  illi  per  quos  fuerint  admissa  :  ipse  nempe 
intellectus  pervertitur ;  infidus  fit  sermo  ;  hisce 
de  causis  facilis  ex  una  parte  erit  rerum  restau- 
ratio,  ex  alia  parte  difficillima:  facile  quidem  erit 
id  restaurare  quod  a  Jure  exigitur,  modo  idoneus 
non  desit  interpres  ;  at  talem  reperire  interpretem 
est  perdifficile  ;  hisce  inquam  temporibus,  ubi 
omnia  in  pejus  ruerunt,  ob  falsum  sermonem 
vulgo  adhibitum,  contempto  more  verum  dicendi. 

Quis  tandem  de  Legibus,  vel  de  Justitid 
disserens,  audietur,  ubi  de  O^inione  Publicd,  de 
Givilisatione,  de  Progressu,  fit  omnis  sermo  ? 
Quse  si  ita  se  habeant,  unde  brietur  pax  homini- 
bus  bonm  voluntatis  ? 

Istam  quidem  loquendi  rationem  jam  antea 
Summus  Pontifex  condemnavit;  curam  autem  eam 
perscrutandi,  et  quam  inanis  ea  sit  demonstrandi, 
non  suscepit.  Res  per  exemplum  illustretur. 
Declaratio  edita  de  voce  "  Progressus,"  tanquam 
dictu  minime  legitima,  maxime  juvabit  volentem 
mandato  parere,  quippe  quem  a  loquacitate  ratio- 
nis  inimica,  pravisque  animi  habitibus,  falsisque 
ratiocinationibus  liberarit. 

Qui  autem  recusaret  istud  vocabulum,  solum- 
modo  quod  vetitum  sit,  proferre,  et  simul  vanita- 
tem  ejusdem  ignoraret,  ille  non  sine  damno 
suo   hoc   audiet   vocabulum :  neque  aliis  causam 

hujus  silentii  exponere  valebit.     Incapax  reddendi 
rationem  cur  ab  hac  voce  abstinendum  arbitretur, 
ipse  tum  a  se,  tum  ab  eis  quibuscum  colloquitur, 
minoris  sestimabitur.     Amittit  fructum  ejus  dis- 
ciplinas  quse  falsum  spernere  docens  vocabulum, 
generationis  novse    (peene   dixerim)  partes   agit; 
cum  simplex  obedientia  contemptui  est   obnoxia 
apud  homines  hujus  temporis,  a  quibus  omnis  Dei 
cultus   pro   mera   superstitione,   Deique  cultores 
pro  imbecillis  habentur.     Hunc  jam  fingamus  Ca- 
tholicum  a  Parocho  suo  edoctum,  qui  et  ipse  a 
Summi  Pontificis  ore  doctrmam  receperit;  unde 
fit  ut  rationalem  errorem  via  Rationis,  non  merse 
Religionis    vel    Auctoritatis,    calleat    explodere. 
Quantum    discrimen !     Ipse   non   alio   modo   ac 
Dominus     ipse     Christus     Phariseeos,     Socrates 
Sophistas  convincebat,   ad   convincendos    adver- 
sarios  aptus  efficeretur.     De  ipsa  vocis  significa- 
tione  interrogans,  percontaretur  qusenam  existat 
relatio     inter   methodum   quandam    de    veritate 
disserendi,  et  vocabulum  per  quod  motus  desig- 
netur   materialis.     Definiri  juberet  tum  campum 
geographicum  per  quem  moveri  quid  asseritur, 
tum  etiam  quid  sit,  quamque  late  pateat,  id  quod 
movetur.     Ulterius  rem  urgendo,  peteret  adum- 
brationem  aliquam  illius  futuri   temporis   adhuc 
nobis  ignoti,  quod  versus  "  progrediendum  "  est. 
Ad   expressam  impelleret  declarationem  de  hoc 
Progressu,  utrum  necne  sit  in  recta  via  ad  singu- 
lorum    casuum    notitiam,    ad    exactam    Legum 

definitionem,  ad  moderamina  ab  unaquaque  Re- 
publica  adhibenda,  ad  actus  publicos  rite  cohi- 
bendos,  ad  impensarum  rationes  inspiciendas, 
ad  omnia,  breviter,  quse  minus  utilia,  justa,  licita 
sint,  impedienda.  Ipsi  semper  restaret,  ut  osten- 
deret,  alterumque  scite  interrogando  confiteri 
cogeret,  ex  quo  tempore  vocabulum  istud  vulgatum 
sit,  genus  humanum  in  deterius  commutatum.  Hoc 
modo  adversarium  convinceret  et  confutaret,  dum 
simul  demonstrat  amphibologiam  non  perfectarum 
esse,  sed  deficientium  humani  ingenii  virium. 

Licet  indoctis  doctisque  condere,  scriptoque 
mandare,  sententias :  at  proposita  sibi  qusestione 
statim  omnes — docti  pariter  indoctique — animo 
confusi  hasrebunt. 

Nbn  alia  est  loquelse  ratio,  alia  loquentis :  forsan 
turpes  rectis  verbis  utantur  :  at  nulla  gens  integra 
manebit,  sermone  corrupto.  Terminis  non  defi- 
nitis,  nulla  Scientiarum  humanarum  cultura,  immo 
nullae  Scientise.  Neque  ulla  Lex  obligat,  terminis 
minime  legalibus  contexta.  Fidei  quoque  ArticuH 
in  terminis  definiendis  prorsus  consistunt. 

Jam  vero  compertum  habemus,  novos  terminos 
in  omnia  Europse  idiomata  esse  introductos,  quibus 
singulis  duplex  tribuitur  significatio  ;  dum  simul 
jam  hesitatur  aliquo  modo,  etiam  circa  ea  prin- 
cipia  quse  olim  pro  certissimis  habebantur. 

Inter  ea  quse  modo  diximus,  aliquam  saltem 
dari  connexionem,  ex  duplici  fonte  colligitur : 
fieri,    inquam,   nequit,  quin   vocum   ambiguarum 

usum  consequatur,  tum  prava  ratio  agendi,  tum 
omnis  fidei  eversio.  Voces  hujusmodi  introductas 
vidimus,  nec  defuerunt  supradicta  illa  consectaria. 

His  igitur  positis,  nullum  est  dubium  quin  ad 
res  restaurandas  ab  istorum  exclusione  termi- 
norum  incipiamus  oporteat ;  cui  quidem  operi  jam 
antea  Summtjs  Pontifex  manum  admovit,  dum 
Catholicae  Religioni,  immo  Christianae,  adversari, 
denuntiaret  illas  ipsas  dictiones,  quas,  ex  seipsis 
omni  proprio  sensu  carere,  easdemque  simul  fal- 
laces,  alii  jam  demonstrarunt. 

Ad  hunc  finem  plurimum  conferunt  Sacrae  Scrip- 
turae,  Catholicis  ;  quippe  quibus  onus  incumbat  eas 
studendi,  et  earum  naturalem  imprimis  sensum 
indagandi.  Ita  qusedam  fit  prseparatio  ut,  fallaciis 
debellatis,  homines  ad  meliorem  frugem  vocentur, 
atque  ad  Poenitentiam  reducantur,  quin  ulla  dog- 
matum  ratio  habeatur.  Tales  in  Catholica  Ecclesia 
vires  latent  absconditae,  quibus  et  ipsa  Ecclesia 
sese  gaudere  nesciat,  et  quas  existere  nesciunt 
caeteri,  donec  tandem  aliquando  actu  prodeant. 

Eodem  fere  tempore  quo  immutatus  est  com- 
munis  hominum  sensus  de  homicidio  patrando, 
simul  facta  est  mutatio  quaedam  quod  ad  modum 
spectat  quo  in  civitatibus  Europae  res  publicae 
aguntur;  ita  ut  munus  quod  olim  inferius  esset 
administrationis  devenerit  omnium  supremum. 
Hunc  principatum  adipisci  contigit  illi  parti  Gu- 
bernii,  cui  rerum  exterarum  cura  incumbit ;  unde 
orta  est  arcana  agendi  ratio,  fons  servitutis,    Hanc 

mutationem  operata  est  ea  in  Kebus  (ut  aiunt) 
Orientis,  Interventio ;  per  quam,  scilicet,  confusio 
inenarrabilis  in  rebus  inter  diversas  gentes  agendis 
supervenit :  et  si  eos  excipias  qui  in  eadem  versa- 
bantur,  nullus  mortalium  cognovit  talem  exstitisse 
confusionem,  antequam  de  Graecis  coeptum  esset 
agitari.  Is  magistratus  a  quo  res  exterae  sunt 
administrandae,  omnis  reprehensionis,  omnis  inqui- 
sitionis  expers,  ipse  per  se  valet  incitare  gentem 
ad  bellum;  dein  "moralem,"  ut  ahint,  "influen- 
tiam,"  in  aliam  quamlibet  exerere  gentem;  ac  deni- 
que  res  internas  suae  gentis  turbare,  libertatem 
internam  evertere,  plures  milites  conscribere,  ex- 
pensas  augere,  vectigalia  nova  imponere,  aes  alie- 
num  majus  conflare,  et  simul  haec  agendo,  amorem 
patriae  et  religionis  avitae  ex  multorum  civium 
cordibus  evellere.  Accedit  huc  quod,  seditiones 
dum  directe  fovet  in  nonnullis  gentibus  ad  hoc  de- 
signatis,  parat  in  omnibus.  Eo  tenditur  infortunii 
ut  honestum  omne  regimen  fiat  impossibile ;  ut  via 
struatur  nescio  cui  potentatui  vel  populo,  qui  in- 
tellectum  simul  incorruptum  et  loquelam  retinet; 
cui  porro  supremum  in  Europa  tandem  reservatur 
dominium. 

Priusquam  hanc  perficiamus  materiam,  haud 
abs  re  erit  ut  ad  ea  revertamur  quae  anno  1 602  a 
Genevensibus  acta  narravimus  :  exinde  enim  non 
modo  multa  discemus,  sed  quasi  ex  Pharo  quadam, 
multam  lucem  ad  caetera  dignoscenda  accipiemus. 
Hic  quasi  limitem  habemus  inter  duos  distinctos 

rerum  ordines,  haud  illi  dissimilem  quem  olim 
Cornelius,  brevi  sermone  historiam  Romanam 
complectens,  finem  cequi  juris  appellavit.  Hic 
etenim  est  videre  qua  ratione  Respublicae  Minores 
hisce  ultimis  temporibus  fuerint  absorptae,  et  simul 
cur  e6  usque  duraverint  quin  prius  absorberentur. 
Quoties  facinus  aliquod,  omnibus  hominibus  odi- 
bile,  impunitum  evadere  permittitur,  tunc  scilicet 
fit  frequens,  et  dum  frequentetur,  novum  induit 
characterem.  Ita  re  factum  videmus.  Cum  enim 
praedatores  a  constitutis  imperiis  vulgd  ad  praedan- 
dum  mittantur,  sequitur  ut  a  semetipsis  deinceps 
proprio  stabiliantur  nomine,  et  ad  unam  alteramve 
gentem  aggrediendam  conveniant.  Porro  cum 
priores  hujusmodi  conatus  poenis  non  fuerint  sub- 
jecti,  posteriores  deinde  simili  gaudebunt  impu- 
nitate ;  unde  fit  ut  praedonum  molimina  pro 
usitato  rerum  statu  habeantur ;  ac  spe  impuni- 
tatis  inducti,  ad  nefarios  conatus  aguntur  homines, 
tum  adversus  Sultanum  tum  adversus  Pontificem 
Maximum  ;  haud  secus  ac  eadem  spes  falsis  mone- 
tariis  animum  adderet.  Immo,  illi  Principes  quos 
contra  fit  aggressio,  cum  principatus  jura  hac  in 
re  non  exerceant,  profecto  et  ipsi  in  hac  universali 
rerum  eversione  participes  fiunt.  Hi  vero  non 
ducuntur  in  pejus  per  passiones,  neque  utilitatem 
exinde,  ne  apparentem  quidem,  sperare  possunt. 
Debilis  igitur  animus  in  causa  est ;  peccatum  uti- 
que  omnium  maximum  in  iis  qui  vicaria  gaudent 
auctoritate.     Huic   certe   ingenti  malo  vel  unus 

per  se,  modo  fortem  gestaret  animum,  quolibet 
temporis  momento,  satis  obstare  potuisset :  immo 
etiam  hodie  obstare  posset. 

Mhilominus,  ut  veritati  inserviamus,  talia 
audentes  non  pro  praedonibus  sunt  habendi  nec  pro 
piratis.  Hi  etenim  aliquid  lucri  sibi  propositum 
habent :  necessitas  forte  urget  ad  scelera  admit- 
tenda ;  excusant  prava  consortia  ;  periculo  certo 
sese  objiciunt ;  denique  conscii  peccant.  Quanto 
probrosius  ille  homines  trucidat  sine  talibus  mo- 
tivis,  qui  nullis  hujusmodi  subjacet  illecebris,  qui 
periculis  nullis  obnoxius  est,  qui  nullam  hujusmodi 
sceleris  habet  conscientiam ;  qui  tandem  intellec- 
tuali  subditur  perturbationi :  qua  crudelior  nulla 
hominum  corda  regere  potest,  nec  de  qua  edo- 
manda  minor  spes  eluceat : — quse  quidem  per- 
turbatio  eo  vilior  videtur,  et  eo  minorem  spem 
prsebet,quo  se  sanctiori  prse  se  fert  urgeri  momento 
vel  nobiliori.  Quse  in  corde  nascuntur  passiones  iis 
sunt  similes  quibus  excitatur  jumentum  quoddam 
vel  bellua ;  quae  sane,  dum  ei  satis  fuerit  factum, 
quiescit.  Quse  in  intellectu  sedem  habent  hu- 
manse,  sunt  illae  quidem,  adeo  ut  servituti  Daemonis 
subjiciatur  imago  Dei.  Quee  si  proruperint  vel 
ipsum  carnificem  territum  videmus !  Quod  si 
idem  fatum  nacti  fuissent  ii  quos  anno  1862  Eex 
Sardiniae  conduxit  latrones,  quo  oppressi  jacuerunt 
anno  1602  Ducis  Sabaudiee  mercenarii :  si  vel  in 
una  civitate  Siciliae,  nuper  inventi  fuissent  ita 
cordati  homines  quales  tunc  Grenevse,  parcendum 

profecto  fuisset  Italiae  quin  eo  quo  vidinius  modo 
"  constitueretur', ;  necnon  quin  eo,  quem  mox 
videbimus  modo,  haec  "Constitutio"  irrita  facienda 

esset. 

III. 

Salutem  Societatis   per   Leges  tantummodo    ob- 
tinendam. 

Jampridem  tertiae  Quaestioni  nostrae  responde- 
tur ;  nae,  satis  superque  jam  est  responsum  quum 
methodus  fuerit  proposita  a  nobis  adhibenda : 
haec  autem  in  liberando  mentes  hominum  con- 
sistit  a  nonnullis  fallaciis,  quae  omnes  profect6 
sponte  sua  evanescunt,  simul  ac  cernitur,  non 
minus  peccari  ubi  multi  adversus  multos  certantes 
trucidant,  furantur^  res  alienas  concupiscunt,  falsa 
denique  testimonia  proferunt,  ac  si  singuli  contra 
singulos  eadem  admittunt  facinora.  Haec  qui 
nesciat,  oculos  habet  divino  judicio  obcaecatos.  Qua 
caecitate  stante,  fere  eadem  est  civium  conditio, 
quod  ad  mores  attinet,  ad  conscientiam,  negotia, 
et  ipsam  denique  existentiam,  ac  si,  (ut  de  rebus 
materialibus  loquamur,)  omnis  auferretur  lux 
naturalis  et  arte  facta,  donec  homines  tandem  per 
tenebras  viam  utcunque  facere  cogerentur.  Tunc 
si  quid  a  quopiam  tentaretur,  ad  nihilum  misero 
inservirent  conatus ;  opes  etiam  amplissimae  et 
ad  manus  positae  esurientem  dominum  aut  siti- 
entem  satiare  nequirent :  periret  tandem  infelix, 
pereuntium  simul  hominum  fcetore  oppressus,  eo 

omni  non  obstante  quod  in  suos  usus  suppe- 
ditasset  Deus,  quod  ad  exaltajionem  Fortuna 
addidisset. 

Ableganda  utique  est  vox  illa  Juris  Inter- 
nationalis  :  per  ipsum  etenim  additamentum  patet 
quam  sit  abjecta  desperandaque  rerum  conditio. 
Fons  hujus  conditionis  in  propatulo  ponitur, 
dum  intellectus  vilescere  ostenditur :  reverentia 
revelatur  Juris  et  JEqui,  quam  parva  sit;  quod 
nisi  se  ita  haberet,  nec  vilis  fieret  intellectus, 
nec  abjecta  rerum  conditio.  Praesidet  utique  Jus, 
regnat  Jus,  de  Ccelo  Jus  descendit.  Jus  super 
omnia  eminet.  Jus  igitur  Nationale  pro  sancto 
est  habendum  :  at  particula  illa  "  Inter,"  omnem 
exinde  tollit  sanctitatem.  Si  quis  hanc  phrasim 
Anglice  proferre  voluerit,  eam  tum  sensu  carere 
cognosceret,  tum  despectum  quid  prae  se  ferre 
sentiret. 

Jus  Gentium  definitur  etiam  Jus  Naturse,  Jus 
deinde  Divinum.  Propter  essentiam  suam  bene 
potest  a  Natura  nomen  desumere,  vel  a  Deo  ;  a 
Gentibus  etiam ;  quippe  quod  omnes  regat  Gentes 
et  ab  omnibus  acceptetur.  Nihil  utique  aliud  est  ac 
prsecepta  Decalogi  Communitatibus  applicata :  quse 
qui  servaverit  populus,  fidem  servabit,  honorem, 
libertatem,  auctoritatem ;  immo  in  seternum  du- 
rabit,  modo  cetera  non  desint  necessaria.  Qui 
vero  populus  sine  justa  causa  alterum  oppugnat, 
jam  perdidit  innocentiam  et  honorem,  libertatem 
simul  et  fidem  :     nec   unus   quidem  inibi   Civis, 

nullus  Christianus,  nullus  Vir  denique  invenitur, 
modd  excipias  eos,  si  qui  forte  protestando 
denuntient. 

Proprie  demum  ac  bene  Jus  Gentium  nuncu- 
patur ;  quia  per  se  solum  de  actionibus  tractat 
aggregatis  variarum  Gentium,  et  sua  de  iisdem 
fert  judicia.  Non  aliud  est  ac  Jus  Civile,  tum 
quod  ad  publica,  tum  quod  ad  privata,  spectat 
judicia,  in  quantum  toti  Communitati  potest  ap- 
plicari.  Accipe  jam  definitionem  quam  de  Jure 
Gentium  protulit  jurisconsultus  inter  Anglos  in- 
signis  :  "  Tale  est  utique  Jus  Gentium," — verba 
sunt  Mansfieldii — "  Jus  quoddam  Universale, 
quod  nullibi  ac  in  Anglia  latius  patebit  :  cujus 
vigor  per  Leges  Antiquas  Anglise  agnoscitur,  quod 
in  ipso  Jure  nostro  Civili  suum  obtinet  locum. 
Leges  a  Parliamento  latoe  nequeunt  hoc  Jus  Gen- 
tium  immutare  ;  neque  ex  hujusmodi  Legibus  cog- 
noscitur  ipsum  Jus,  nec  modus  quo  lites  subinde 
exortse  dirimi  possunt,  sed  ex  diversarum  usu 
Gentium,  et  ex  Scriptorum  auctoritate.  Potuit 
quidem  fieri  identidem  ut  a  nostris  legibus  Jus 
Gentium  confirmatum  sit,  vel  servatu  facilius  red- 
datur ;  quse  quidem  Leges  non  novum  Jus  intro- 
duxisse  censentur,  sed  potiiis  declarasse  ea  quse 
jam  ab  antiquo  fuerint  in  Eegno  nostro  libertatis 
fundamenta.  Nullis  denique  Gentibus  tribui  debet 
laus  humanitatis  apud  quas  Jus  Gentium  non 
sit  in  honore." 

Deinde,  fortiori   quodam   pacto,   Jus  Gentium 

nuncupatur  illud  de  quo  agimus,  quia  ipsis  incum- 
bit  Gentibus  cura  hocce  Jus  exsequendi.  Quod 
quidem  exsequi  Gentes  debent  adversus  propbios 
ipsarum  Moderatores.  Non  alio  sane  ritu  possi- 
deri  in  orbe  terrarum  pax  potest  aut  servari, 
quam  ut  Gentes  Moderatores  suos  prohibeant,  "  ne 
justo  tramite  excedant.,,  Pax  turbetur  necesse  est, 
modo  cura  servandi  Juris  Gentium  Vicariis  remit- 
tatur;  Moderatores  dico,  quibus  facultas  datur  hoc 
Jus  applicandi,  idem  interpretandi,  ac  pro  lubitu 
immutandi.  Hoc  utique  modo,  eo  tandem  deve- 
nitur  ut  Gens  aliqua  "  pro  Jure  habeat  quidquid 
egerint  Principes:,,  ut  ver6  pristinus  recuperetur 
status,  oportet  oriantur  quidam  ceteris  dissimiles, 
qui  doceant,  qui  reprehendant. 

Sed  gravior  adhuc  restat  consideratio  quae 
tempus  futurum  respicit.  Jus  Gentium  si  non 
servetur,  necesse  est  ut  tandem  pervertatur ;  dum 
ipsius  nomen,  formulse,  auctoritas,  tanquam  ne- 
bulse  Orbem  obscurabunt.  Illud  igitur  homines 
astuti,  quasi  fucum  et  praetextum,  objicient  facino- 
ribus  suis,  adeo  ut  deinceps  ex  hoc  prsesertim 
fonte  bella  dimanent  et  discordiae. 

Per  exiguam  rimulam  subintrant  solis  radii. 
Invitae  utique  delirant  gentes,  peccant,  trucidant, 
male  habent.  Qua  de  causa,  quotquot  in  hoc  rerum 
statu  cernere  valent  homines,  studio  replentur 
magno,  laboribus  non  parcunt,  auctoritate  pollent. 
Utut  paucorum  nulliusque  momenti  hominum, 
labor  tamen  forte  est  fructuosus. 

Et  re  quidem  vera,  non  ab  hominmn  numero 
pendent  ea  quae  intellectu  perficiuntur.  Pra^sens 
siquidem  hsec  humani  generis  conditio  ab  uno 
tantum  homine  fuit  elaborata.* 

Vexat  enimverd,  debetque  cessare,  non  solum- 
modo  sanguinis  effusio,  sed  illiciti  cujusque  generis 
actus,  tum  commissionis  tum  omissionis ;  illatse, 
permissseque,  injuria3.  Modd  in  Anglia  exstitissent 
probi  aliquot  viri,  multis  novitatibus  obstitissent : 
etenim,  anno  1854  Anglia  non  amandasset  ea 
omnia  quorum  ope  hostem  comprimere  potuisset ; 
nec  anno  1856  copias  navales  aliis  gratuito  remisis- 
set;  necanno  1863classem  piraticam  praeparasset; 
nec  recusasset  injurias  ab  illis  illatas  annis  1864- 
1867  reparare;  nec  tolerasset  ut  inter  finitimos 
nostros,  aliosve  potentatus,  regna  pretio  numerato 
commutarentur ;  neque  ut  portus  essent  obsessi, 
quin  aliqua  saltem  existeret  Belli  species ;  nec 
permisisset  ut  Legati  nostri  inferiores,  quos  Con- 
sules  dicunt,  rebus  civitatum  internis,  in  Oriente, 
sese  intermiscerent ;  nec  tractasset  de  removendo 
ipsum  Societatis  Civilis  fundamentum,  subditos 
nempe  a  fide  erga  Regem  jurata  absolvendo  ;  vel, 
ut  uno  verbo  dicam,  quidquam  evenisset  eorum 
omnium  quse  nuper  nos  catervatim  oppressere  nova 
proposita,  antehac  passim  ignota.  Hsec  autem 
omnia,  et  his  similia  quse  subsequi  debent,  neces- 
sario  oriuntur,  semper  ac  homines  sibi  excusationes 

*  Palmerston. 

prsetendunt  ut  ab  omni  regula  agendi  liberentur. 
Remedium  autem  ad  hoc,  cum  simplex  sit  pluraque 
complectens,  vel,pro  ea  saltem  qua  gaudet  novitate, 
ad  se  profecto  mentes  hominum  debet  attrahere. 
Nova  et  inusitata,  magno  utique  sequimur  ar- 
dore:  justitia  autem  nihil  magis  novum  minusque 
usitatum. 

IV. 

Jus  restaurare  debet  Pontifex  Romanus  Ecclesiae 
Caput. 

Utrum  Ecclesia  Catholica  hujus  restauratio- 
nis  perficiendae  sit  capax,  id  ex  indole  hominum 
quos  hodie  nutrit  pendere  dicendum  est.  Huic 
Ecclesiae  necessario  incumbit  ut  conatum  aliquem 
adhibeat,  tum  propter  faciem  sceleris  recens 
mutatam,  tum  ex  eo  quod  sibi  auctoritatem 
vindicet  docendi  fidelium  conscientias. 

Verba  quidem  a  Summo  Pontifice  prolata,  dum 
dulcem  in  se  continent  promissionem,  nonnihil 
tamen  incutiunt  timoris.  Per  haec  verba,  Ecclesia 
sibi  aliquid  momenti  in  re  politica  superesse  pro- 
clamat,  cum  jus  sibi  vindicat  Appellationes  audi- 
endi.  Haec,  quatuor  abhinc  annis  jurisdictio 
asserta,  nullum  tamen  adhuc  sortita  est  effectum : 
immo,  nec  una  vice  executioni  est  mandata.  Du- 
bium  igitur  exsurgit  circa  sensum  verborum  quibus 
usa  est  Ecclesia ;  quis  tandem  sit.  Ex  quo  pro- 
lata  fuerunt  illa  verba,  status  rerum  non  idem 
remansit ;     siquidem,   ex  illo   tempore,    Ecclesia 

probasse  videtur,  quaecunque  reprehendere  omi- 
serit  vel  damnare. 

Attamen  ut  de  sceleribus  politicis  sententiam 
ferat  Auctoritas  Religiosa,  non  est  cur  exigatur 
publica  hujusce  Juris  postulatio.  Quinimmo,  sim- 
plici  quadam  ratione  proponi  res  potest,  ut  veritas 
per  se  pateat.  Fieri  quidem  potest  ut  nullo  jure 
ab  Ecclesia  Anglicana  vel  Borussica  exigatur  pub- 
lica  sententia  de  bello  ab  his  Guberniis  suscepto, 
utriim  sit  licitum :  nihilo  minus  non  idcirco 
Romanae  Ecclesiae  onus  hujus  officii  deponere 
licebit ;  quippe  quae  pro  Catholica  seu  Universali 
se  gestet,  atque  aded  fidelibus  ex  utraque  parte 
militantibus  imperet  ;  et  quum  justitia  nequeat 
utrique  adesse  parti,  nequit  Ecclesia  Romana,  dum 
sileat,  sceleri  non  patrocinari. 

Hisce  fere  verbis  rem  prout  est,  exposuit,  An- 
tistes  ille  egregius,  Episcopus  Moguntiensis. 

"  In  saeculis  hisce  nuperrimis,  posteaquam  man- 
datis  Dei  fuit  valedictum,  formula  quaedam,  iners 
omnino,  in  eorum  locum  fuit  subrogata,  quae  non 
aliunde  deducta   videtur   quam  ex  statera   mer- 

catoria Haud    parvum,  mihi  crede, 

periculum  injicitur  Orbi  ex  separatione  ista, 
qua  Jura  Gentium  a  Lege  Dei  seorsim 
sumuntur ;  ex  falso  isto  principio,  ut  in  Politica 
Scientia  de  fine  capessendo,  deque  rationibus  ad- 
hibendis,  alia  prorsus  norma  judicari  debeat  ac 
de  justitiae  morumque  vulgatis  quaestionibus.  Inde 
bellum  perpetuum  vel  simplices  induciae,  Belli 
Universalis  exordia. 

"Hinc  est  quod  acrianimo  dolendum  sit  Religio- 
nem  in  hac  Politia  pro  participe  fuisse  inductam. 
Nec  bene  actum  videtur  ab  iis  qui  nuper  Religioni, 
ejusque  ministris,  dictavere,  ut  quandam  hisce 
violentiis  religiosam  accommodarent  sanctionem. 
Ssepenumero  in  templis  personuere  cantica,  dum 
Deo  gratiae  agerentur  pro  victoriis  a  Deo  male- 
dictis,  nediim  ad  Ejus  gloriam  facientibus." 

Hisce  igitur  vocibus  usus  est  olim  Episcopus 
Moguntiensis,  quin  tamen  distinctionem  per- 
cepisset,  injusta  inter  bella,  et  illicita;  sed  ad  priora 
tantummodo  spectans,  illaque  nostrorum  tem- 
porum  probrum  ratus,  et  periculum :  indigna- 
bundus  tamen  et  dolens,  immo  horrens  indicat 
Eeligionem,  dum  armis  adversis  benedicat,  ipsam 
esse  exsecratam. 

Testantur  haec  conscientiam  perturbatam,  cor 
afflictum.  At  vero  quam  hujusmodi  valeant  affec- 
tus,  etiam  cum  egregiis  animi  dotibus  conjuncti, 
ad  medicinam  inveniendam  atque  applicandam, 
dum  desideretur  necessaria  rerum  circumstantium 
cognitio,  imprimis  ex  illo,  unde  pauca  supra  ex- 
cerpsimus,  libro  cognoscitur.  Iloc  item,  in  opere 
cui  titulus  "  Germania  qualis  sit  posfc  Bellum 
Anni  1866,"  de  causis  hoc  bellum  inducentibus, 
tractaretur  necesse  erat.  Harum  causarum  prout 
revera  exstiterunt,  ne  unam  quidem  auctor  per- 
spexit.  Nonnulla  de  Danis  prse  errore  narrat,  et 
ex  falsis  his  prsemissis,  statim  falsas  deducit 
consequentias.     Demum  de  terribili  illo  ac  sacri- 

lego  Foedere  verba  faciens,  cui  Sancti  Fcedeeis 
nomen  inditum,  bene  factum  appellat,  et  mul- 
torum  fontem  bonorum  ;  quod  cum  non  fuerit 
executioni  datum,  non  aliunde  praesentem  rerum 
conditionem  exortam  censet. 

Quapropter,  etiamsi  Gregorii  Magni,  Gregorii 
VII.,  Innocentii  III.  nomina,  sponte  sua  veniunt  in 
mentem,  cuilibet  adhuc  spem  aliquam  retinenti, 
(cujuscunque  tandem  Religionis  partes  sequatur, 
immo,  nullo  habito  discrimine  utriim  ulli  Religioni 
nomen  dederit,  necne) ;  hodie  tamen  longe  gra- 
viora  Pontificibus  incumbunt  onera,  quam  ut 
matrimonia  illicita  prohibeant,  vel  Reges  sicarios 
excommunicent,  iniqua  restringant  vectigalia,  vel 
ut  bella  etiam  injusta  damnent. 

Nunc  enim  dierum  non  de  activo  influxu  in  rebus 
publicis  contenditur,  sed  desideratur  Judicium, 
idque,  praesertim,  de  criminibus.  Auctoritas  autem 
sic  exercenda  non  antea  sentietur  quam  fuerit 
exercita.  Neque  exerceri  poterit  nisi  illis  dotibus, 
illa  rerum  cognitione  prseditus  vir  prodierit,  qui  et 
infinite  sese  abnegare  voluerit  et  devovere,  non 
alio  modo  ac  ubi  hsec  omnia  in  Geegorio  conjuncta, 
mirandum  illud  systema  progenuere,  quod  sub 
Ecclesia3  Romana3  nomine  designamus ;  quseque 
omnia  in  Pontifice  quem  feliciter  regnantem 
laeti  videmus,  conjuncta,  modo  tempus  ipsi  non 
desit  nec  humana  auxilia,  eandem  Ecclesiam 
restaurare  valuerint,  ipsam  Civilem  Societatem 
instaurare   et    servare;    illam    dico     Societatem 

qu93,  ut  cum  eodem  Pontifice  loquar,  "  in  partes 
detrita  jacet.,, 

Qua  de  re  ita  philosophus  quidam  Gallus,  a  fide 
Christiana  aversus:  "  Ne  mihi  referas  Gregorium, 
Leonem,  Urbanum,  Innocentium,  aliosque  com- 
plurimos,  qui  mille  abhinc  annis  magna  sanctitate 
floruerunt.  Hoc  enim  poscimus,  ut  ipse  nunc 
sanctus  sis,  ut  proinde  universitas  moralis  rerum, 
uno  consensu,  ad  tuos  pedes  provolvatur."* 

Minister  Protestans  quidam,  nuper  Decanus 
Ecclesise  S.  Pauli  apud  Londinum,  dum  de  rebus 
antehac  gestis  scriberet,  quod  nunc  fieri  potest  indi- 
cavit;  "Gregorio  M.  Regnante,  Pontifex  Romanus 
primum,re  quidem  et  auctoritate,  sinminus  nomine, 
Princeps  Civilis  evasit.  Neque  vero  pro  conatibus 
ambitiosis  habendi  sunt  ipsius  actus,  quasi  Ecclesia 
in  jura  Civilis  Potestatis  se  intromiserit.  Quae- 
cunque  egit,  ex  purioribus  procedebant  motivis,  vel 
ipsa  necessitate  cogente.  Quum  principes  legitimi, 
incuriosi  utique  et  inertes,  auctoritate  sese  abdi- 
cassent,  hanc  susciperet  Pontifex,  necesse  erat,  ni 
vellet  Urbem  Populumque  anarchiaa  deditum.  Ea, 
qua  gaudebat  auctoritas,  communi  omnium  con- 
sensu  nitebatur,  qui  eam  beneficam  judicarent."  f 

At  vero,  non  minus  est  Pontifex  inter  Keges 
nominandus :  ex  Principum  grege  habendus  est ; 
in  iis  tamen  negotiis  nunquam  sese  immiscuit,  per 

*  "  Ficles  Christiana,"  p.  59.     Est  opus  Quinetii. 
t  "  Milman's  Latin  Christianity,"  tom.  ii.  p.  130. 

quae,  tum  res  in  Europa,  tum  mentes  hominum,  in 
tantam  sunt  deductse  confusionem.  Fcederi  Yien- 
nensi,  tot  fonti  malorum,  ipse  nunquam  assensit ; 
immo,  nullo  non  tempore  adversatus  est.  Locutus 
est  etiam  nominatim  et  vehementiiis  contra  non- 
nulla  ex  iis  sceleribus,  in  Polonia  nempe  et  in 
Italia  commissis,  qua3  communi  impulsu  patravit 
ista  auctoritas,  quse,  contemptis  Nationum  privi- 
legiis,  Europam  proculcat. 

Non  minus  igitur  oportet  Pontificem,  prout  Rex 
est,  testari  adversiis  crimina  de  quibus  ipse  incre- 
pari  nequit,  et  quorum  nihilo  minus  ipse  est  victima, 
quam  oportet  eundem  Pontificem,  prout  ipse  est 
Romanse  Ecclesiae  Caput,  docere  omnes  de  grege 
suo  fideles,  cujuscunque  aetatis ;  docere,  inquam, 
ipsum  oportet,  homicidium  non  deesse,  quoties  sine 
causasanguis  profunditurhumanus;  deinde,  officia 
Religionis  omnibus  esse  deneganda,  sicut  revera 
factum  videmus  de  "  Fenianis  "  in  Imperio  Bri- 
tannico  versantibus,  qui,  vel  actu  vel  consilio, 
hujusmodi  homicidii  reus  fit,  sive  directe,  sive 
indirecte,  laudando,  vel  opes,  vectigalium  nomine, 
suggerendo.  Pontificis  Principatus  inter  exiguos 
quidem  fines  continetur ;  at  coram  Lege  et  humana 
ratione  omnes  Civitates  sequalibus  gaudent  privi- 
legiis.  Quare,  etiam  prouti  jam  res  se  habent, 
ea,  quae  minima  est  inter  Europse  Gentes,  maximse 
potest  sequiparari.  Omnium  negotia  Gentium  sunt, 
ut  ita  dicam,  invicem  contexta;  omnia  secreto 
aguntur;     atque    ita   qui   astutior   fuerit   ceteris 

hominibus  dominari  potest ;  et  ciim  ipsis  omnia 
desint  media  per  quae  id  cognoscere  possint  quod 
de  iis  agatur,  sensim  sive  sensu,  ob  oculos  eorum 
tela  nectitur,  pedibus  eorum  laquei  parantur.  Ex 
his  autem  extricari  nequeunt  nisi  per  morum  inte- 
gritatem  et  bonam  in  negotiis  indolem,  qua3  vel  in 
uno  inveniatur  Magistratu,  qui  utut  angusta  sit 
ejus  ditio,  hujus  salutis  auctor  fieri  potest. 

Hisce  autem  praedita  prserogativis,  Curia  Ro- 
mana  per  saltum  potestatem  obtinet,  nulli  toto 
Orbe  secundam ;  ita  ut  resistat  illi  Imperio  quod 
cetera  regit,  ad  mutuamque  urget  internecionem. 

Nunc  agitur  de  modo  quo  hae  opes,  in  animo 
sitse,  acquiri  possint.  Ad  hoc  requiritur  vir  tali 
praeditus  ingenio,  quali  nihil  rarius  in  temporibus 
legimus  anteactis.  JSTeque  melius  hanc  rem  quis- 
quam  exposuit  quam  egregius  ille  ex  Clero,  qui 
hisce  usus  est  vocabulis  :  "  Gigantum  hoc  opus 
est:  at  vero  non  adsunt  Gigantes,  neque  intra 
Ecclesiae  septa,  neque  extra." 

Itane  igitur  desperandum  est,  nec  conatus  adhi- 
bendi?  Minime  gentium.  Etenim  ubi  aliquis 
difficultatem  agnoverit,  jam  primum  gradum,  eun- 
demque  difficillimum,  superavimus. 

V. 

Concilium    CEcumenicum. 

Ad  hoc  opus  conficiendum  nullum  requiritur 
Concilium :  siquidem  nihil  novi  habetur  cujus  in- 
vestigationem  fieri  oporteat,  vel  de  quo  novum 

condi  debeat  decretum,  novumque  constitui  tri- 
bunal.  In  Concilii  conventu  praeter  periculum 
nihil  invenitur;  quod,  ipsum  ob  periculum,  pro 
lucro  est  reputandum. 

Qua3  hic  proponuntur,  ea  maximi  sunt  facienda, 
maximumque,  nunc  et  in  posterum,  sunt  habitura 
influxum.  Si  quid  pro  vere  magno  haberi  potest 
conamine,  tale  utique  illud  est  de  quo  agitur. 
Quocirca,  in  singulorum  animis  tantummodo  potest 
elaborari :  nec  ullus  omnino  Coetus  idoneus  erit 
huic  labori. 

Hujus  profecto  operis  jamdudum  Pontifex  jecit 
fundamenta :  extolli  tantum  debet  ipsius  moles 
sedificii. 

Quod  ad  terminos  spectat,  horum  errores  jam 
denuntiavit  Pontifex  :  eosdem  sensu  carere  nunc 
demonstrandum  remanet,  ut  Summi  Pastoris  gregi 
plenius  lumen  infundatur,  eo  fine  ut  bellum  possit 
intendere  contra  fallacias,  quibus  obvolutus,  omnis 
error  continetur. 

Inter  cetera  eaque  magnse  virtutis,  remedia  huc 
conducentia,  bene  numeratur  ea  puerilis  institu- 
tionis  portio  quam  "classicam"  nuncupant  Angli ; 
Galli  "  profanam."  Iis  etenim  libris  instituuntur 
pueri,  quos  nobis  reliquerunt  auctores  tum  Graeci, 
tum  Eomani ;  qui  nobis  et  exemplari  prosunt  et 
instructioni ;  harum  enim  Gentium  casu  instrui- 
mur,  dum,  jure  meritd,  earum  lucubrationes 
imitemur.  Homerus  nobis  pro  Codice  est  Juris 
Gentium :  Demosthenes  contra  eos  testatur  mores 

quibus  nos  utimur ;  cujus  verba  eo  potius  valere 
debent,  quia  nonnisi  iis  neglectis  in  prseceps 
ruerint  Athense.  Soorates,  a  nonnullis  Ecclesise 
Patribus,  pro  prodromo  est  habitus  Christianse 
Religionis,  cujus  doctrina  eo  prsecipue  spectabat 
ut  in  falsis  terminis  latentes  detegerentur  errores. 
Florente  Eoma,  ideoque  corrupta,  eadem  illa  duo 
apparent  pericula  quse  jam  nostrse  imminent 
Europse ;  pericula  minime  ab  invicem  sejuncta  ; 
falsos  dico  terminos  et  injustitiam.  JSTec  solum 
apud  eos  qui  de  moribus  scripserunt  hsec  habe- 
mus :  non  alius  est  sermo  eorum  qui  rempublicam 
gerebant,  qui  principibus  accepti  erant,  qui 
poeseos  laudem  adipiscebantur.  Nonnullorum 
ejusmodi  verba  proferam,  talia  etenim  sunt  nobis 
perquam  opportuna. 

Cato  cives  suos  monuit  amissa  vera  fuisse  rerum 
vocabula.  Seneca  admonet  Leges  jam  siluisse 
apud  eos  qui  pro  jure  acciperent  quidquid  agerent 
Moderatores.  Dum  Ciceeo,  sub  Africani  persona 
loquens,  stilo  sui  nominis  non  indigno,  describit 
quid  tandem  debeat  esse  Communitas,  hsec  habet : 
JSTon  soliim  Eespublica  eadem  est  ac  Justitia,  at 
vero  nonnisi  per  Justitiam  existit,  eamque 
summam.  Apud  Virgilium,  tenebrosa  Ditis 
regna  magnam  vocem  ingeminant  Thesei : — 

Discite  justitiam  moniti,  et  non  temnere  Divos. 

Neque  aliter  nos  docet  Flacci  carmen  : 

.     .     .     .     Virtus,  populumque  falsis 
Dedocet  uti 
Vocibus. 

Unde  quaesp,  factum  est  hsec  omnia,  vel  ipsis 
tironibus  apprime  cognita,  a  viris,  oblivioni  data  ? 
Quid,  quod  nemo  inveniatur  qui  has  elapsorum 
disciplinas  saeculorum,  in  commodum  convertens 
suum,  praesenti  rerum  applicet  statui,  ut  ita 
juventutem  succrescentem  edoceat  discernere  fal- 
sum,  justumqile  diligere.  At  vero,  qualia  erant 
falsiloqua  Grascorum  Romanorumque  vocabula  ? 
Illis  ex  propria  ipsorum  loquela  contexta  sunt 
retia  ;  hi  vero  paucis  utebantur,  ex  Graeco 
sermone  desumptis  terminis.  Nos  autem  obruit 
ingens  moles  vocabulorum  tum  Graeca.  prigine  tum 
Latina,  quibus,  simul  permixtis,  significationes 
addimus,  quas  nec  Graeci  capere  potuissent  nec 
Eomani ;  dum  tamen  assidue  ex  alia  parte  simplicia 
propriaque  vocabula  nostrae  linguae  amovemus. 
Quod  cuilibet  profecto  patebit  ad  hoc  animum 
parumper  applicanti :  videbit  enim  permultas 
esse  locutiones  Anglicas  vel  a  Graeca  vel  a  Latina 
lingua  derivatas.*  Qualem  haec  omnia  influxum 
habeant  in  hominem  qui  eo  redigitur  ut  ea  discere 
debeat,  et  simul  credere  ea  aliquam  saltem  signifi- 
cationem  prae  se  ferre,  facile  concipiat  quicumque 
adverterit  hosce  terminos  nihil  ex  sese  significare, 
in  omnes  regulas  Logices  peccare,  et  aptos  esse 
ad  pervertendum  animos  utentium.     Hi  termini 

*  Quse  dixiinus  ad  ea  omnia  referri  possunt  vocabula  quse  in 
ty,  ence,  ion,  ite,  ism,  et  ze  desinant ;  quoties  videlicet  in 
secundd  adhibeantur  intentione.  Quid,  sit  secunda  intentio 
videsis  apud  Logicos. 

aliorum  loco  adhiberi  possunt,  immo  et  fuerunt 
adhibiti  :  at  periculum  adest  ne  termini  nobis 
imponant;  ubi  videlicet  illorum  ope  struamus 
cogitationes  nostras,  vel  ex  illis  quid  cogitandum 
sit  deducamus,  dum  simul  significationem  in  illis 
invenire  credamus. 

Debuerant  quidem  illi  qui  juventutis  instituendae 
curam  susceperunt,  prohibere  ne  discipuli  terminos 
usurparent  vagos  seu  sensu  carentes  ;  ita  falsis 
occlusissent  ideis  ingressum,  quibus  horum  ter- 
minorum  explicatio  prsestabat  aditum.  Hoc  autem 
illi  praestare  omiserunt :  quocirca  hoc  beneficium 
maturiori  astati  ab  Ecclesia  conferendum  est. 

Opus  forsitan  difficile  non  immerito  videbitur ; 
at  obligatio  instat ;  enimvero,  utut  sit  difficile,  pro 
impossibili  non  potest  haberi.  Quod  si  impossi- 
bile  foret,  spes  nulla  restaret,  nulla  salus.  Quemad- 
modum  enim,  si  homines  in  numeris  computandis 
ad  falsam  summae  integrae  perveniunt  conclusi- 
onem,  quia  et  circa  singulas  errant  partes,  spes  tibi 
adest  corrigendi,  et  ad  id  conatus  erunt  adhibendi : 
sin  autem  ipsas  suminae  particulas  pro  veris  habeas, 
nihil  remanet  quod  agas.  Similiter  etiam  si  ex 
pravo  cordis  consilio  procedit  id  omne  quod  agi- 
tur  malum,  spes  omnis  deesset,  nec  vi  sua  gaude- 
rent  verba,  monitionis  :  tunc  etenim  duntaxat 
vox  hominis  valebit  ad  commune  bonum  generis 
humani,  ubi  per  eos  quos  adhibent  terminos  de- 
cepti  homines,  ad  id  quod  nollent  agendum  fraude 
impellantur. 

Ut  autem  ad  hoc  deveniatur,  necesse  est  ut  id 
perfecte  et  absolute  persuasum  habeatur,  nihil 
prorsiis  valere  quodcunque,  in  hac  qua  vivimus 
a^tate,  pro  vi  intellectus  reputetur,  cultuque  philo- 
sophico.  Quam  sibi  persuasionem  unicuique  suam 
facere  licebit,  modo  velit  vel  unam  auctoris  ali- 
cujus  hodierni  sententiam  sumere,  et  omnia  delere 
vocabula  quae  ex  Grseco  deriventur  fonte  vel 
Latino.  Quod  reliquum  est  legatur  :  omissi 
termini  ad  nihil  inservisse  cernentur  ;  significatio, 
si  qua  adfuit,  libera  manebit,  fallacias  denudatss 
relinquentur. 

Ante  oculos  igitur  hominum  id  poni  debet,  illas 
speculationes  quibus  hodie  vulgo  incumbitur,  quod 
ad  politiam  attinet,  esse  futiles ;  ad  Religionem 
et  morum  regulas,  detestabiles ;  easdemque,  intel- 
lectu  tenus,  dignas  esse  qua3  contemptui  tradantur. 

Qua3  proinde  omnia,  ex  Metaphysicis  de- 
sumpta  disciplinis,  prius  tractanda  sunt  Concilio 
jam  indicto. 

Quod  ad  scelera  spectat,  fundamentum  pariter 
jactum  est,  cum  Pontifex  Romanus  suam  in  con- 
scientias  auctoritatem  proclamarit  non  singulorum 
tantum,  sed  et  Communitatum,  Gentium,  ipsorum 
denique  Principum.  Hanc  autem  auctoritatem 
nondum  deduxit  ad  actum ;  nec  deducere  potest 
antequam  Lex  ipsa  fuerit  prascise  desig- 
nata.  Quod  quidem  fieri  oportet  non  solum 
quoad  Bella,  veriim  etiam  quoad  Legatorum  Con- 
gressus,   Fcedera,   Protocolla.     Etenim,    ut  nihil 

dicamus  de  more  isto  recenti  bellum  inchoandi, 
nullis  primum  adhibitis  solemnitatibus,  alia 
insuper  nuperrime  invecta  est  consuetudo,  ut 
nulla  necessitate  cogente  habeantur  Congressus 
Legatorum  :  Fcedera  etiam  ineundi  quse  tum 
forma  peccant,  tum  substantia :  necnon  Pro- 
tocolla  subrogandi  Fcederum  loco  :  Fcedera 
semel  inita  spernendi ;  hisce  omnibus  denique 
novum  quid  addendi,  sub  Declarationis  nomine, 
cujus  virtute,  res  etiam  internaB  omnis  Eeipub- 
licse  attingi  possunt  et  perturbari.  Regula  ergo 
proponi  debet,  juxta  quam,  in  omnibus  hujusmodi 
negotiis,  quid  sit  secundum  Leges,  quidve  Legi 
adversetur,  dignoscere  possint  Catholici:  quod 
cum  fit,  profecto,  et  non  alias,  auctoritate  gaudebit 
Pontifex  ;  auctoritate  nempe  judiciaria  in  Com- 
munitates,  Gentes,  et  ipsos  denique  Principes. 

Ipse  quidem  Pontifex  nuperrime  debuerat  sui 
Principatus  auctoritatem  exercere  in  latrones 
quosdam  Gentis  Exterce,  qui  ipsum  Pontificem, 
cum  agris  suis  et  subditis  atrocissime  sunt  ag- 
gressi :  neglexit  tamen  etiam  in  suo  ipsius  foro 
de  Legum  violatoribus  pcenas  sumere,  ut  ita 
reprimerentur  mali ;  debita  innocentibus  prsebe- 
retur  protectio  :  nec  aliunde  hunc  neglectum 
ortum  credimus,  quam  ex  eo  quod  res  de  quibus 
agimus,  non  nisi  confuse  a  quoquam  cognoscuntur. 
Sin  autem  ea  prsestitisset  Pontifex  quse  neglecta 
sunt,  ipso  suo  facto  Humanse  Societatis  restaura- 
tioni  dedisset  initium  :  dum  sibi  ipsi,  hujus  scilicet 

novi  ordinis  promulgatori,  omnium  reverentiam  et 
fiduciam  conciliasset. 

Quoties  cum  scelestis  est  agendum,  omnis  liber- 
tas  tollitur:  etenim,  qui  non  persequitur  scelus, 
hoc  acceptat.  Qui  scelera  quaecunque  condonat, 
ipse  se  scelestum  praebet.  Quod,  cum  de  privatis 
sit  verum,  multo  magis  de  Principibus  est  creden- 
dum.  Jure  quidem  miretur  quis  opus  esse  nobis, 
ut  talia  proferantur;  sed  magis  est  admiratione 
dignum  quod  prolata  haec  minime  intelligantur. 

At  vero,  hoc  Juris  Christiani  codice  semel 
sancito,  nihil  visu  dignius  concipi  potest,  nec 
sanctius,  quam  ut  ad  illum  accejptandum  Universa 
conveniat  Ecclesia,  atque  ut  de  universo  applica- 
tionis  modo  collecta  sapientia  consulat. 

Porro  in  hac  re  non  nihil  periculi  adest  ubi  res 
agenda  sit  in  Concilio  ex  Clericis  tantum  conflato, 
qui  nec  in  Jurisprudentia  polleant,  nec  in  Meta- 
physica  nec  in  Publicarum  Rerum  scientia :  atque 
eo  magis  quia  jam  non  amplius,  sicut  olim  in 
medio  aevo,  omnis  Juris  fons  habeatur  Ecclesia ; 
quia,  inquam,  haec  omnia  in  hac  fiunt  aetate,  in 
qua  et  communis  sermo  fallax  est,  et  omnium 
gentium  negotia,  tela  quadam  occulta  et  mysterii 
plena,  obvolvuntur. 

Et  re  quidem  vera,  indolis  egregise  viri,  horum 
non  omnino  rudes  negotiorum,  hoc  jam  periculum 
reformidarunt.  Inter  quos  insignis  quidam  hisce 
verbis  est  usus :  "  Concilium,  vel  destructioni 
inserviet,  vel  remedio."     Neque  aliunde  quam  ex 

sensu  hujus  periculi  orifcur  spes  illa  quam  raodb 
expressimus ;  fore  nempe  ut  exinde  aliquibus 
persuadeatur  ut  id  praestent  quod  necessarium 
fuerit;  scilicet  ut  in  antecessum  perficiatur  hoc 
opus  Concilii,  atque  ut  bene  perficiatur. 

Neque  vero  illud  praetermittendum  est,  integrum 
publicae  moralitatis  campum  a  recenti  philoso- 
phorum  disceptationibus  fuisse  neglectura  ;  Eccle- 
siae  scilicet  lustrandus  relinquitur.  Inter  ea 
omnia  quae  investigationi  sunt  submissa,  nullus 
fuit  sermo  de  Bello  impediendo. 

Quotquot  inivimus  consilia  in  commodum  hu- 
mani  generis,  nullam  methodura  audivimus  qua, 
minores  fiant  Eerumpublicarura  expensae.  Con- 
venerunt  saepe  horaines  ut  imbecillibus  ferre 
possint  auxilium,  et  injuria  affectis ;  ad  honestatis 
publicae,  morum,  et  boni  communis  defensionem, 
nullos  convenisse  novimus.  Multi  consilium 
inierunt  Eempublicam  "  reformandi";  nemo  de 
ministris  coercendis,  prohibendisque  ne  pro  lubitu 
sariguinem  profundant  civium,  et  opes  consumanfc. 

Conventiis  hujus  negotium,  saltera  primarium, 
in  perturbationes  grassantes  refrenando,  non  in 
dogmata  vel  disciplinam  stabiliendo,  versatur; 
igitur,  non  in  Catholicorum  tantiim,  sed  in  humani 
generis  gratiam  Concilium  convocatur.  Et  si 
alicui  profuerit,  jam  proderit  omnibus. 

Omnes,  quorum  interest,  in  partem  delibera- 
tionum  admitti  decet.  Et  revera  ad  Concilium 
Tridentinum  vocatae   sunt   civitates  etiam    Pro- 

testanticae,  ut  per  Oratores  suos  interessent. 
Negari  vero  non  potest,  quin  hunc  solum  finem 
sibi  praestitura  essent  Imperia  Europaea,  si  tali  ac- 
cederent  invitationi  quam  ut  justam  quaestionum 
prohiberent  solutionem,  et  cuncta  perturbarent. 
At  vero  Legum  campus  non  ad  Ministros  pertinet, 
nec  ad  id  quod  "  Legiferum  Corpus"  vocant,  sed  ad 
jurisperitos  duntaxat.  Tale  utique  consilium  si 
quis  haberet,  ex  ipsa  rei  natura,  immo  necessarid, 
eos  ad  se  vocaret  qui  rebus  studuerint  juridicis. 
Jus  quidem  Gentium  nulli  subjicitur  Juri  Civili : 
quod  Jus  saltem  in  Anglia  pro  portione  quadam 
habetur  Juris  Civilis,  quae  tamen  non  a  Parlia- 
mento  processit,  nec  a  Regis  auctoritate.  Hoc 
Jus  privatos  plerumque,  hisce  nostris  temporibus, 
habuit  interpretes :  inter  quos  qui  prae  ceteris 
eminent,  Grotium  dico  et  Vatellium,  Protestantes 
fuerunt.  Hi  scriptores,  etiam  ab  Ethnicorum 
Legibus  et  praxi,  multa  congesserunt,  praesertim 
Romanorum  veterum,  apud  quos  Jus  Gentium 
pro  Jure  Communi  fuit,  suos  proprios  habens 
Judices.  Quodcunque  cum  exteris  agebatur  Na- 
tionibus,  hisce  solummodo,  ceteris  sublatis,  sub- 
jectum  est  Judicibus.  His  enim  rebus  nulli  Eegi  vel 
Consuli,  non  Senatui  nec  Populo  se  interponere 
licuit ;  hi  enim  nec  bellum  denuntiare  valuerunt, 
nec  pacem  inire.  In  hujusmodi  enim  quaestionibus 
ii  qui  Rempublicam  gererent  pro  una  tantum 
parte  in  lite  habebantur,  de  cujus  actis  esset 
inquirendum.     Collegio  Peoialium,  nullo  in  rebus 


70 

politicis  munere  gaudenti,  at  Eeligione  simul  et 
Jure  plurimum  valenti,  res  tota  commissa  est, 
simulac  controversia  est  exorta  inter  Gentem 
quamcumque  Externam  et  Romanas  Moderatores 
Reipublicse. 

Ex  Mc  igitur  praeclara  Gente  prsecipue  petita 
sunt  exempla  ab  iis,  paucis  utique  et  nulla  pollen- 
tibus  auctoritate  publica,  qui  in  lioc  Jure  studium 
suum  posuerunt;  dum  principia  illa  exponerent 
quas  nuper  ipsis  plurimiim  ponderis  conciliarunt 
in  foris  juridicis,  quseque,  dummodo  fuerint  exe- 
cutioni  data,  pacem  Orbi  et  ordinem  servarunt. 
Privati  igitur  homines,  dum  bono  communi  stude- 
rent,  suis  benefecerunt,  Juraque  dederunt :  quanto 
magis  hoc  poterit  prsestare  Ecclesia  Romana,  quse 
eodem  sibi  fine  prsestituto,  non  amplius  operis 
materiam  elaborandi  munus  haberet,  sed  soliim 
quae  jam  sunt  collecta  applicandi. 

Yeruntamen  non  tota  Europa  Christiano  gaudet 
nomine.  Intra  Europse  fines,  Potentatus  quidam 
Mahumeticus  eum  occupavit  locum,  qui,  quod  ad 
geographiam  attinet  et  ad  res  politicas,  primas 
partes  in  Europa,  quin  et  in  uniyerso  Orbe,  sor- 
titur.  Porro,  hasc  Respublica  tam  longe  abest  quo 
miniis  Pontificis  consilio  repugnet,  ut  videatur  cum 
eo  potius  conspirare ;  nec  tamen  aliud  invenitur 
per  Orbem  Gubernium  quod  non  eidem  directe, 
et  ex  ipsa  rei  natura,  adversetur.  Hoc  Turca  et 
Pontifex  E-omanus  commune  habent,  latronum 
impetus  caeterorumque  Imperiorum  insidias  susti- 

nere  :  quin  etiam  et  hoc,  quod  iisdem  adhuc  fruan- 
tur  Legibus  et  moribus  quibus  olim  Roma  Antiqua. 
Horum  institutorum  effectus  in  eo  cernitur  quod 
Turcas,  soli  inter  Gentes,  abstinuerunt  se  a  consiliis 
contra  vicinos  suos  moliendis,  et  ab  ineundo  pactum 
cum  aliis,  eo  fine  ut  res  internas  vicinorum  pertur- 
bent,  iisque  auferant  libertatem.  Bellum  decer- 
nere  militesque  conscribere,  neque  Consulibus 
Senatuique  licuit  Komano,  neque  hodie  Sultano 
cum  Divano  suo  licet. 

Expectari  debebat  illic  sententia  Fecialium,  hic 
Fetva  Ulem^  ;  neque  quiquam  pareret  illi  Sultano 
qui  hac  omissa  bellum  vellet  intentare.*  Yel  ipsi 
milites  gregarii,  eodem  haberent  numero,  unum 
de  suis  civibus  trucidare  ac  collectam  hostium 
cohortem.  Illo  etenim  inconsulto  cui  incumbit 
officium  vel  concedendi  Fetvam  vel  negandi,  nemo 
in  hujusmodi  cohortem  tela  projiceret,  haud  secus 
ac  in  Anglia  miles  plebem  tumultuantem  non  co- 
erceret,  antequam  prsescriptae  a  Legibus  formulae 
fuissent  servatse. 

Credent  procul  dubio  EuropaB  incolaa  qui  ex  suis 

*  Semel  tantum  legimus  in  historia  Turcica,  hoc  facinus 
fuisse  attentatum  :  quod  qui  attentavit  Sultanus,  Mahmudus 
IY.,  capitis  poena  est  damnatus.  Induciarum  tempore  bellum 
renovavit  adversus  Austriam.  Quin  et  nuper  sub  novo  hisce 
temporibus  incepto  ordine,  ille  ex  concionatorum  numero  qui 
Constantinopoli  eloquentiaB  fama  et  auditorum  frequentia 
maxime  gaudet,  in  Belgradii  deditionem  est  invectus,  quasi 
fidei  proditse  reum  simul  et  legum  spretarum :  nulla  etenim 
fuerat  Fyetva  obtenta. 

propriis  judicium  ferunt  moribus,  non  aliam  ob 
causam  Turcas  ab  aggressione  et  dolis  abstinere 
quam  quod  ipsis  ceteri  dolos  intentant.  At  hoc 
admitti  minime  potest :  sublatis  enim  ejus  mori- 
bus  et  indole,  a  nullo  Potentatu  majus  periculum 
Europae  incubuisset,  quam  ab  eo  cui  praeter  loci 
opportunitatem,  suasisset  libido  commoda  augendi, 
vel  acceptas  injurias  vindicandi.  Exemplum  desi- 
deras?  En  tibi  prseclarum  ex  anno  1812  petitum. 
Turciae  multa  tum  a  Gallia  tum  ab  Anglia  passae, 
proposuit  Russia  pactum  ineundum  cujus  vir- 
tute  bellum  susciperetur :  terra  marique  copiis 
collatis,  classes  conjunctse  mare  Mediterraneum 
ingrederentur,  exercitus  Lombardiam.  Id  quod 
somniabat  olim  Mahumetus  II.,  Turcarum  oblatum 
est  oculis,  quo  non  Italia  tantum  sed  etiam  meri- 
dionales  Galliae  provinciae  ambitioni  suse  exhibe- 
rentur.  Qua  de  re  communis  nonnullorum  sensus 
sufficere  profecto  potuisset  ad  rejiciendum  sugges- 
tiones  tentatoris :  sin  autem  in  Divano  inventus 
fuisset  aliquis  Kaunitz,  Beust,  vel  Bismarck; 
dolus  tamen  etiam  hujusmodi  hominum,  atque 
corruptio,  in  proprium  ipsorum  dedecus  evasisset : 
in  illa  Gente  ubi  per  Leges  sancitum  fuerit  ut, 
talia  antequam  executioni  mandarentur,  de  iis  in 
publico  consessu  rogarentur  sententiae  omnium,  et 
debita  per  Fetvam  haberetur  approbatio:  Summus 
Imperatoris  Turcici  Consiliarius,  ubi  ageretur  de 
illa  conventione  Belgradica,  Austrorum  Gallorum- 
que  Legatos  alloquens,  dixit :  "  Nostrum  ignoratis 

administrationis  morem  :  neque  enim  Constanti- 
nopoli,  sicut  Parisiis  vel  Viennas,  unus  et  alter  de 
omni  re  constituunt." 

Hsec  Romanas  administrationis  ratio  ab  initio 
omnibus  fuit  communis:  in  hac  re  Romani  tan- 
tum  imitati  sunt  antiquas  Gentes,  prsesertim 
Etruscos.  Nec  aliter  revera  in  praxi  agunt  An- 
gli.  In  Anglia  etenim  non  alia  ratione  judicium 
privatum  dirimitur,  ubi  vel  Gubernium  vel  ipse 
Rex  actoris  partes  gerit,  ac  si  inter  idiotas  res 
agatur ;  idemque  fit  ubi  vel  Gubernium  vel  Rex 
ipse,  reus  fiat  ex  petitione  idiotse  :  eadem  enim 
ratione  omnes  partes  a  judice  tractantur,  qui 
Gubernii  Regisve  actus  trutinans  sententiam  fert 
pro  parte  alterutra,  juxta  res  gestas  et  Legum 
cautiones. 

Nec  alia  ratione  judicium  fertur  quoties  de  iis 
modis  agendi  quseritur  quibus  Belli  nomen  per- 
peram  additur  :  quoties  videlicet  vel  Anglise  sub- 
ditos  attingunt,  vel  exterarum  Civitatum,  et  sunt 
ejusmodi  ut  de  iis  lites  jure  moveantur. 

Tempore  Primi  Belli  inter  Sinenses  et  Anglos, 
lis  quasdam  exorta  est  propter  res  gestas  a  copiis 
militaribus ;  et  de  eo  prsecise  fuit  judicandum, 
utrura  quse  gesta  sunt  pro  bello  legitimo  possent 
haberi.  Omnibus  eadem  sententia  fuit  judicibus, 
nullum  exstitisse  bellum  legitimum. 

Nec  aliter  respondit  inclytus  Mansfieldius,  ubi 
de  injuria,  Danis  quibusdam  a  Gubernio  Anglico 
allata,  disceptaretur.     Dixit  aliquis  omnia  fuisse 

acta  ex  jussu  Gubernii ;  at  ille  :  "  Noli,"  inquit, 
"voce  'Gubernii'  coram  me  uti;  sensu  etenim  caret 
ista  vox.  Si  quidem  quae  jussa  sunt  justa  erant,  a 
Jure  justitiam  acceperunt;  neque  quae  injusta  sunt, 
quocunque  profluant  ex  fonte,  justa  reddi  possunt." 

Similiter  et  si  quis  contra  militem  quemlibet, 
vel  ex  gregariorum  numero,  vel  ex  praefectoruin, 
litem  intendisset  de  occisione  Sinensium,  judices 
capitalem  sententiam  de  eo  milite  ferre  debuissent. 
Leges  ipsae  non  desunt :  desunt  qui  Leges  appli- 
care  velint. 

Yerum  est,  haec  praesidia  Communitatibus  vitam 
et  innocentiam  contra  humanas  passiones  servan- 
tia,  quae  ab  antiquis  temporibus  apud  Turcas  ad 
nostram  eruditionem  remanserunt,  ja,m  deflores- 
cere  ccepisse,  Legatorum  dolis  oppressa,  pravaque 
Europaeorum  sentiendi  ratione.  At  non  inter 
Turcas  sicut  in  Europa  talis  cohibitio  nova  vide- 
tur ;  nec  quemquam  offendit.  Adhuc  rempubli- 
cam  gerunt  Mahumetani ;  sentire  possunt,  immo 
sentiunt,  quantum  ex  iis  quas  inviti  fecerunt  usur- 
pationibus  sequatur  injuriae  ;  neque  ignorant  peri- 
culum  quod  sibi  ex  Europaeo  Legum  contemptu 
oriri  possit.  Dubitare  igitur  nemo  potest  Turcas 
cum  gaudio  accepturos  quae  Pontifex  proposuerit, 
iisque  quodcunque  potuerint  auxilium  laturos ; 
neque  vero  pariim  hac  in  re  essent  valituri :  quin 
etiam  fieri  potest  ut  per  haec  adducerentur  ad 
pristinos  mores  salutariter  revocandos,  et  ad 
debita,   cum   reverentia   considerandum   principia 

illa,  profunda  simul  et  benefica,  quae  utut  ob- 
scura  et  neglectui  data,  sua3  civitatis  institutis 
prasbuere  fundamentum.* 

Christo  adhuc  in  terris  degente,  sub  Mosaicis 
institutis  vivebant  Christiani.  Ecclesia,  quae 
utique  tunc  temporis  fuit  perfectissima,  Legibus 
quibusdam  paruit  in  omnibus  rebus  quae  humanae 
vitae  maxime  sint  essentialia ;  vectigalibus  nempe 
non  ultra  modum  augendis,  munditia,  eleemosynis, 
urbanitate.  Eodem  modo  egerunt  Islamiticae 
Religionis  fundatores,  sicut  et  omnium  quae  pri- 
maeva  aetate  floruerunt  Religionum;  atque  adeo 
de  Bellis  jura  dedit,  quomodo  sint  inchoanda ; 
quaenam  vectigalia  sint  licita;  quo  modo,  quove 
tempore,  balneo  sit  utendum;  de  eleemosynis, 
quotam  partem  substantias  sua3  debeat  quisque  ero- 
gare ;  denique  de  salutationibus  quas  sibi  invicem 
debeant  homines.  Quibus  de  rebus  ubi  desunt 
limites  regulares  nequit  Societas  tanquam  firmiter 
constituta  vel  duratura  computari.  Certe  hisce 
etiam  deficientibus  adesse  potest  id  quod  vulgo 
"  Civilisatio "  appellatur ;  at  profecto  ea  Com- 
munitas  quas  talibus  careat  moderaminibus,  nec 
religiosa  nec  honesta  erit ;  munditia,  misericordia, 
felicitate  carebit;  nec  diu  videbitur  duratura. 

Haec  moderamina  cum  Religio  imposuerit,  suis 

*  "  Non  in  Mahumetanis  modo,  sed  in  omnibus  Asise  Re- 
bus  Publicis,  Leges  semper  tanquam  aliqua  pars  Religionis 
habita^  fuerunt." — Yerba  sunt  Thomsoni,  in  Opere  cui  titulus, 
"Akklak-i-Nasiri,"p.  121. 

ipsa  beueficiis  sancta  redditur ;  hinc  est  quod  ea 
incredulitas  qua  nunc  Europam  obductam  videmus, 
tunc  prorsus  ignorabatur.  In  primordiis  enim 
rerum  homo  omnia  in  Eeligione  habebat :  Eeligio 
tum  Moderatores  suppeditabat,  tum  fidem.  De- 
ficiente  Eeligione,  Gubernia  surrexerunt  Ssecularia. 
Jam  tandem  Gubernia  eo  devenerunt  ut  "  ex  iis 
ipsis  conflentur  moribus  ad  quos  abjiciendos 
fuerint  instituta;"*  ut  Eeligionem  respuant  quae 
agendorum  Magistra  sit,  dum  tamen  ejus  aucto- 
ritate  utantur  ad  facinora  commendanda.  Hinc 
fit  ut  Seditio  simul  et  Atheismus  incrementum  ac- 
cipiant  et  diffusionem :  quae  tamen  adhuc  nullam 
sibi  instruxere  viam  inter  eas  Gentes  quse  ad  huc 
ad  Leges  respiciunt  tanquam  ad  partem  quandam 
Eeligionis,  et  quibus  ignota  remanet  distinctio, 
haud  ita  diu  primum  inter  Christianos  exorta, 
juxta  quam  aliter  de  singulorum,  aliter  vero  de 
universorum  moribus  statuatur.  Ut  probe  nosca- 
mus  quomodo  hanc  rem  sestimaturi  sint  Modera- 
tores  Europae,  oportet  consideremus  quid  ipsis 
ex  ejus  successu  sit  proventurum;  neque  enim 
quidquam  vel  primo  ipsos  fallet  aspectu. 

Tunc  denique  successum  obtinebit  Pontifex 
Eomanus  quando  cujusque  Gentis  cives  de  rebus 
gestis  inquirere  inceperint,  utrum  sint  licita. 
Exinde  novum  potestati  tyrannicae  exsurget  ob- 
staculum.     Illud  etiam   in   periculum   adducetur 

*  Lyttleton. 

privilegium  decernendi  de  Bello  vel  Pace,  quod 
sibi  acquisivit  Concilium  Ministrorum,  sublata 
auctoritate  Corporis  Legiferi.  ISTon  amplius  vale- 
bunt  Ministri  patriam  bellis  externis  implicare, 
atque  idcirco  renuntiare  debebunt  consiliis  vici- 
norum  debellandorum,  ditionisque  extendendae. 
Cum  non  amplius  potuerint  Ministri  homines  in 
praslio  trucidare,  verba  minacia,  sive  primo  ISTovi 
Anni  die  prolata,  sive  in  apographis  scripta,  sive 
in  monitis  secretis,  sive  in  "  privatis "  demum 
epistolis,  nullam  vim  retinebunt  orbis  perturbandi. 
Ars  diplomatica  existere  desinet.  Cessante  autem 
periculo  simul  et  timore,  summa  pecuniae  minuetur 
in  copias  militares  impendenda. 

Quapropter,  minuentur  etiam  vectigalia. 

Legati  permanenter  apud  exteros  degentes  sus- 
picioni  dabunt  locum  et  terrori. 

Omnia  diversam  per  viam  ire  tendent  ab  ea  quam 
nunc  sequuntur  :  sese  omnes  liberabunt  Gentes  a 
tyrannico  Ministrorum  moderamine ;  a  fcederibus 
inepte  cum  alienis  Gentibus  ineundis ;  a  tributo 
ultra  vires  augendo,  omnibus  nempe  facultatibus 
et  illecebris  gubernationis. 

At  non  ii  solum  hos  effectus  sentient  qui  pub- 
licis  immixti  sunt  negotiis,  sed  idem  etiam  sentient 
ex  infidelium  numero,  et  seditiosorum,  quicunque 
sunt  actuosi  et  in  rebus  gerendis  periti.  Hi  simi- 
liter  percipient  ictum  magnum  sibi  suisque  nego- 
tiis  illatum  fore.  In  scelere,  in  infortunio  publico, 
scilicet  in  bello  et  vectigalibus,  infidelitas  seditio- 

que  cibum  materiamque  reperiunt.  Id  quod  pro- 
ponit  Summus  Pontifex  Gubernia  percutit  et 
sodalitates,  Ministrum.  simul,  et  infimaB  Caput  fac- 
tionis,  ampliori  inhiantes  auctoritati :  quin  etiam 
omnes  quibus  cordi  sunt  res  novae,  qusecunque 
demum  illae  sint ;  eos  denique,  non  parvi  ponderis, 
qui  in  foliis  publicis  novella  venditant,  scelera 
videlicet  et  seditiones. 

Beneficia  hinc  obventura  remota  quidem  et 
obscura  videri  possunt  ingenti  illi  hominum  mul- 
titudini,  bona  sed  segni  indole  prseditse,  qui 
messem  debent  dimetere  :  istis  autem,  numero 
paucissimis,  qui  ceteros  movent,  versant  regunt- 
que,  damnum  utique  manifestum  videbitur  et  in- 
stans.  Isti  plane  perspicient  in  omni  conatu  Legis 
restituendse,  suam  ipsorum  artem  periclitari. 

Communitatum  pax  et  incolumitas,  necnon  in- 
tellectus  singulorum  et  probitas  pessum  data  est 
per  hanc  quasi  judicialem  csecitatem  :  hodie  nempe 
nunquam  cogitatur  de  pcenis  sumendis  de  iis  qui 
Ministrorum  muneribus  in  Republica  funguntur. 
Quidni  ?  militum  lacerti  ei  deserviunt  qui  in  rebus 
politicis  consilium  praebet.  Hoc  scilicet  jam  militi 
imponitur  officium  ut  homines  quoscunque  jugulet, 
statim  accepto  Ministrorum  mandato  :  cum  se  sa- 
cramento  obstrinxerit  obtemperandi  in  iis  "  quse 
licite  jubeantur,"  etiam  in  illicitis  obedit.  Quse 
cum  ita  essent,  sperari  equidem  posset  ut  speciali 
quadam  severitate  trutinarentur  actus  Ministri 
politici,  ita  ut  de   rebus   gestis  saltem   ii  plene 

respondere  possent  qui  sibi  hoc  privilegium  conci- 
liassent  ipsorum  subditos  cogendi  ut  Leges  trans- 
grediantur.  At  non  ita  factum  est ;  omnino  aliter 
res  evenit.  Primo  etenim  Ministris  permissum  est 
ut  mandata  emittant,  non  consentientibus,  immo 
rem  ignorantibus  illis,  quorum  consilio,  saltem  in 
Anglia,  Rex  debet  uti,  quoties  de  Bello  et  Pace 
quaestio  agitatur. 

Deinde,  de  actibus  suis  prseteritis  respondere 
non  tenentur,  quantumvis  illi  reprehensione  digni 
fuerint,  et  damnosi ;  uno  igitur  ictu  tollitur  omne 
frsenum  quo  restringi  posset  humana  fragilitas, 
astutia  vel  ira  ;  dum  omni  modo  alliciuntur  hujus- 
modi  homines  ut  hisce  passionibus  libere  indul- 
geant  infrenes,  cum  committatur  ipsis  infrenis 
auctoritas,  ingentes  pecunise  summas  vectigalia 
suppeditent,  quarum  facilis  est  conversio  in  copias 
militares. 

Neque  vero  de  eo  soliim  querimur,  quod  omnis 
cogitatio  evanuerit  de  poenis  sumendis  quoties 
deliquerit  aliquis  e  Ministrorum  numero ;  verum 
etiam  hujusmodi  neglectus  pro  principio  stabilitur, 
de  quo  praeterea  sibi  invicem  gratulantur  hujus 
temporis  homines,  quasi  ipsis  honori  esset  ut 
exinde  a  praeteritis  temporibus,  hominibusque 
vetustis  discernerentur.  Hoc  juxta  principium, 
"  Criminationes  politicae  cessaverunt.,,  Debet 
scilicet  existere  Collegium  quoddam  hominum, 
qui  male  facere  impune  possint,  licet  non  pro  se- 
ipsis  agant  nec  per  seipsos,  sed  potestate  quadam 

fiduciaria  :  quod,  nisi  re  factum  vidissent  homines 
nunquam  futurum  merito  cogitassent ;  dum,  con- 
suetudine  obcsecati,  quantiim  sit  hoc  a  recta  ratione 
abhorrens,  nequeunt  videre. 

Nec  tamen  de  hoc  Collegio  credi  debet  quasi 
imperfectionibus  humanis  superius  haberetur : 
nemo  eos  peccato  carere  credit,  nemo  ipsis  tribuit 
sapientiam :  quidquid  agunt  pro  justo  habetur, 
quod  dicunt  pro  vero  non  habetur.  Muneribus 
suis  identidem  ideo  privantur  quia  contemptum 
moverint  vel  vituperium ;  et  quivis  eorum  qui 
forte  zonulam  arriperet  alienam,  vel  civem  leviter 
percuteret,  ipse  a  vigiliis  urbis  statim  apprehen- 
deretur.  Hisce  tamen  non  obstantibus,  inventus 
inter  ipsos  unus  quidam,  qui  nullo  interpellante 
vel  oppugnante,  plurimas  hominum  myriadas  ad 
necem  mittere  potest,  et  facere  ut  per  publicanos 
hominibus  innumeris  nummi  arripiantur,  tum 
inter  sui  Regis  subditos,  tum  inter  alienigenas.* 

Per  hosce  fere  triginta  annos,  nonnulli  per 
Europam  sparsi  exstiterunt  viri  qui  uno  forsitan 
et  altero  puncto  temporis  senserunt  bellum  illici- 
tum  nonnisi  homicidium  esse ;  sed  ne  unus  qui- 
dem  omnium  percepit  nasci  illam  quam  continue 
videmus  internecionem  et  tumultum  ex  illo  prin- 
cipio  de  non  puniendis  Ministris.     Quod  si  forte 

*  Ex  quo  tempore  hsec,  de  quibus  scripsiraus,  exordium 
habuerint,  triplicatie  fuerunt  in  Europa  niilitares  expensse  ;  ex 
quo  tempore  nempe  Pahnerstmius  externis  Anglorum  negotiis 
est  prsefectus,  et  Polonise  libertas  subversa. 

intelligerent  homines  quo  reapse  tendat  hsec 
agendi  ratio ;  si  exardescens  hominum  indig- 
natio  in  eam  se  dirigeret ;  tunc  utique  omnes 
inveherentur  in  istos  qui  cum  quiete,  omnique 
periculo  semoto,  ex  conclavium  secreto  talia 
mandassent  facinora;  unaque  omnium  vox  erum- 
peret,  "  Adhuc  locus  datur  criminationibus 
politicis.',  Ha3C  proinde  omnia  bene  sentiunt 
hujusmodi  viri  et  intelligunt,  quia  et,  occulto 
nescio  quo  ducti  instinctu,  suam  causam  agi 
credunt  quoties  oriatur  sermo  de  Legibus  ad 
negotia  politica  applicandis.  Omnes  qui  hanc 
sibi  materiam  tractandam  suscipiunt,  maxima 
cum  cura  ponderare  debent  et  intelligere,  obsta- 
culorum  vim  quse  sibi  opponentur,  quam  pro- 
funde  sita  sint,  quamque  valida  :  necnon  rationes, 
varias  quidem  et  pollentes,  qua3  ad  res  tum  per- 
turbandas  tum  corrumpendas  invectse,  sibi  erunt 
sustentandas :  qua3  omnia  eum  duntaxat  ob  finem 
inducta  videbunt,  ut  qua3  agant,  effectu  careant, 
vel  non  amplius  progressum  obtineant. 

Quod  si  hunc  laborem  Romana  suscipiat 
Ecclesia,  ipsa  utique  plura  inveniet  qua3  suo 
opponantur  consilio,  at  majora  etiam  ex  hoc 
conatu  provenient  bona;  quemadmodiim  e  con- 
trario  eveniet  si  id  muneris  quaecunque  alia  pro- 
sequatur  Ecclesia.  Fac  enim  Ecclesia  Anglicana 
Leges  restaurandi  officium  sibi  assumat :  hoc 
omni  effectu  ultra  hujus  Ecclesia3  limites  careat 
necesse   est.      Hoc   consilio    sibi    proposito,    de 

Anglise  tantum  Moderatoribus  solicita  esse 
deberet.  Tunc  nullus  contentioni,  nullus  difficul- 
tati  locus  esset :  neque  enim  valeret  Gubernium 
Anglicum  bella  gerere  illicita,  reclamantibus 
Ecclesiae  Episcopis,  Proceribus  reclamantibus  et 
Deputatis  ;  necnon  universa  Anglicanorum  Com- 
munitate  testante,  non  amplius  geri  debere  bella 
illicita  atque  injusta.  Nihil  in  hac  re  valeret 
Gallia,  nihil  Austria,  nec  Borussia,  necltalia;  nihil 
omnes  quotquot  sunt  exteri  etiam  in  unum  col- 
lecti :  ne  per  tantillum  quidem  temporis,  nec  vel 
minimo  momento,  perturbare  valerent  vel  afficere 
istius  Ecclesiaa  judicium ;  neque  vero  quemquam 
exinde,  nisi  fortassis  indirecte,  sentirent  effectum. 
Anglicana  quippe  Ecclesia,  haud  secus  ac 
Feciale  Romanorum  Oollegium,  ad  unam  tantum- 
modo  partem  respiceret ;  ad  suos  nempe  Modera- 
tores.  Si,  exempli  gratia,  de  Bello  contra 
Austriam  ineundo  ageretur,  de  Anglis  tantum 
judicare  deberet;  quibus  si  jus  faveret,  Ecclesia 
esset  libera,  Dq  Ecclesia  Romana  hoc  dici  nullo 
modo  poterit.  Scelus  ex  utralibet  parte  pariter 
huic  Ecclesiae  imputaretur  :  neque  enim  si  alteri 
parti  jus  favet,  alteri  adversatur,  libera  evadit 
Ecclesia.  Ut  reprehensioni  se  subtrahat  ex  utra- 
que  parte  stare  debet  justitia  ;  quod  sane  prorsus 
impossible  est.  Quocirca  effugere  nequit  nisi  per 
judicium  ferendum.  Primo  quidem  Ecclesise  in- 
cumbit  de  ipso  Bello  judicium  ferre  :  quo  peracto, 
pars  contumax  excommunicatione  est  plectenda. 

Quasvis  Communitas  (nec  refert  magna  parvane,) 
si  vult  justa  existimari,  e  sui  medio  turpes  segre- 
gare  debet ;  id  est  "  excommunicare."  Qui  ab- 
horreat  ab  excommunicationis  telo  adhibendo 
necesse  est  ut  de  hoc  sevo  in  quo  degimus  male 
judicet  :  neque  enim  latior  unquam  patuit 
campus  nec  insignior  parata  est  corona  peritae 
audacia3. 

Unusquisque  aliquo  modo  potestatem  habet 
excommunicandi,  neque  enim  aliter  probitatem 
retinet  sed  nec  retinere  potest.  Hanc  tesseram 
viri  honesti  habemus,  quod  ab  inhonesti  familia- 
ritate  se  abstineat :  quae  quidem  potestas  non 
minus  publicos  quam  privatos  mores  tuetur. 
Quum  Reipublicse  crimina  sint  etiam  scelera 
privatorum,  id  quod  vere  administratores  coercet, 
est,  quod  vitentur  ab  honoratis. 

At  longe  aliter  res  se  habet  ubi  de  Roma  fit 
quaestio.  Haec  Ecclesia  a  nullo  Gubernio  limites 
sumit ;  neque  quod  profert  judicium,  ad  tempora- 
lem  ipsius  ditionem  refertur :  ab  injustis  etenim 
bellis,  immo  ab  omnibus  se  abstinet ;  neque 
unquam  ad  fines  dilatandos  usa  est  auctoritate 
sua,  olim  nulli  per  Europam  secunda  :  neque  con- 
siliis  illis  Legatorum  se  nuper  immiscuit,  per  quse 
periclitatur  libertas  non  minoris  tantiim  cujusque 
Keipublicse,  verum  etiam  maximarum. 

Ecclesia  igitur  Romana  foras  agit,  non  intus ; 
foras  autem  omnes  pariter  attingit.  Hic  infiuxus 
majorem  vim  obtinet   in   regnis   fidem  Romanse 

Ecclesiae  non  palam  professis  :  Potentatus  etenim 
qui  summo  cum  omnium  discrimine  ad  aggre- 
diendum  proni  sunt,  uno  duntaxat  excepto,  non 
sunt  Catholici.  Ex  quatuor  Potentatibus  per- 
niciosis,  ex  Anglia  nempe  et  Russia,  Borussia  et 
Gallia,  in  eos  certe  maxime  influeret  Pontifex 
Pomanus,  qui  Catholico  nomine  non  gaudent. 
Hoc  in  loco  indicare  tantummodo  possumus  quid 
velimus,  non  plene  de  eo  disserere.  Satis  fortasse 
jam  dictum  est  ad  ostendendum  eos  qui  in  Anglia 
degunt  Catholicos,  immo  partem  minimam  ex 
eorum  numero,  sufficere  ad  coercendam  agendi 
rationem  Gubernii,  injustam  utique  et  perniciosam. 
Russia  vero,  modo  activa  Anglise  cooperatione 
destituatur,  omni  carebit  auctoritate,  dum  simul 
exordium  fit  ut  ipsi  Anglise  sua  tandem  reddatur 
auctoritas.  Quinimmo,  et  inter  Russos  Prussos- 
que  nonnulli  Romani  Pontificis  auctoritatem  in 
spiritalibus  agnoscunt.  Porro,  una  eademque 
inter  omnes  debet  esse  agendi  methodus.  Nec  id 
prsetereundum,  adhuc  in  Gallia  aliquos  reperiri 
Catholicos. 

Quidquid  in  rebus  politicis  valeant  haBcGubernia, 
adversiis  Eomam  machinabuntur,  directe  quidem 
in  ipsum  Pontificem  ejusque  Ministros,  indirecte 
vero,  auspicando  ab  Episcopis  et  C]ero  unicuique 
Eeipublicae  subjectis.  Imprimis,  ceterisque  per- 
niciosius,  hoc  Austria  molietur.  Omnis  denique 
sermo  eorum  quibus  res  politicse  sunt  cura3,  eo 
dirigetur  ut  nulli  locus  cedatur  cogitationi  quse 


85 

justa,    sapiens,    benefica    sit.      Romana   Ecclesia 

sciente    quid    agat,    incassiim    reddentur    omnes 

argumentationum  fallacise,  omnia  irridentium  spi- 

cula.     At  ubi  Pontifex  mere  comminatus  fuerit 

se    talia    iniisse    consilia,    instantius    insurgent 

homines   ut  Dominium   Civile    tollant  Pontifigi. 

Interim   tumultuum   agitatio   percrebrescet,    ter- 

rores   vexabunt.     In    Concilio    scilicet    Pontifex 

Romanus    lapidem    erexit;    requiritur    conamen 

quoddam,  ingens,  desperatum  et  salutare,  ut  hujus 

lapidis  moles    sustentetur,    ne    cadat, — eumdem- 

que  propulsare  donec  omnes  collidat  reprobatos. 

Qua  in  re  minime  omittendus  est  sensus  Allocu- 

tionis    quam    Pontifex    anno    1864    habebat : — 

"  Ubi  a  Civili    Societate   fuit   amota  Religio,   et 

"  repudiata  Divinae  Revelationis  doctrina  et  auc- 

"  toritas,  vel  ipsa   germana  Justitiae  humanique 

"  Juris   notio   tenebris   obscuratur   et  amittitur, 

"  atque  in  veras  Justitia3  legitimique  Juris  locum, 

"  Materialis    substituitur   Vis :    inde    liquet    cur 

"  nonnulli    certissimis     sane    rationis    principiis 

"  penitiis  neglectis  posthabitisque,    audeant  con- 

"  clamare  '  voluntatem  populi,  publica  ut  dicunt 

"  opinione,  vel  alia,  ratione,  manifestatam,  consti- 

"  tuere  supremam  legem  ab  omni  Divino  humano- 

"  que  Jure  solutam  ;  et  in  ordine  politico,  c  facta 

"  consummata  *   eo  ipso  quod  consummata  sunt, 

"  vim  Juris  habere.'  " 

Ecce  vexillum !     At  eos,  si  qui  objectent,  sci- 
licet  a  Romana  (forsan  ab  omni)  Ecclesia  alienos 

monendos  duximus,  rem  de  qua  agitur  ad  nullum 
dogma  religiosum  revocari,  sed  ad  propositionem 
quam  trutinare  cuilibet  licebit ;  trutinanti  tamen 
veritas  patebit.  Neque  enim  negari  potest  illam, 
quam  publicam  nuncupant  opinionem,  in  eo  con- 
sistere  ut  Justi  et  iEqui  loco  aliud  quid  sufficiatur, 
populosque  Europse  quicquid  factum  est,  eo  ipso 
quia  factum  sit,  accipere.  Quisquis  igitur  noc  ita 
se  habere  cognoscit,  justitia  tamen  carere,  futu- 
raque  damna  minitari,  debet  ad  id  animum  vertere 
ut  aliquid  remedii  inveniatur. 

Illud  praeterea  notari  debet,  iis  quotquot  infi- 
deles  sunt  vel  acatholici,  meri  hominis  hanc  esse 
sententiam.  Homo  utique,  nostri  similis,  ceteros 
alloquitur  admonendo ;  eorumque  auxilium  in- 
vocat,  ut  nefaria  illa  gesta  prohibeant,  per  quae 
cunctis  Gentibus  Orbis  Christiani,  immo  per 
Christianorum  exemplum  et  actionem,  totius,  qua 
late  patet,  Orbis,  turbationes  inducant  et  pericula. 

Suas  primario  Papa  oves  alloquitur ;  quibus 
tamen  non  alia  sunt  agendi  principia,  non  alia 
sensa,  ac  acatholicis.  Keque  enim  ex  eo  quod 
Peligionem  sequuntur  ducem,  aliter  sunt  dispositi, 
ac  illi  qui  Religionem  omnem  abjecerunt.  Catho- 
lici  nec  testantur  contra  scelera  publica,  nec 
"  Opinionis  Publicse  "  vim  respuunt,  nec  "  facta 
consummata  "  agnoscere  denegant.  Rebus  etenim 
politicis  a  Religione  sejunctis,  eo  devenimus,  ut 
credentium  simul  et  incredulorum  eadem  sint 
sensa,  mores  iidem :  ita  ut,  dum  hi  omnem  abji- 

ciendo  Religionem  eo  devenerint  ut  servili  quodam 
modo  se  submittant,  illi  non  minus  serviliter  se 
gesserint,  licet  ritus  externos  Eeligionis  observent 
et  Symboli  Articulis  adhsereant. 

Mhil  a  nobis  amplius  omnibus  proponitur  quam 
quod  omnes  sibi  per  seipsos  prasstandum  bene 
crediderint;  media  suggerimus  ne  quis  verbo, 
facto,  vel  cogitatione,  peccet.  Ab  hoc  officio  vaca- 
bant  olim  singuli,  dum  unaquseque  Gens  sibi  soli 
et  in  seipsa  continebatur,  et  simultates  tantum 
ad  generationum  intervalla  locum  obtinebant.  At 
longe  aliter  res  se  habet  ubi  diversimode  omnia 
sunt  constituta,  hominumque  sententias  jugiter 
formantur  et  efferuntur.  Ha3  sententia3  nisi  in 
vero  fundantur,  falsa3  sint  oportet :  nec  fieri 
potest  ut  sint  veras,  nisi  omni  ratione  adhibita, 
qua3  necessaria  sit  ad  errorem  depellendum ; 
Legem  nempe  cognoscendo  cui  identidem  a  nobis 
sit  obtemperandum,  et  rerum  gestarum  histo- 
riam  quibus  Lex  sit  applicanda. 

Ut  autem  huic  studio  operam  quis  suam  im- 
pendere  incipiat,  persuasum  habere  debet  miniis 
sibi  incumbere  judicio  suo  non  errare  ;  eosque  ex 
suis  civibus  summopere  errare  qui  dicunt  huma- 
num  esse  errare,  nec  quosquam  compotes  esse 
veritatem  perspiciendi ;  qui  scilicet  error  inde 
originem  ducit  quod  non  curaverint  ea  intelligere 
de  quibus  sit  disserendum.  Qua3  cum  ita  sint, 
multum  adjuvat  doctrina  Ecclesia3  Catholica3  de 
Infallibilitate.     Huic  saltem  Ecclesia3  omni  ha^si- 

tatione  semota,  dicere  possumus,  "  Quum  te  errare 
posse  negaveris,  te  rectum  judicare  oportere 
fateris." 

Objecerunt  nonnulli  hoc  opus  esse  extraneum, 
quod  Concilii  operibus  propriis  non  bene  conci- 
liatur.  In  promptu  est  responsio  :  Ojoera  propria 
Concilio  desunt. 

Hominum  mentes  sane  vagis  tumultuosisque 
scatent  cogitationibus,  de  rebus  innumeris  agen- 
dis,  quse  omnia  nescio  quo  modo  ab  indicta  Synodo 
credunt  esse  tractanda.  At  hsec  omnia  propius 
inspecta  evanescunt.  Ante  omnia  id  expectare 
videntur  homines  ut  aliqua  feratur  sanctio  dogma- 
tica  de  Civili  Pontificis  Principatu.  Quum  autem 
quseritur  quomodo,  quibusve  terminis,  concipi 
possit  hujusmodi  definitio,  nullum  prsesto  habetur 
responsum.  At  ubi  dicendo  perrexeris,  Civilem 
hunc  Principatum  nihil  esse  praeter  statum  quem- 
dam  possessionis,  cui  nihil  nisi  violentia  nocet ; 
contra  violentiam  autem,  in  decem  prseceptis 
Decalogi  jamdudiim  satis  caveri;  ita  rem  pro- 
tuleris  ut  neminem  adhuc  repugnantem  invenias, 
dum  confiteantur  omnes  non  posse  condi  aptum 
Fidei  Articulum  qui  rei  plus  conveniat;  immo, 
qui  non  sit  inutilis,  neque  aliter  optatum  finem 
attingi  posse,  nisi  per  Legum  renovatam  obser- 
vantiam. 

Quae  proposita  sunt,  ad  hsec  fere  capita  redu- 
cuntur. 

1.  Civilis  Principatus  Pontificis  Eomani. 

2.  Ssecularium  Potentatuum  in  Episcoporum 
designationem  interpositio. 

3.  Educatio  religiosa  puerorum. 

4.  Catholici  inter  Schismaticos  Orientis  de- 
gentes. 

5.  Relatio  Ecclesiam  inter  et  Politiam. 

Quod  ad  secundum  attinet,  quodcunque  prae- 
stare  potest  Concilium,  ex  ipso  Tridentini  tempore 
cautum  legimus. 

Puerorum  institutio  spectat  ad  leges  a  singulis 
civitatibus  in  proprium  commodum  latas.  Leges 
saltem  quge  feruntur  non  prohibent  ne  sacerdos 
pueros  edoceat  quid  demum  sit  peccatum,  et 
quale  illud  sit  peccatum  per  quod  tot  patimur  et 
tanta :  quod  utique  jam  non  discunt  pueri  cum  ab 
ipsis  ignoretur  sacerdotibus.  Neque  tandem  de 
eo  quod  ad  Orientem  spectat, — quo  nomine  Turci- 
cam  Eetnpublicam  volunt  designare, — quidquam 
est  agendum.  Turcse  plenam  Catholicis  relinquunt 
libertatem  circa  ea  omnia  de  quibus  Romam  inter 
et  G-ubernia  Christianorum  aliqua  exorta  est 
controversia.  A  persecutione  se  cohibent,  omnes 
fidem  catholicam  amplecti  permittunt,  bona  Ec- 
clesiaB  intacta  relinquunt,  neque  institutioni  puerili 
se  immiscent,  neque  Episcoporum  designationi, 
testamentorum  validitati,  ritibusque  publicis. 
Quod  ad  disciplinam  Orientalis  Ecclesise  attinet, 
ipse  Pontifex  motu  proprio  maximam  induxit  mu- 
tationem,  dum  sibi  ipsi  Episcoporum  assumpserit 
promotiones.     Hoc  inconsultis  fecit  Orientalibus 

Catholicis,  inconsultis  Cardinalibus,  et  Academia 
Sacra  Romana.  Qui  majus  praestitit,  vetusta 
posthabita  consuetudine,  minora  procul  dubio 
constituere  valebit  sine  Concilii  interventu. 

Id  deinde  quod  quintum  et  ultimum  locum  ob- 
tinet,  de  Kelationibus  Ecclesiam  inter  et  res 
Politicas,  quid  lioc  sibi  velit,  difficilis  est  conjec- 
tura.  Hoc  autem  pro  certo  habemus,  siquidem 
quaestio  proponatur,  nihil  definiti  fore  proventu- 
rum.  Consequens  igitur  estnihil  in  hac  parte  reli- 
quum  esse  quod  a  Concilio  praestetur,  ut  prohibeat 
(id  quod  sibi  praestitutum  habuerit,)  ne  forte  Civilis 
hominum  Societas  in  pulverem  reducatur. 

Cum  primo  Concilium  denuntiatum  est,  Romse 
in  ore  omnium  hoc  ferebatur :  "  Consulit  Pon- 
tifex  Concilio,  Purpurati  vero  Patres  Dominio 
Temporali "  :  significabatur  videlicet  Pontificem 
alia  contemplari,  alia  Purpuratos.  Earum  rerum 
quae  Pontifici  sunt  cordi  semina,  procul  dubio  in 
"  Allooutione  "  inveniuntur  et  in  "  Syllabo." 
Sed  alia  restant.  Latet  certissime  metus  ne 
novum  quoddam  periculum  immineat  Ecclesiae. 

Quicunque  pericula  Europse  minitantia  conside- 
rarunt,  ex  turbatione  successionis  hasreditarias  et 
ex  principum  prosapiis  ad  invicem  matrimonio 
colligatis,  pra3sertim  postquam  in  Dania  et  Graecia 
novus  statutus  est  successionis  ordo; — hi,  inquam, 
in  illo  fere  uno  solatium  invenerunt,  Pontificem 
nec  jure  constitui  hereditario,  nec  compotem  esse 
matrimonii  ineundi. 

Et  re  quidem  vera,  solatio  posset  esse  locus,  si 
a  Cardinalibus  tantiim  penderet  Pontificem  eligere. 
At  longe  aliter  res  se  habet.  Nam  externi  im- 
pulsus  vim  habent  evincendi,  nihilque  vetat  sup- 
ponere  hasc  momenta,  hucusque  in  aequipondio 
positi,  posse  aliquando  in  unum  coalescere. 
Quod  si  fieret,  nullum  sequeretur  commodum, 
immo  summum  periculum;  ex  eo  quod  Pontifex 
via  electiva  sit  constitutus. 

Quum  Rex  Gallicus  Romano  Pontifici  Dominium 
Temporale  restituerit,  non  absonum  fuit  ut[pro- 
videret  ne  forte  quis  Gallis  infensus  in  Pontificem 
eligeretur,  vel  ne  quis  cum  iis  fcedere  vel  amicitia 
conjunctus  Guberniis,  quibuscum  Galli  bellum 
gererent  ;  quge  utique,  in  Italia  et  auctoritate 
Pontificia  sibi  concilianda,  maximum  aamulationis 
campum  aperuerunt.  Annorum  autem  decursu  et 
eventuum,  alii  etiam  Potentatus  simile  privilegium 
vindicarunt  sibi,  et  obtinuerunt.  Hoc  autem  eo 
jure  constituebatur,  vetandi  scilicet  unum  ex  iis 
qui  ad  Pontificatus  dignitatem  nominarentur. 
Quod  quidem  tribus  hucusque  Gentibus  est  con- 
cessum,  Galliae  videlicet,  Austrise  et  Hispanise. 

Quibus  ex  Gentibus,  prima  paret  illi  viro  quem 
Gallicas  copias  in  Crimeam  misisse  novimus. 
Alteram  Minister  ille  regit  qui  Russise  ope 
auctoritatem  obtinuit,  quique  se  Pontifici  ob- 
stiturum  palam  est  professus.  De  ea  tandem 
Gente,  quae  tertio  nominatur,  hoc  saltem  dici 
potest,  ipsam  imparem  esse  quse  quid  per  seipsam 

decernere  possit;  cum  olim  Russicus  Legatus 
Matriti  haud  secus  ac  Varsovise  dominum  se 
prgestiterit. 

Qui  tria  nomina  excludere  potest,  ille  nimirum 
vere  eligit  Pontificem;  neque  enim  plerumque 
plures  adsunt  qui  ullo  pacto  eligi  possint.  Hisce 
igitur  conspirantibus  prohibendi  facultatibus,  non 
tam  tres  vetant,  quam  unus  eligit.  Qui  tali 
privilegio  gauderet,  vel  gaudere  crederetur,  ipse 
omnium  Cardinalium  oculos  ad  se  converteret. 

Pro  explorato  habemus  Pontjeicem  hoc  peri- 
culum  perspectum  habere,  quin  Russise  illud  re- 
ferat ;  sed  Grallorum  Moderatori  referat,  necesse 
est.  Ludovicus  JSTapoleo  sacram  unctionem  a  Pon- 
tieioe  petiit,  quam  idem  Pontieex  dare  recusavit. 
Frustra  ad  hoc  adhibitse  sunt  tum  minae,  tum 
beneficiorum  (etiam  pecuriiae)  oblatio :  nequit  ergo 
Pontieicem  latere,  omnia  fore  movenda  ut  Suc- 
cessor  ejus  ad  obsequendum  sit  paratior. 

Quare,  si  Concilium  ad  hoc  convocatum,  ita  se 
gerere  possit  ut  externis  istis  privilegiis  obicem 
ponat,  tunc  utique,  aliquam  lucem  affundere  pot- 
erit  circa  motiva  Pontieicem  urgentia,  et  nonnihil 
conjecturis  assequi  poterimus  circa  discrepantes 
ipsius  et  Cardinalium  sententias.  Prseterea,  id 
satis  in  liquido  poneretur,  cur  tale  negotium 
mysterio  obvolvatur.  Ceterum,  evidens  est 
Ecclesise  CatholicaB  fortunas  ex  proxima  electione 
Pontificia  pendere,  qua  cum  electione  proxime 
connectitur    praesens    Concilium.      Id    prseterea 

suam  recipit  explicationem,  cur  adeo  vagse  sint 
instructiones,  in  eo  omni  quod  spectat  ad  relationes 
mutuas,  Ecclesiam  inter  et  Politiam. 

Aliud  etiam  restat  quod  suam  acciperet  enoda- 
tionem.  Russia  Concilium  vehementer  detestata 
est,  et  absona  multa  sibi  vindicavit ;  neque  est 
cur  hanc  agendi  rationem  ortam  ducamus  ex 
aliquo  timore,  ne  forte  Concilium  Europam  liberet 
a  Russorum  ditione  ;  id  quod  etiam  magis  cre- 
dimus,  quia,  propter  sermones  a  Russis  habitos, 
Catholici  plerique,  quicquid  agat  Pontifex,  pluris 
quam  antea  fecerunt.  At  non  est  cur  verba  mi- 
remur  vehementiora,  nec  eorumdem  apparentem 
incuriam,  modo  Russiam  suspicari  credamus  inibi 
proponi  ut  omnis  tollatur  influxus  externorum. 

At  id  secundo  tantum  loco  ponendum  arbitra- 
mur,  quod  per  hasc  privilegia  prohiberi  potest, 
ne  quis  in  Pontificem  eligatur,  qui  Cathedrss 
Homanas  suam  servare  autonomiam  voluerit. 
Jamdudum,  ni  fallimur,  constitutum  est  quinam 
sit  eligendus.  Neque  vere  ex  Gallorum  auctoritate 
neque  Austrorum  pendebit  electio,  non  ex  Cis- 
alpinis  nec  Ultra-alpinis,  non  ex  proclivitate 
liberaliori  vel  restrictiori,  at  soliim  ex  Temjoorali 
Dominio  in  tutum  ponendo.  Dominio  Temporali 
favet  Napoleo;  Cardinales  favent.  Illi  dabunt 
voces  suas  Cardinales,  cui  Napoleo  :  illi  Napoleo, 
cui  Russia.  Nec  obstat  quod  nullum  Eussia  ha- 
beat  Romas  Legatum,  sed  nec  ipso  electionis  die 
fortasse  sit  habitura.     Immo,  forsitan  illud  utiliter 

accidit  ne  hominum  dirigatur  attentio :  fieri  etiam 
potuit  ut  hunc  praecipue  ob  finem  revocati  fuerint 
Legati.  Praeterea,  jamdudum,  anno  1848,  Russi 
declaraverunt  se  favere  restaurationi  Auctoritatis 
Pontificiae,  tum  Spiritalis  tum  Temporalis. 

Si  quis  ex  Cardinalibus  veritatis  agnoscendae  sit 
cupidus,  immo  ab  ea  discenda  non  abhorreat, 
illum  hortamur  rationem  a  se  exigat  omnium,  quae 
tum  intra  Galliae  limites,  tum  extra,  fecerit  Ludo- 
vicus  Napoleo,  ex  quo  tempore  regnare  inceperit. 
Quaerendum  utique  est,  unde,  et  quibus  auctoribus, 
Imperium  sibi  acquisierit.  Quae  apud  Exteras 
fecit  Gentes,  numquid  Gallis  profuerint?  Quae 
autem  intiis  gerit,  num  cuiquam  haec  proderunt 
Gubemiorum  ? 

De  "Temporali  Pontificis  Dominio"  hodie  fit 
sermo,  non  secus  ac  de  "Regni  Danici  Integri- 
tate,"  vel  "  Orientis  Pacificatione  "  :  nec  diverso 
adhibebitur  consilio.  Hinc  oritur  illud,  quod  im- 
praesentiarum  Orbi  imminet  periculum,  a  ceteris 
minime  sejunctum :  omnia  etenim  inter  se  nec- 
tuntur.  Neque  aliud  datur  effugium  quam  quod, 
resolutis  ambagibus  fallaciarum,  explodantur  er- 
rores  et  passiones  quae  nascantur  ex  longa,  serie 
actorum,  quorum  virtute  Italia  talis  facta  est, 
qualem  eam  hodie  videmus :  in  quibus  quidem 
actis,  jam  ab  anno  1795  inceptis,  influxus  Russiae 
in  propatulo  est;  dum  vicissim  Gallia,  Anglia, 
Austria,  necnon  ipsa  denique  Italia  et  Eevolutio, 
suas  quaeque  partes,  caecas  utique,  serviles  maxime- 

que  perniciosas,  vi   coactae,  tum   separatim  tum 
conjunctae,  habuerunt. 

Qua3  Russia  egerit,  per  sseculorum  seriem  com- 
putantur  :  ejus  adversarii,  ad  unum  insulsi,  inter 
arctos  mensium  limites  et  dierum  versantur.  Hi 
speculantur,  agit  illa.  Hi  contemplatui,  actioni 
illa  insistit.  Ultra  suorum  animorum  motus 
speculari  nequeunt ;  quibus  pabulum  datur  abun- 
dans  in  iis  omnibus  quae  jam  antea  ejus  impulsu 
fecerunt ;  quorum  tamen  anteactorum  jam  omnino 
sunt  obliti ;  neque  enim  norunt  quid  egerint,  cum, 
nulla  lege  in  ipsorum  cordibus  existente,  oculi 
eorum  densa  opprimuntur  caligine.  Prcecepta 
etenim  Bomini  illuminant  oculos.  Et  a  terribili  illo, 
omnique  spe  vacuo,  in  quo  versamur  rerum  statu, 
solum  adest  effugium, — in  Divinse  Humanaeque 
Legis  restitutione.  Neque  enim  aliter  intelligent 
tum  Consistorium,  tum  Orbis  Universus,  quomodo 
"  Temporale  Pontificis  Dominium"  turpia  sunt 
vocabula,  et  indecora ;  quae  qui  profert,  sibi  ipsi 
casses  tendit. 

Quare,  quseso,  in  Pontificis  duntaxat  casu,  non 
de  auctoritate  Regia,  sermo  fit,  sed  de  "  Dominio 
Temporali  "  ?  Gallorum  Imperatori  vel  Lusitaniae 
Eegi  nemo  ascribit  "  Temporale  Dominium "  : 
dum  tamen,  hos  inter  et  Pontificem,  in  eo  quod 
potestatis  suas  naturam  spectat  et  functiones, 
nullum  est  discrimen.  Neminem  utique  fugit, 
prserogativis  quas  circa  bellum  gerit  et  pacem, 
aliam  superaddi,  spiritalem.     Veriim  et  Russiae  et 

Turciae  Imperatores  spiritalem  exercent  auctori- 
tatem,  de  quorum  tamen  "Temporali  Dominio"  ne 
verbum  quidem  profertur.  Rex  etiam  Borussiae  et 
Angliae  Eegina  de  temporalibus  disponunt  Eccle- 
siarum  Nationalium.- 

Quocirca,  si  speciale  quoddam  nomen  Domi- 
natui  Pontificio,  minime  autem  ceteris  tribuitur, 
latet  profecto  pravus  finis.  Consilium  enim  est  illis, 
(quo  Pontifex  Dominatu  facilius  spolietur)  homini- 
bus  persuadere,  ilium  a  ceteris  Potentatibus  aliqua- 
tenus  distinctum.  Unde,  de  hoc  casu  argumenta- 
tioni  via  patebit  ex  fundamentis  omnem  notionem 
Justitiae  excludentibus,  atque  ita  fiet,  ut  qui  primo 
auditu  negarent  se  Regnum  a  Regina  Anglise  vel 
a  rege  Lusitaniae  ablaturos,  et  Victori  Emmanueli 
daturos,  eo  quod  hasc  Auctoritas  est  Temporalis, 
nihilo  minus  hoc  propositum  iidem,  eo  prascipue 
titulo,  et  exciperent  simul  et  urgerent,  statim  ac 
de  Pontifice  moveretur  quaestio. 

Immo  ulterius  progredientur,  dicentes  :  "  Nobis 
"  propositum  est  prosapia^  Sabaudicae  dare — licet 
"  haudquaquam  ad  nos  pertinentes — agros,  nrbes, 
"  et  castella,  Pontificis  haereditatem,  (nihil  enim 
"  aliud  intendunt,)  ut  sic  Ecclesiam  Romanam 
"  magno  afiiciamus  beneficio.  Hanc  Ecclesiam 
"  meliorem  reddere  cupimus  et  puriorem ;  mun- 
"  datam  ab  omni  labe  saeculari;  totamque  spiri- 
"  talem.  Haec  autem  agimus  ex  amore  Justitiae, 
"  juxta  ac  ipsius  Religionis  Christianae.,> 

Atque  ita  eveniet  ut  hi  simplices  homines,  for- 

iasse  et  devoti,  idem  agant  ac  ii  qui  "  omnes  Leges 
abrogatas,,  velint,  omne  Gubernium  sublatum, 
omnem  fidem  evulsam, — qui  ad  res  turbandas 
laborant ;  et  ita  se  facere  palam  profitentur. 

Hisce  accedunt  alii  alio  inducti  motivo,  scilicet 
ut  nonnullos  in  partes  suas  trahere  possint.  In 
lis  quae  geruntur,  Ecclesiae  Catholicae  destructioni 
inhiant,  et  spe  adducti  ut  augeatur  Protestantium 
numerus,  "TJnitatem  Italiae"  et  ipsi  faventibus 
tollent  vocibus.  Hinc  universa  Anglia  plausum  et 
auxilium  contulit  facinoribus  istis  in  Italia  gestis; 
quin  etiam  virum  illum  salutavit  qui  in  hisce  om- 
nibus  pro  instrumento  est  adhibitus,  licet  in  illo 
omnes  invenirentur  turpitudinis  notae,  ob  quas  ab 
ejus  societate  omnes  honesti  avertantur. 

Hac  statuta  conspiratione,  qui  ex  alia  sunt  parte, 
"loquendi  mutuabuntur  modum  ex  hostibus."* 
Terminorum  ambages  resolvere,  consilia  per- 
fida  revelare,  damna  exinde  consecutura  indi- 
care  omittentes,  ipsum  accipient  terminum, — 
quem  qui  accipit  omnia  accipit — ad  id  animum 
vertentes  ut  "  Temporale  Dominium,,  sustineant. 
Hinc  qui  Temporali  Dominio  fauturus  creditur, 
ille  forsan  in  proxima  electione,  hac  sola  de  causa, 
Pontifex  fiet ;  dum  tamen  ille  ipse  ad  hoc  fuerit 
designatus  ut  eum  solvat  nodum,  quo  connectitur 
totum  Ecclesise  systema,  magnum  sane  et  ad- 
miratione  dignissimum ;  quod   tamen,  ditione  et 

*  Verba  sunt  Episcopi  Aurelianensis  Mechlinii  habita. 

N 

fcerritorio  desfcitutum  cuidam  ex  Europse  Potenta- 
tibus  necessario  serviret. 

Talia  hacteniis  hac  de  re  Guberniorum  Protes- 
tantium  sensa  fuerunt.  Autonomiam  Pontificiam 
sibi  maxime  necessariam  semper  crediderunt ; 
quia  videlicet  Pontifex,  summa  potestate  privatus, 
Potentatui  alicui  Catholico  fieret  subditus,  magno 
hujus  Potentatus  emolumento  :  nec  refert  utrum 
hoc  ex  externo  influxu  oriatur  in  electiones,  an  ex 
directo  conamine  seditiosorum.  Spectat  ad  hoc, 
quod  Anglia,  ubi  anno  1799  haudmodicis  expensis 
curavit  ut  liberum  haberetur  Consistorium  Vene- 
tiis — in  civitate  adhuc  libera — unde  paucos  post 
annos  tantum  retulerunt  ipsi  Angli  beneficium, 
dum  Pontificis  opera  decretis  illis  notissimis, 
Berolini  editis  et  Mediolani,  obstitissent.  Nec 
aliam  ob  causam  in  Constitutione  annorum 
1814-15,  consuluerunt  ut  Sedi  Romange  Status 
et  ditionis  integra  fieret  restitutio. 

Pariter,  cum  concitationes  in  Italia  initium 
haberent,  et  Seditiosi  Guberniorum  Protestantium 
bonum  sibi  animum  fore  promitterent,  Borussicum 
adierunt  Legatum  :  respondit  autem  Bunsenius 
"  eos  graviter  errare  qui  sperarent  a  Protestantibus 
Guberniis  favorem  propter  Religionis  diversita- 
tem."  Tunc  ea  quae  modo  diximus  diserte  sunt 
prolata  :  negabat  Bunsenius  cives  suos  iis  fauturos 
consiliis  unde  id  solum  fieri  posset,  ut  Pontifex 
cuidam  e  Catholicis  Guberniis  subditus  fieret, 
atque    adeo    auctoritatem    spiritalem   ita    exer- 

cere    deberet  ut  ceteris   nocivus  esset   Potenta- 
tibus. 

At  verd  Pontifex  nunquam  approbavit,  admisit, 
neque  adhibuit  "  Temporalis  Dominii "  nomen. 
Ubicunque  de  Dominatu  suo  verba  facit,  "Civile 
Imperium "  dicit  vel  "  Principatum  Civilem."* 
Yox  "  Temporale  Dominium,"  si  quando  in 
scriptis  reperitur  Pontificiis,  ad  temporalia  re- 
spicit  judicia,  et  ad  effectus  excommunicationem 
sequentes.f  Utitur  autemMc  voce  Papa  loquens 
de  Guberniis  a  suo  diversis. 

Qui  a  veritatis  cognitione  non  abhorrent,  eam 
ex  Dania  colligere  possunt.  Ibi  licet  perspicere 
qua  ratione,  hisce  in  negoths,  Russia  se  gerere  con- 
sueverit.  Convenerunt  "  Potentatus  "  ut  aliquem 
candidatum  imponerent  ;  ad  quem  admittendum 
immutatse  sunt  leges  internse.  Quem  candidatum 
Jicet  Russia  nominaverit,  ipsa  tamen  nullam  par- 
tem  in  eo  negotio  se  habere  aperte  professa  est. 
Eussia  jam  Daniae  domina,  id  habet  commodi,  quod 
nemo  eam  dominari  cernit.  Qua3  cum  agerentur, 
fraudulenta  quadam  amphibologia  uti  debebant 
homines,  qua  pra^dicaretur  Danise  integritas. 

Attamen  quisnam  vel  somniare  potuerit  quic- 
quam  contra  Daniam  agitari,  etiam  illo  ipso  die, 
11  Maii,   1852,  ubi   Conventio  per  ephemeridas 

*  Syllabus,  Sec.  ix.  Errores  de  Civili  Romani  PontificLs 
Principatu,  Prop.  lxxvi.  et  seq. 

f  Syllabus,  Sec.  v.  de  Ecclesia,  ejusque  Juribus,  Prop.  xxiv. 
xxv.  et  al. 

omnibus  innotuit  ?  tamen  per  annos  octoginta 
quinque,  alte  acti  erant  cuniculi  conspirationis. 
Quisnam,  etiam  cognito  eventu,  totum  compre- 
hendit  ?  Nemo  inficias  ibit  rem  nullam,  nisi  pra3- 
visam,  posse  impediri ;  pariterque,  rem  nisi  pras- 
visam,  intelligi  posse  nisi  ex  eventu  secuto.  Nec 
hic  habetur  causa  desperandi:  habetur  potius  ratio 
cur  conatum  adhibeamus,  imprimis  autem  cur 
studio  rerum  gestarum  incumbamus. 

Pontifex  procul  dubio  verba  protulit,  rationes- 
que  proposuit,  ex  quibus  offenduntur  Catholicorum 
plurimi.*  Hoc  illi  pro  infortunio  est  imputandum 
nonproculpa;  magisdicerempro  officio.  Maximum 
Mc  in  re  sequitur  Ducem,  qui  quse  agit,  et  nos  agere 
jubet.  Ipsum  Christum  Ducem  habet  Pontifex. 
Christus  Ecclesiam,  quse  tunc  fuit,  ad  poeniten- 

*  Schisma  quod  Syllabus  secum  attulit,  sufficienter  indicant 
sequentia  verba  ex  ephemeride  quadam  (Le  Monde)  desumpta. 
"  Les  divisions  viennent  de  ceux  qui  refusent  de  comprendre 
"  les  paroles  de  Pie  IX.  dans  le  Syllabus  :  il  y  a  injustice  a 
u  mettre  sur  la  nieme  ligne  avec  eux  les  Catholiques  qui  ne  se 
"  sont  pas  departis  des  principes  poses  dans  les  Encycliques. 
**  Si  la  voix  du  pasteur  est  ecout6e,  le  camp  des  Catholiques  se 
"  fortifiera  et  leur  action  peut  devenir  preponderante.  Cest  a 
"YUnion  de  VOuest  et  a  la  Gazette  de  France  a  en  prendre  leur 
"  parti.  Elles  se  bercent  d'illusions  si  elles  s'imaginent  guider 
"  les  Catholiques  en  restant  dans  leurs  doctrines  equivoques. 

"  Elles  croient  servir  la  liberte ;  mais  jusqu'ici  elles  n'ont 
"  servi  que  la  liberte*  de  leurs  adversaires.  Ce  metier  de  dupes 
"  ne  vous  va  pas,  quoique  nous  ne  nous  dissimulions  pas  que 
"les  Catholiques  ne  sont  pas  encore  en  mesure  de  faire  pre- 
"  valoir  leur  volonte.  L/inanite"  des  doctrines  raodernes  rame- 
"nera,  apres  une  longue  experience,  et  s'il  plait  a  Dieu,  les 
"  populations  a  une  politique  chretienne." 

tiam  hortabatur.  In  Novo  Testamento  eadem  est 
significatio  vocabulorum  "  Conversionis,"  et  "  Poe- 
nitentia3,"  necnon  "Salutis."  Illum  sibi  pra^dica- 
tionis  finem  proposuit  sanctus  Pbjecursob  Domini, 
ut  salvum  faceret  populum  suum  a  peccatis  eorum  ; 
neque  tamen  eo  pervenerat  "  Ecclesia  "  Judaica, 
ut  multos  quotidie  homines  trucidaret !  De 
Christianis  verba  faciens  Paulus,  post  Cruci- 
fixionem  et  Ascensionem  Domlnt,  et  post  Adventum 
Spiritus  Sancti,  ait :  Si  quis  suorum  et  maxime 
domesticorum  curam  non  habet,  fidem  negavit  et  est 
infideli  deterior.  Ipse  vero  de  neglectu  tantum  est 
locutus,  et  de  earum  rerum  neglectu  qua3  si  ob- 
servata  essent,  ad  summum  utiles  fuissent.  Quid 
quagso  hodie  sentirent  Apostoli,  quibusve  vocibus 
reclamarent,  si  hanc  viderent  Communitatem  se 
pro  Christiana  gestantem  ?  Neque  aliter  sentiet 
et  loquetur  quicumque  verus  sit  Apostoloeum. 
Sucoessor. 

In  Pio  IX.  conjunctas  videmus  tales  animi  dotes, 
pra^claras  illas  quidem  et  raro  simul  compertas, 
ut  videatur  a  Deo  in  opem  humani  generis  con- 
stitutus  ;  ipse  est  Clekicus  qui  analyticis  qua3S- 
tionibus  animum  applicavit,  et  simul  Prinoeps, 
non  sicut  ceteri  Principes  Europa3,  nomine  dun- 
taxat,  veriim  etiam  potestate. 

Neque  tantum  operis  est  capax,  aptus  rebus 
agendis  ;  pra^terea  manum  jam  operi  admovit ; 
quod  opus  per  sua  ipsius  verba  melius  describitur 
quam  per  quodcunque  commentarium.    Dixit  ipse  : 

"  Mundus  in  tenebris  deerravit :  Syllabum  emisi, 
qui  lumen  esset  et  mundum  in  viam  reduceret 
veritatis."  Et  iterum  :  "  Quotiescunque  Pontifex 
solemniter  loquitur,  verba  sua  in  obvio  sensu  vult 
sumi :  et  id  quod  dixit  dicere  voluit." 

Modo  Orbis  Catholious  idem  cum  Pontifice  sen- 
tiret,  opus  jam  peractum  esset,  seu  potiiis  nullum 
esset  opus  agendum.  At  dolendum  est  non  ita 
rem  se  habere :  ex  ovili  oriuntur  difficultates, 
dum  nequeant  homines  vel  mentem  assequi,  vel 
magnum  animum  toties  illustratum  admirari 
Pontificts  qui,  omnium  quotquot  Petro  succes- 
serunt,  Maximus  merito  appellaretur. 

VI. 

Collegium  Diplomaticum. 

Magnum  revera  negotium,  et  ceterorum  quasi 
cardo  ille  est,  ut  quid  in  Orbe  agatur  homines 
cognoscant. 

Tam  late  tamen  patet  hsec  materia,  ut  ad  illam 
digne  tractandam  integri  vix  sufficerent  libri.  Bona 
autem  fortuna,  est  simul  adeo  simplex,  ut  totum 
uno  ictu  conspici  possit.  A  quodam  Prselato 
Ecclesiastico  hac  ratione  est  expressum  : — "  Id 
primo  omnium  statuendum  videtur,  Ecclesiam 
esse  Rerum  ignaram,  et  hanc  suam  ignorantiam 
amandari  debere." 

Qusestio  qusedam  magni  momenti,  nec  ullius 
patiens  mora^,  continuo  solvenda  occurret :  porro 

hsec  qugestio  ad  Romanam  prsecipue  spectat  Eccle- 
siam,  prout  est  Ecclesia. 

Cum  Russia  se  pro  Orientali  jactet  Ecclesia, 
Occidentalis  Ecclesise  ambit  destructionem.  Jam 
bandem  cognitum  habemus  quo  modo  illa  Sedi- 
bionis  opem  invocaverit.  Ipsa  palam  proclamavit 
illo  se  consilio  Italiam  Regi  Sardinise  dedisse, 
ut  spiritalem  Pontificis  everteret  auctoritatem.* 
Non  tamen  hoc  effectum  est,  sicut  et  reliquae  in 
Europa  et  in  toto  Orbe  ortse  turbationes  et  sedi- 
tiones,  per  Russise  potentiam,  in  rebus  agentem  ; 
sed  per  ejus  astutiam,  hominum  mentes  regentem. 
Et  in  hoc  prgecipue  apparet  ejus  astutia,  ut 
homines  rerum  agendarum  maxime  callidos  ad  se, 
quacunque  ex  parte,  revocet,  atque  eosdem  subire 
cogat  elaboratas  operosasque  disciplinarum  insti- 
tutiones,  quales  ceterse  Gentes  adhibent  ne  forte 
jurisconsulti  sibi  desint,  medici,  vel  machinarum 
artifices.  Quapropter,  si  Auctoritas  Pontificia  se 
contra  Eussos  defendere  voluerit,  immo  cognos- 
cere  utrum  possibilis  sit  defensio  et  facilis,  an 
difficilis  vel  impossibilis,  id  debet  agere  quod  ipsi 
agunt  Russi  :  homines  debet  instituere. 

Hoc  consilium  viginti  quatuor  abhinc  annis  in- 
ire  parabat  Geegoeius  XYI. ;  at  tempus  illi  defuit 

*  Hsec  habet  Ephemeris  Moscoviana  :  "  Prorsus  necessarium 
est  Russise  ut  Italia  una  fiat ;  at  una  fieri  nequit  nisi  in  Roma, 
quam  natura  statuit  ItaliseMetropolim.  Sublato  Domiuio  Tem- 
porali,  fides  orthodoxa  [Ecclesia  Grseca  scilicet]  in  ipsa  Roma 
triumphabit.  Utique,  non  tantum  ad  instar  spectatorum  e  caved, 
animadvertimus  historiam  Italise,  ad  culmen  jam  perductam." 

ad  rem  conficiendam.  Attamen  tunc  temporis, 
omnibus  fuit  persuasum,  universalem  futuram  esse 
pacem.  Siquidem  putabatur,  M  Bellis  non  amplius 
fore  locum."*  Confisum  est  sapientige  plurimo- 
rum ;  annus  enim  1848  adhuc  a  longe  aberat. 

Nihil  in  Orbe  terrarum  agitur  quin  aliquando, 
nonnullis  diebus  antea,  vel  mensibus  vel  annis, 
Eussorum  unus  et  alter,  Eerum  Publicarum 
periti,  ad  hoc  agendum  modos  constituerint ;  et 
effectus  obtinetur,  quia  deest  qui  contrarias 
partes  sustineat. 

JNonnulli  idiotse,  Eussis  minime faventes,  multis 
obstiterunt  rebus,  de  quibus  agebatur.  Plurimis 
bellis  obstiterunt,  iisque  magnis.  Hsec  omnia  for- 
sitan,  imposteriim  patefient,  immo  jam  cuivis  pate- 
bunt,  qui  quidem  a  studii  labore  non  abhorreat. 
Quidquid  sit,  eatenus  rerum  obstiterunt  decursui, 
ut  Eomanae  tandem  Ecclesiaa  agendi  relinquatur 
locus. 

Per  nonnullos  annos  forsan  durabit  Concilium; 
sed  annos  quales  !  Ad  malum  quod  oriri  possit 
praeveniendum  et  supprimendum,  sufficit  ut  mo- 
neatur  vel  unus  auctoritate  fruens  inter  Eomanos. 
Hoc  perfacillimum  judicamus,  modo  quis  sciat 
quid  agat,  et  simul  in  Ministrorum  aulas  habeat 
accessum.  Falsis  etenim  consiliis  in  unaquaque 
Eepublica  initis,iter  suum  secretum  peragitEussia; 
qua3  consilia  fontem  ducunt  vel  ex  illusionibus 
sparsis,  oblatis  perfide  monitionibus,  mendacibus 

*  Yerba  sunt  Millii. 

nuntiis ;  vel  tandem  proditionibus.  Nuntius  Pa- 
palis,  rerum  rite  certior  factus,  immo  Prselatus 
quilibet,  vel  Sacerdos  simplex,  vel  Laicus,  modo 
auditum  obtinere  quiret,  falsa  eliminare  posset, 
proditores  denudare.  Praeter  hominum  vitia,  nulla 
Russiae  suppeditat  ratio  ad  quamque  Rempub- 
licam  evertendam.  JSFobis  auxilio  sunt  hominum 
virtutes ;  dum  unicuique  Regi  consulimus  et 
populo,  eorumque  et  omnium  honori  simul  et 
utilitati. 

Rite  considerari  debet,  et  plene  intelligi,  quan- 
tum  abhorreant  Gubernia  Europae  a  formandis  sibi 
hominibus  Publicarum  Disciplinarum  peritis ;  non 
aliter  perspectum  erit  quo  modo  haec  consilia  uni- 
versum  Orbem  sint  affectura. 

In  Anglia  quidem,  in  Gallia,  Germania  vel  Italia, 
nemo  in  Publicis  Rebus  versatus,  si  inter  collo- 
quendum  urgeatur,  sequentes  propositiones  ad- 
mittere  recusabit : — 

1.  Russos  ceteris  gentibus  calliditate  praestare. 

2.  Nonnihil  periculi  inesse  si  illi,  custode  nullo, 
agere  permittantur,  ciim  omnium  Civitatum 
negotia  ad  invicem  commixta  sint,  et  agantur 
secreto. 

3.  Non  alios  idoneos  esse  custodes  quam  qui 
ipsorum  consilia  calleant  et  methodos. 

4.  Magnopere  desiderandam  quandam  hominum 
Societatem,  qui  eo  modo  delecti  sint  et  instituti, 
quo  Hussi  suos  Legatos  deligere  consueverunt  et 
instituere. 

o 

His  igitur  admissis,  si  tractatur  de  Lege 
roganda  ad  hoc  efficiendum,  recusabit  ille  quicum 
loquaris,  et  pra3  timore  vel  odio  abhorrebit.  Et 
hoc  est  in  causa :  unusquisque  illud  propositum 
pro  offensa,  et  contumelia  sibi  illata,  habebit, 
quandoquidem  non  mere  ipsum  errasse  suggeratur, 
verum  etiam  ignarum  esse  et  muneris  impotem 
quo  fungatur.  Immo  etiam  (horrendum  dictu  !) 
"publicam  opinionem"  errare  simul  et  caligare. 
Idem  si  a  Princijpe  proponatur  qui  revera  multiim 
influit  in  vita  sociali  multorum  hominum  in  una- 
quaque  etiam  alienaRepublica, — ex  quibus  nonnulli 
inter  Delegafcos  computantur  et  inter  Proceres, 
qui  ad  Principem  habent  accessum  et  consiliorum 
ejus  habent  partem, — tunc  videlicet  timor,  aversio, 
odium,  oriantur  necesse  est. 

Non  aliter  hasc  Gubernia  respicerent  homines 
ita  instructos,  quam,  caterva  latronum,  vel  homi- 
num  Juri  Legibusque  minime  subditorum,  forum 
juridicum  noviter  introductum  videret. 

Scelere  publico  admisso,  non  Jus  modo  Gentium 
ged  et  Civile  violafcur.  De  hac  re  nihil  hacteniis 
dictum  est :  ad  nostrse  tamen  orationis  negotium 
complendum  non  debet  prseteriri. 

In  Jure  Gentium  exigitur  ut  a  Principe  dun- 
taxat  bellum  indicatur ;  per  Jus  Civile  cautum 
est,  quibus  sub  conditionibus  hoc  munere  fungi 
Princeps  debeat.  In  Anglia,  Pacis  et  Belli  decer- 
nendi  privilegium,  sicut  et  cetera  omnia,  nonnisi 
"  per  Secretum  Concilium  exerceri  potest."     H|c 

Juris  cautione  neglecta,  dum  aliud  Concilium 
Secretius,  (Gabinet  Council)  quod  appellant,  furtim 
fuit  subrogatum,  ordo  evanuit,  et  bella  sine  causa, 
sine  justitia,  locum  obtinuerunt. 

Hinc  fieri  potest  ut  bellum  quoddam  legitimum 
sit,  justum  et  necessarium,quod  ad  hostem  spectat; 
idemque  criminosum,  quoad  cives  et  Ministros. 

Duni  igitur  studet  Pontifex  negotia  ad  certam 
quamdam  reducere  normam,  hsec  animadvertere 
debet ;  et  ad  hasce  Leges  restaurandas  obligare 
Gentes  illas,  inter  quas  inveniuntur. 

Hac  si  ageret  ratione,  plus  proficeret  Papa  ad 
malorum  impeditionem,  quod  ad  Angliam  attinet, 
quam  si  magis  directe  agere  conaretur. 

Hac  porro  suggestione,  ut  cives  amnium  Gen- 
tium  Legibus  et  libertatibus  suis  utantur  ad  tem- 
perandos  ipsius  Principis  Miuistros,  et  ut,  hsec 
agendo,  finem  imponant  injuriis,  ipsum  Papam  in- 
tervenire  poscentibus  : — hac  suggestione  tum  viam 
faciliorem  indicabit  Pontifex  ad  optatum  finem 
obtinendum,  tum  vel  maxime  cavebit  eontra  hsesi- 
tantiam,  repugnantiam,  et  vituperationes,  quas 
forsitan  ex  ejus  agendi  ratione  sunt  secuturae.  Hoc 
saltem  omnibus  manifestum  faciet,  Imperium  se 
haud  concupiscere,  scelus  autem  detestari. 

Diplomatia  jam  Poma  non  caret,  nec  Collegio 
Diplomatico ;  non  est  igitur  cur  quis  objiciat,  vel 
timeat.  In  hoc  quidem  Collegio  de  Concordatis 
agitur,  et  de  rebus  religiosis ;  non  de  foederibus  et 
rebus  ssecularibus.     Nihilo  miniis   existit  funda- 

mentum,  super  quod  amplius  aedincium  poterit 
erigi.  Hoc  systema  ex  illa  incepit  periodo,  qua3 
legationibus  permanentibus  antecessit ;  qua  nempe 
in  periodo,  tunc  duntaxat  ad  invicem  communicare 
solebant  Gentes,  quando  aliquid  agendum  occur- 
reret,  nec  per  subsistens  commercium,  semper  ali- 
quid  cui  operam  darent,  in  promptu  erat. 

A  Byzantinis  derivatam  habemus  Diplomatiam. 
Vocabulum  istud  significat  "  duplicatum,"  et  illud 
munus  denotat  quod,  qui  exercet,  nos  "  archivis- 
tam  "  appellare  solemus.  Vox  ad  Conventiones 
spectabat  in  acta  redigendas ;  neque  enim  tunc 
temporis  agitabatur  de  mandatariis  in  unaquaque 
Civitate  sustinendis,  qui  omnibus  quotidie  se  im- 
miscerent  negotiis. 

At  notandum  est,  procul  a  nobis  esse  ut  Pontifex 
partem  sumat  in  hoc  systemate  tam  odioso  et 
malefico ;  omnino  e  converso,  volumus  ut  cum  quid 
sit  cognoscat,  deceptiones  illinc  exortas  frustrari 
possit,  falsisque  se  opponat  principiis  quge  exinde 
generantur  et  quorum  ope  sustinentur.* 

Academise  Ecclesiasticse  adjunctus  est  ramuscu- 
lus  quidam,  cui  Diplomatise  Sacrse  nomen  inditum, 
ad  instar  Byzantini  Collegii.    Concordatas  studen- 

*  Russus  quidam  e  proceribus,  et  externis  Russorum  nego- 
tiis  olim  prsepositus,  in  libro  cui  nomen  "  La  Diplomatie,"  hsec 
habet :  "  Concipi  non  potest  quo  modo  Gentes  sinant  de  se  dis- 
poni  ab  hominibus,  aliam  habentibus  conscientiam  et  alium 
Deum ;  idque  non  mere  nullo  cum  horrore  et  metu,  verum 
etiam  quasi  justum  foret  et  consentaneum."  Hsec  anno  1826 
conscripta  sunt ! 

das  sibi  proponit  et  in  acta  redigendas,  et  omnis 
quod  huc  faciat  Juris  scientiam.  Ibi  instruuntur 
Nuntii  ut  apte  suis  fungi  possint  muneribus.  Hoc 
ex  Collegio,  naturali  quadam  divisione,  fieret  Gol- 
legium  Diplomatice  Scecularis,  in  quo  principem 
locum  obtineret  Jurisprudentia  et  Jus  Gentium. 
Ita,  maxima  cum  simplicitate  et  juxta  naturam, 
res  ageretur ;  neque  tamen  nequit  aliter  agi.  Haec 
studia  proprietatem  non  admittunt ;  communia 
sunt  cujusvis  hominum,  maxime  ejus  qui  alios  insti- 
tuere  debeat.  Officia  pendent  a  circumstantiis. — 
Cum  nondum  frequentia  essent  injusta  bella,  non 
opus  erat  ut  hisce  studiis,  utpote  superfluis,  incum- 
beretur;  at  vero  eadem  jam  maxime  necessaria 
sunt  unicuique  qui  conscientise  regimen  sequi 
velit,  hoc  prsesertim  tempore,  ubi  nemo  scit  unde 
legitimum  fiat  bellum,  ac  ubi  proinde  bella 
illicita,  nemine  obstante  geruntur,  nemine  re- 
clamante. 

Instruendi  sunt  universi  sacerdotes.  Adsunt 
multse  Eegularium  Communitates  quibus  prassto 
sunt  auctoritas  et  devotio  ;  libri,  et  otium  legendi. 
Infinitas  habet  opes  Ecclesia  Homana,  simulac 
agnoscatur  intellectu  dimicandum  esse  contra  in- 
fideles,  contra  Societatis  eversionem,  et  contra 
eorum  insidias,  qui  hisce  utentes  astutiis,  corrup- 
tionem  student  propagare. 

Totius  Opeeis  Conclusio. 

Periculum  in  propinquo  est ;  eujus  aspectus  in- 
formis  est  et  horrendus. — Sane  Pontifex,  ejusque 
Ministri  Polonise  tyrannum  pro  Seditionis  patrono, 
et  pro  Motore  et  Moderatore  omnium  in  Europa 
Griiberniorum,  agnoscunt.  Immo,  deposita  jam 
larva,  Potentatus  ille  se  proclamat  unitati  Italiae 
studere,  eo  fine  ut  evertat  non  mod6  (sicut  olim 
jactabaturj  Temjporalem  Pontificis  Auctoritatem, 
veriim  etiam  Spiritalem.  Nihilo  minus  se  (Ecu- 
menicum  ingressurum  prsetendit  Concilium ;  nec 
ingressione  contentus,  inde  detrudere  assumit  et 
Pontificem  et  universam  Ecclesiam  Occidentalem, 
dum  fidem  dat,  id  se  acturum  ut  Religio  restituatur 
inter  Christianos,  et  pax  et  concordia.  Yere  satis 
admonitum  est,  satis  provocatum  ! 

Quod  ad  animi  fortitudinem  attinet,  magna  ista 
nullatenus  deest  virtus. — Pontifex  etenim  jam  diu 
Russiam  ad  certamen  provocavit :  Legatum  ejus 
dimisit.  Tempus  utique  adest  consilium  ineundi 
quo  modo  Eussia  sit  coercenda  et  impedienda. 
Neque  modus  deerit  quaerenti.  Perfecta  cognitio, 
integritas  perfecta,  requiritur,  ut  hsec  tam  magna 
facultas  obtineatur.  Eorsitan  hsec  videbitur 
non  in  nostra  aetate,  immo  in  nulla,  attingi  posse. 
Attamen,  talem  prse  se  ferunt  indolem,  quotquot 
habet  Russia  Herum  Publicarum  peritos ;  et  recto 
omnia  irent  cursu,  si  quidem  alius  surgeret  qualis 
haud  ita  pridem  in  Anglia  fuit    Stowellius.    Id 

omne  quod  exigimus  darent  etiam  hodie  judices 
Angli,  modo  i*es  debite.  ad  ipsos  deferri  posset. 

^ivitatum  negotia  per  se  sunt  maxitne  simplicia, 
licet  prouti  jam  res  aguntur,  difficillima  videantur  ; 
Moderatoribus  omnia  secreto  et  male  tractantibus, 
dum  confusionem  augent  argumentaDeputatorum 
et  Ephemeridum  commentaria  ;  hsec  tamen  omnia 
nec  flifficilia  neque  ambigua  invenientur,  mod6  non 
desit  Juris  cognitio  animique  candor. 

Quamobrem,  nisi  huic  rerum  cursui  frenum 
imponatur,  Gentes  Christianas  post  longum  jur- 
giorum  et  internecionis  decursum,  necessario  sub 
Eussias  Imperium,  neque  immerito,  redigentur. 

QuaB  cum  ii,  quibus  visio  non  deest,  persuasa 
habeant,  fervor  ipsorum  augetur  et  industria; 
quoties  ver6  periculum  adstat,  fatum  exercituum 
et  Gentium,  immo  et  sseculorum,  a  singulis  pen- 
deat  necesse  est.  Neque  multi  faciendus  est 
status  ipsorum  et  indoles ;  id  vident  quod  ceteri 
non  vident,  et  hoc  sufficit. 

Qui  hostes  sine  justa  causa  debitoque  prsecepto, 
in  acie  prosternit,  ipse  pro  homicida  jure  habetur ; 
quod  nemo  cui  res  proponatur  inficiari  potest. 
Finibus  igitur  perexiguis  circumcluditur  qusestio 
de  qua  jam  Ecclesiae  est  agendum;  declarare  nempe 
debet,  Homiciditjm  peccato  non  caeere. 

Etenim  ab  hac  qusestione  satis  simplici,  omnia 
quas  supra  statuta  sunt,  pendent  consectaria : 
hinc  acceptantur  omnes  causaB  quse  communem 
pariunt  dejectionem  ;   illinc  abrogatur  ille  quem 

videmus  cursus  peccati,  inopige  nummariaB,  tyran- 
nidis,  novarum  rerum  studii,  Seditionis,  sed  et 
Apostasise. 

Illo  igitur  modo  Leges  restaurare  poterit 
Eoma  (si  tamen  restaurandse  sint) ;  ut  singulos  ad 
probitatem  revocet ;  ut  ita  pro  civibus  se  gerant, 
et  pro  honestis.  Decem  justi  Sodoma  servare 
potuissent  et  Gomorrham.  Europam  poterunt 
decem  justi  salvare,  dum  singulis  obstent  actibus 
qui  destructionem  invehant. 

Ille  qui  de  Jure  Gentium  scripsit,  auctor  sane 
gravis,  hisce  fere  verbis  laborem  concludit  suum : 

"  Inscribat  hsec  Deus,  qui  solus  hoc  potest, 
"  cordibus  eorum  quorum  Res  Christiana  in  manu 
"  est;  et  iisdem  mentem  Divini  Humanique  Juris 
"  intelligentem  duit,  quasque  semper  cogitet 
"  lectam  se  ministram  ad  regendos  homines, '  Deo 
"  carissimum  animal.,  "* 

Grotius,  acatholicus  quidem,  dum  vitam-  trans- 
egit  in  studio  illius  Juris  Publici  quod  tunc  tem- 
poris  obscuratum  et  dirutum  fuerat  ob  simul- 
tates  et  Bella  Eeligionis  causa  suscepta,  non  secus 
corde  etiam  deditus  erat  sedandis  controversiis 
theologicis,  ut  ad  unum  revocaret  Ecclesias  dis- 
sidentes,  quarum  unaqua^que  Christum  pro  suo 
agnovit  Capite.  Geotius,  e  Protestantium  cum 
esset  numero,  opus  suum  Ludovico  XIII.  Galliaa 
Eegi    Catholico     dedicavit  :     simul    ipsum    sub 

" AvOpcoTroe,  to  7T£pi(T7rov$a<JTOv  ZyWov  rw  Gew. — S.  Jo.  Clirysost. 
Serm.  de  Eleemosyn&. 

JustitioB  tutcla  provocat  ut  inclinata?  sc  opponat 
setati.  .  .  .  Legesque  revocet  sepultas ;  .  .  "  ut 
"  discat  nostra,"  ait,  "  setas  arbitriuru  subire  ejus 
u  aetatis  quam  vera  sinceraque  fide  Christianam 
"  fuisse,  Cliristiani  omnes  profitemur  ;  "  .  .  . 
"  ita  ut  pax  inter  homines  restituatur  .... 
"  Difficile  negotium,  propter  studia  partium  glis- 
"  centibus  indies  odiis  inflammata  :  sed  tantis 
"  Regibus  (Ludovico  scilicet  XIII.  et  Carolo  I.) 
"  nihil  dignum  nisi  quod  difficile,  nisi  quod  ab 
"  aliis  omnibus  desperatum." 


Gloria  in  excelsis  Deo, 

ET  IN  TEREA  PAX 
HOMINIBUS    BON.E  VOLUNTATIS. 

